**Metodologija za procjenu rizičnosti projekta na temelju koje će se provoditi provjere na licu mjesta (PLM)**

Prilikom uzorkovanja operacija za PLM, primjenjuju se sljedeća načela:

1. nadležno tijelo vodi evidenciju operacija odabranih za provjeru;
2. metodologija uzorkovanja procjenjuje se jednom godišnje;
3. niti jedna operacija se ne isključuje iz odabira za PLM.

PT2 obavlja procjenu rizičnosti projekta (procjena rizika) kako bi utvrdila razinu rizičnosti projekta (visokorizičan, srednje-rizičan i niskorizičan) te kako bi se mogla planirati učestalosti i intenzitet PLM-ova. Procjena rizičnosti radi se na sljedeći način:

1. Najkasnije mjesec dana od sklapanja ugovora o dodjeli bespovratnih sredstava s korisnikom (ugovor), provodi se **Inicijalna/početna procjena rizičnosti** za sve projekte koji nisu Veliki projekti sukladno članku 100. Uredbe br. 1303/2013.

2. Tijekom provedbe projekta provodi se **Godišnja procjena rizičnosti.**

3. U roku mjesec dana od posljednje isplate korisniku provodi se konačna procjena rizičnosti projekta – **Procjena rizičnosti nakon provedbe.**

Za projekte koji se smatraju **velikim projektima sukladno članku 100. Uredbe br. 1303/2013** se ne provodi analiza rizika već se isti odmah svrstavaju u **visokorizične** projekte.

Uz redovitu procjenu razine rizika projekta, PT2 može ponovno procijeniti razinu rizičnosti projekta na **ad hoc osnovi** akosu se promijenili uvjeti provedbe projekta ili su nastupile okolnosti koje dovode u pitanje prvotnu procjenu. Navedena procjena obavlja se tijekom provedbe projekta.

**Faktori rizika su definirani** ovisno o fazi provedbe projekta:

1. u početnoj fazi projekta (radi uspostave inicijalne razine rizičnosti),
2. u fazi provedbe projekta (radi ponovne procjene razine rizičnosti tijekom provedbe projekta), i
3. nakon završetka provedbe projekta (radi procjene rizičnosti projekta nakon završnog plaćanja).

PT2 utvrđuje razinu rizičnosti projekta uzimajući u obzir najmanje sljedeće faktore rizika (vidi tabelu 1).

**Tabela 1. Minimalni set faktora rizika za procjenu rizičnosti projekta**

| **Faktor rizika** |  | **Dodijeljeni bodovi u odnosu na razinu rizika** | **Faktor se primjenjuje (da/ne)** | | |
| --- | --- | --- | --- | --- | --- |
| **Početna procjena rizičnosti projekta** | **Godišnja procjena rizičnosti tijekom provedbe** | **Procjena rizičnosti nakon provedbe projekta** |
| Pravni status Korisnika | Državna ili javna tijela | 1 | Da | Da | Da |
| Poduzetnik | 2 |
| Nevladina organizacija | 3 |
| Partneri | Ne postoji projektni Partner(i) | 0 | Da | Da | Da |
| Postoji projektni Partner(i) | 2 |
| Projekt uključuje nabavu radova, čija je financijska vrijednost u odnosu na vrijednost ukupno prihvatljivih troškova projekta  (više ugovora o radovima u okviru projekta gleda se kumulativno) | Do 15% od ukupno prihvatljivih troškova projekta | 1 | Da | Da | Ne |
| 15% - do 30% od ukupno prihvatljivih troškova projekta | 2 |
| 30 - do 50% od ukupno prihvatljivih troškova projekta | 3 |
| 50% i više od ukupno prihvatljivih troškova projekta | 4 |
| Projekt uključuje nabavu robe/opreme, čija je financijska vrijednost u odnosu na vrijednost ukupno prihvatljivih troškova projekta  (više ugovora o nabavi roba u okviru projekta gleda se kumulativno) | Do 15% od ukupno prihvatljivih troškova projekta | 1 | Da | Da | Ne |
| 15% - do 30% od ukupno prihvatljivih troškova projekta | 2 |
| 30 - do 50% od ukupno prihvatljivih troškova projekta | 3 |
| 50% i više od ukupno prihvatljivih troškova projekta | 4 |
| Projekt se odvija na 3 ili više lokacija. Pojam lokacije podrazumijeva lokacije korisnika i partnera, odnosno sve lokacije na kojima se odvijaju projektne aktivnosti | Ne | 0 | Da | Da | Da |
| Da | 2 |
| Razdoblje provedbe projekta | 1 - 12 mjeseci | 1 | Da | Da | Ne |
| 13-24 mjeseci | 2 |
| 25 i više mjeseci | 3 |
| Povezanost projekta s drugim projektima tijekom provedbe - (Projekt utječe na ishode ostalih projekata, odnosno nadopunjuje rezultate ostalih projekata ili aktivnosti koje su u tijeku; Postoji opasnost od dvostrukog financiranja; neki drugi značajan rizik koji bi utjecao na drugi projekt - *upisati*) | Ne | 0 | Da | Da | Da |
| Da | 2 |
| Generiranje prihoda u projektu | Ne | 0 | Da | Da | Da |
| Da | 2 |
| Izmjene ugovora o dodjeli bespovratnih sredstava tijekom provedbe - rizici izmjene opsega projekta ili postizanja zadanih pokazatelja | Nisu evidentirane izmjene ugovora koje zahtijevaju provjeru na licu mjesta | 0 | Ne | Da | Ne |
| Evidentirane su izmjene ugovora koje zahtijevaju provjeru na licu mjesta | 2 |
| Utvrđen udio nepravilnosti na projektu | Nema | 0 | Ne | Da | Da |
| Do 5% ukupno prihvatljivih troškova | 2 |
| 5% - 10% ukupno prihvatljivih troškova | 3 |
| 10% i više ukupno prihvatljivih troškova | 4 |
| U tijeku je prijava sumnje na prijevaru ili je već isto utvrđeno | Ne | 0 | Ne | Da | Da |
| Da | 2 |
| Nalazi posljednjeg PLM-a | Nema nalaza ili nisu značajni | 0 | Ne | Da | Da |
| Značajni nalazi koji zahtijevaju ponovni odlazak na PLM, međutim ne zahtijevaju hitnu reakciju korisnika | 3 |
| Značajni nalazi koji zahtijevaju ponovni odlazak na PLM te zahtijevaju hitnu reakciju korisnika | 4 |
| Postizanje pokazatelja tijekom provedbe projekta, koliko je postizanje pokazatelja ovisno o fizičkom ostvarenju projekta | Ispunjavanje pokazatelja se ispunjava u skladu s dinamikom provedbe projekta | 0 | Ne | Da | Ne |
| Ispunjavanje pokazatelja se ne ispunjava u skladu s dinamikom provedbe projekta | 3 |
| Posljednja važeća procjena razine rizičnosti | Niska | 1 | Ne | Da | Da |
| Srednja | 2 |
| Visoka | 3 |
| Postizanje pokazatelja tijekom trajnosti projekta | Pokazatelji su postignuti | 0 | Ne | Ne | Da |
| Ispunjenje pokazatelja predviđeno je za razdoblje trajnosti projekta | 3 |

**Bodovni pragovi**

|  |  |  |  |
| --- | --- | --- | --- |
|  | Niskorizičan projekt | Srednjerizičan projekt | Visokorizičan projekt |
| Početna procjena | 7 i manje | 8-14 bodova | 15-22 bodova |
| Godišnja procjena | 13 i manje | 14-26 bodova | 27-40 bodova |
| Procjena nakon provedbe | 6 i manje | 7-14 bodova | 15-30 bodova |

**Dodatni faktori rizika**

PT2 može identificirati ostale faktore rizika, osim onih uključenih u ove smjernice kako bi bolje odgovarali potrebama procjene rizičnosti za određeni specifični cilj ili PDP. Za sve navedene radnje osigurava s odgovarajući revizijski trag.

|  |
| --- |
| Primjenom ove metodologije osigurava se da se unutar istog specifičnog cilja ili PDP-a (u slučaju da se unutar istog specifičnog cilja provodi više od jednog PDP-a) procjena rizičnosti projekata provodi primjenom istih faktora rizika te se za iste faktore rizika primjenjuje isti rang rizičnosti čime se osigurava dosljednost u procjeni rizičnosti projekta kao i kompatibilnost razine rizičnosti projekta. |

**Razvoj plana PLM-a – na temelju utvrđenog stupnja rizičnosti projekta**

Nakon potpisivanja ugovora s korisnikom i završetka Inicijalne procjene rizičnosti projekta - na temelju utvrđenog stupnja rizika projekta PT2 planira učestalost PLM-ova **tijekom provedbe projekta:**

**Za visokorizične projekte** – PLM-ovi se provode najmanje jednom godišnje tijekom provedbe projekta.

Ovisno o financijskom i stvarnom napretku projekta, PLM-ovi se mogu provesti kao “djelomični PLM-ovi” ili se ne provoditi – ne primjenjuje se puni opseg svih elemenata provjera. “Djelomične provjere” provode se tijekom prve godine provedbe projekta kada je napredak u provedbi projekta nedovoljan. Kada se rade “djelomične provjere” na licu mjesta, opseg pregleda mora biti jasno evidentiran u kontrolnoj listi i izvješću te mora ukazivati na opravdanost “djelomične” provjere (na primjer, projekt još nije počeo; ili primjerice, mogu se provesti odvojene provjere radova, od primjerice roba (ukoliko npr. robe nisu istovremeno dostupne za provjeru u adekvatnom opsegu; itd.)

**Za srednje-rizične projekte** – PLM-ovi se provode najmanje jednom tijekom razdoblja provedbe projekta.

**Za niskorizične projekte** – PLM-ovi se mogu provoditi na temelju slučajnog odabira – na barem 30% niskorizičnih projekata unutar svakog specifičnog cilja ili PDP-a, a navedeni uzorak može se primijeniti i u slučajevima velikog broja malih operacija, kada administrativne provjere mogu osigurati visoku razinu jamstva, kako je navedeno u Smjernicama EK o upravljačkim provjerama. PLM-ovi se provode najmanje jednom tijekom razdoblja provedbe projekta. Ako se PLM ne provodi na temelju uzorka, tada se provodi kao i za srednje-rizične projekte.

Nakon Inicijalne procjene rizičnosti, i ako je projekt odabran po metodi slučajnog odabira, PLM se planira tijekom provedbe projekta, ali ne nužno tijekom prve godine provedbe projekta.

PLM se provodi kada je projekt već napredovao, u smislu fizičkog i financijskog napretka, a samo kao iznimka kada je operacija već završena.

Za projekte koji se smatraju **velikim projektima sukladno članku 100. Uredbe br. 1303/2013** se ne provodi analiza rizika već se isti odmah svrstavaju u visokorizične projekte. PLM-ovi se provode najmanje jednom godišnje tijekom provedbe projekta, te na završetku projekta u svrhu provjere stvarnog postojanja operacije.

Općenito, kod **projekata koji sadrže komponentu građevinskih radova** PLM se planiraju uzimajući u obzir početak građenja i dinamiku provedbe ugovora o građenju kako bi se na vrijeme i adekvatno mogli usporediti napredak radova i iznosi za koje korisnik potražuje kroz ZNS.

Obavlja se veći broj PLM-a tijekom/nakon razdoblja izgradnje, uključujući jednu (ili više, ovisno o specifičnostima i kompleksnosti projekta) provjeru u početnom razdoblju u cilju sprječavanja nepravilnosti, jednu provjeru tijekom faze izgradnje (ili više, ovisno o specifičnostima i kompleksnosti projekta) te jednu provjeru nakon završetka izgradnje kako bi se potvrdila stvarnost operacije.

Sukladno navedenome, odgovarajući broj provjera uključuje **najmanje tri provjere, ako je navedeno objektivno moguće**, uzimajući u obzir dinamiku izvođenja i završetka radova u trenutku potpisivanja ugovora o dodjeli bespovratnih sredstava.

U navedene svrhe PT2 zahtijeva od korisnika terminski plan tijeka građevinskih radova bespovratnih sredstava. Eventualne prilagodbe plana moguće su kod izmijenjenih okolnosti koje utječu na terminski plan provedbe građenja. Na ovakvu situaciju PT2 upozorava korisnika te od njega zahtijeva dostavljanje izmijenjenog terminskog plana i najavu početka izvođenja specifičnih radova ili početka ugradnje specifičnih materijala ili opreme. Također, kod navedenih projekata, na nasumičnom uzorku, provjerava se i količina i kvaliteta korištenih materijala, odnosno ispunjava li materijal korišten za izgradnju zahtjeve iz tehničke specifikacije (neovisno o tome je li u konkretnom slučaju nadzorni inženjer proveo odgovarajuće provjere).

Međutim, PT2 može ovisno o kompleksnosti i dinamici projekta, na temelju kriterija koje raspisuje u svom PoP-u, koje prethodno odobrava UT, u sljedećim slučajevima obaviti jednu provjeru na licu mjesta: provedbe manje kompleksnih ugovora o radovima vrijednosti do 500.000,00 kn, ili projekata čija provedba traje kraće od 6 mjeseci, ili kod ugovora kod kojih je provedba radova započela prije potpisa ugovora o dodjeli bespovratnih sredstava i  provedba radova traje još najviše 6 mjeseci od sklapanja ugovora.

Neovisno o broju provjera koje je potrebno obaviti vezano za izvođenje građevinskih radova, PT2 planira provjeru ostalih elemenata projekta (za koje potrebno obaviti provjeru ostvarenja fizičkih pokazatelja) na temelju procjene rizika *(Prilog 11 Procjena rizičnosti).* Provjere građevinskih/infrastrukturnih radova i provjere ostalih elemenata projekta mogu se obavljati istovremeno ili odvojeno (ovisno o dinamici projektnih aktivnosti i dostupnosti elemenata koje treba provjeriti).

U slučaju kada nije moguće odrediti broj provjera na licu mjesta do 31. prosinca tekuće godine za iduću godinu, jer do tog datuma nisu potpisani ugovori o dodjeli bespovratnih sredstava već je potpisivanje planirano kasnije tijekom godine, broj provjera (planiranih/ad hoc) se ažurira nakon potpisivanja ugovora o dodjeli bespovratnih sredstava, odnosno tijekom razdoblja provedbe projekta uzimajući u obzir sve prethodno opisane kriterije

PT2 osigurava da PLM provodi odgovarajući broj osoba koje će imati i odgovarajuća stručna znanja, ovisno o kompleksnosti i opsegu provjere, a ako to ne može osigurati internim administrativnim kapacitetima, angažiranjem vanjskog stručnjaka u specifičnom području.

PLM (u slučaju kada se u okviru projekta obavlja samo jedna planirana provjera) odnosno **zadnja provjera na licu mjesta** (u slučaju kada se u okviru projekta obavljaju dvije ili više planiranih ili ad hoc provjera) **provodi se najkasnije 15 dana od dana dostavljanja završnog ZNS-a i izvještaja o provedbi projekta**.

**Modificiranje plana PLM-a – na temelju Godišnje procjene rizičnosti**

Ponovne procjene rizičnosti projekata sukladno Prilogu 11 provode se minimalno jednom u kalendarskoj godini za sve projekte na razini PT2, a zadnje se usklađuju s aktivnošću odobravanja godišnjeg plana/registra provjera na licu mjesta (koji se odobrava do 31. prosinca za iduću godinu).

Ukoliko su okolnosti oko pojedinog projekta takve da zahtijevaju novu analizu rizičnosti, PT2 može godišnju procjenu rizičnosti tijekom provedbe projekta izvršiti u bilo koje vrijeme te sukladno rezultatu modificirati godišnji plan PLM-ova.

Prilikom modifikacije godišnjeg plana PLM-ova treba se voditi računa o tome da se osigura i dalje uzorak od najmanje 30% niskorizičnih projekata unutar svakog specifičnog cilja ili PDP-a/ velikog broja malih operacija **tijekom provedbe projekata**, a kako je navedeno u gornjem poglavlju Razvoj plana PLM-a:

1. Ako je niskorizičan projekt postao srednje-rizičan ili visokorizičan, aritmetički izračun će se napraviti bez obzira što preostali niskorizični projekti i dalje predstavljaju barem 30% niskorizičnih projekata specifičnog cilja ili pojedinog PDP-a. Ovisno o modifikacijama unutar uzorka, po potrebi će se slučajno odabrati dodatni broj projekata kako se bi se dobila željena veličina uzorka od 30% svih niskorizičnih projekata.
2. Ako je visokorizičan ili srednje-rizičan projekt postao niskorizičan, projekt se dodaje popisu niskorizičnih projekata koji podliježu slučajnom odabiru niskorizičnih projekata i dalje može biti odabran unutar uzorka od 30% niskorizičnih projekata specifičnog cilja ili pojedinog PDP-a.
3. Ako je niskorizičan projekt odabran za PLM, a isti projekt je odabran i za reviziju UT-a ili drugog tijela SUK-a, PT2 taj određeni projekt zamjenjuje nekim drugim, s popisa niskorizičnih projekata.
4. Na temelju ponovne procjene rizičnosti projekata (za projekte s povećanom razinom rizika, s nisko ili srednje rizičnog na srednje ili visokorizičan projekt) ažurira se plan PLM-ova.

Pri planiranju PLM-ova, uzimaju se u obzir posljednje zaprimljene informacije od korisnika o planu podnošenja ZNS-a kako bi se osiguralo da su obje vrste provjera (administrativne i na licu mjesta) usklađene.

**Razvoj PLM-ova nakon provedbe – na temelju Procjene rizičnosti projekta nakon provedbe**

Uzimajući u obzir zahtjeve članka 71. Uredbe (EU) br. 1303/2013, vezano uz provjere trajnosti projekta, PT2 provodi PLM-ove tijekom utvrđenog razdoblja trajnosti projekta, nakon isplate Korisniku po završnom ZNS-u.

Na temelju utvrđenog stupnja rizika projekta, PT2 planira učestalost PLM-ova nakon dovršetka razdoblja provedbe, **tijekom razdoblja trajnosti projekta:**

**Za visokorizične projekte** – barem jednom tijekom razdoblja trajnosti projekta;

**Za srednje-rizične projekte** – može se provoditi na temelju nasumičnog uzorka od minimalno 30% srednje-rizičnih projekata unutar svakog specifičnog cilja ili PDP-a, a navedeni uzorak može se primijeniti i u slučajevima velikog broja malih operacija, kada administrativne provjere mogu osigurati visoku razinu jamstva.

**Za nisko-rizične projekte** – može se provoditi na temelju nasumičnog uzorka od minimalno 30% nisko-rizičnih projekata unutar svakog specifičnog cilja ili PDP-a, a navedeni uzorak može se primijeniti i u slučajevima velikog broja malih operacija, kada administrativne provjere mogu osigurati visoku razinu jamstva.

Prilikom planiranja PLM-ova nakon provedbe projekta preporuča se sljedeće:

1. Cilj PLM-ova nakon provedbe projekta nije samo otkriti nedostatke vezano uz zahtjeve trajnosti, već provesti i korektivne mjere u ranoj fazi razdoblja trajnosti. Ipak, preporuča se PLM nakon razdoblja provedbe projekta provesti ne prije druge godine navedenog razdoblja;
2. Ako je PT2 utvrdio značajne probleme tijekom prve godine perioda trajnosti, PLM nakon dovršetka provedbe projekta može se provesti i ranije od planiranog;
3. *ad hoc* PLM nakon dovršetka provedbe projekta može se provesti odmah nakon što PT2 zaprimi informacije o odstupanjima od zahtijeva ugovora o dodjeli bespovratnih sredstava ili neostvarivanju planiranih pokazatelja tijekom razdoblja trajnosti ili o bilo kojem drugom pokazatelju koji utječu na trajnost projektnih rezultata.

**Veliki projekti**

Veliki projekti (projekti u skladu s člankom 100. Uredbe (EU) br. 1303/2013) su visokorizični kroz cijelo razdoblje provedbe projekta i nakon što je izvršeno plaćanje na temelju završnog ZNS-a. Dakle, u odnosu na velike projekte ne provodi se procjena rizičnosti već se PLM-ovi planiraju kao za visokorizične projekte.

Predložena metodologija se ne primjenjuje za procjenu rizičnosti projekata koji se provode putem financijskih instrumenata te na projekte javno-privatnog partnerstva sufinancirane iz fondova EU.