|  |  |  |  |
| --- | --- | --- | --- |
| **Ministarstvo**  **regionalnoga razvoja i fondova EU**  **(MRRFEU)** | **PRAVILA 2014.-2020.** | **Pravilo br.** | **13** |
| **Nepravilnosti** | **Datum** | **Prosinac 2020.** |
| **Verzija** | **7.0** |
| **Pravilo donosi** | **Ministrica MRRFEU** |

**SADRŽAJ**

[**1. SVRHA** 2](#_Toc3383320)

[**2. OPSEG PRIMJENE I POPIS PRILOGA** 2](#_Toc3383321)

[**3. ODGOVORNOSTI I REVIZIJSKI TRAG** 2](#_Toc3383322)

[**4. ZAJEDNIČKI ZAHTJEVI** 4](#_Toc3383323)

[**5. POSTUPANJE PO PRIJAVLJENOJ SUMNJI NA NEPRAVILNOST** 8](#_Toc3383341)

[**6. PREGLED PROMJENA** 17](#_Toc3383384)

**1. SVRHA**

Pravilo 13 ovog ZNP-a daje osnovne smjernice o procesu upravljanja nepravilnostima koje uključuju aktivnosti koje se odnose na prevenciju, otkrivanje, postupanje, izvještavanje o nepravilnostima te praćenje postupanja po utvrđenim nepravilnostima i sumnjama na prijevaru, s ciljem zaštite financijskih interesa EU-a. Sveobuhvatni proces upravljanja nepravilnostima detaljno se razrađuje u Smjernicama o upravljanju nepravilnostima koje, na temelju članka 5. stavka 3a. Uredbe o institucionalnom okviru sustava za suzbijanje nepravilnosti i prijevara (Narodne novine, broj 144/13 i 19/17) donosi Ministarstvo financija kao tijelo nadležno za zaštitu financijskih interesa EU-a u RH.

**2. OPSEG PRIMJENE I POPIS PRILOGA**

Pravilo 13 ovog ZNP-a primjenjuje se na zaposlenike tijela SUK-a odnosno UT-a, KT-a, TO-a, PT-a 1 i PT-a 2 te na Službu za suzbijanje nepravilnosti i prijevara (SSNIP). Tijela uključena u SUK ujedno su i tijela Sustava izvještavanja o nepravilnostima.

Prilog 01 - Obrazac za prijavljivanje sumnje na nepravilnosti

Prilog 02 - Registar nepravilnosti

Prilog 03 - Odluka o nepravilnosti

**3. ODGOVORNOSTI I REVIZIJSKI TRAG**

|  |  |  |  |  |  |  |  |
| --- | --- | --- | --- | --- | --- | --- | --- |
| **Br.** | **Institucija**  **Aktivnosti** | **KT** | **TO/**  **UT/**  **PT1** | **PT2** | **SSNIP** | **Tijelo u AFCOS**  **mreži** | **Ulaz/izlaz aktivnosti i referenca na obrazac dokumenta koji se mora ispuniti radi revizijskog traga** |
| 1 | Obavještavanje PT-a 2 o sumnji na nepravilnosti | R | R | R | R |  | Pismo, e-mail poruka, telefonski poziv |
| 2 | Obavještavanje PT-a 2 o sumnji na prijevaru | R | R | R/I | R |  | Pismo, e-mail poruka, telefonski poziv |
| 3 | Prijavljivanje sumnje na nepravilnosti | R | R | R | R |  | Prilog 01 – Obrazac za prijavljivanje sumnje na nepravilnosti/ prijevaru Prilog 02 – Registar nepravilnosti |
| 4 | Prijavljivanje sumnje na prijevaru | R | R/I | R/I | R/I | I | Prilog 01 – Obrazac za prijavljivanje sumnje na nepravilnosti/ prijevaru  Prilog 02 – Registar nepravilnosti  Podnesena pisana obavijest DORH-u o sumnji na počinjenje kaznenog djela |
| 5 | Postupci u cilju utvrđivanja nepravilnosti ili odbacivanja sumnje na nepravilnosti | C | C, I | R, | C | C | Komunikacijska pisma, izvješće o provjeri na licu mjesta, itd. |
| 6 | Utvrđivanje postojanja prijevare (odnosno počinjenja kaznenog djela) | / | I | I | / | / | Odluka nadležnog (pravosudnog) tijela |
| 7 | Odluka o utvrđenoj nepravilnosti |  | I | R, A |  |  | Prilog 03 – Odluka o nepravilnosti  Prilog 02 - Registar nepravilnosti  Pismo PT-u 1 o predloženim mjerama vezanim uz nepravilnost |
| 8 | Izvještavanje o nepravilnostima |  | I | R | A |  | Inicijalno izvješće zabilježeno u IMS-u ili  Izvještaj o praćenju postupanja zabilježeno u IMS-u ili  Hitno izvješće zabilježeno u IMS-u  Prilog 02 – Registar nepravilnosti |
| 9 | Izrada i slanje Odluke o nepostojanju nepravilnosti |  | I | R |  |  | Prilog 03 – Odluka o nepravilnosti |
| 10 | Evidentiranje podataka o upravljanju nepravilnostima |  | I | R | I |  | Prilog 02 – Registar nepravilnosti |
| 11 | Imenovanje Koordinatora za nepravilnosti | I | UT® | I | I |  | Odluka čelnika UT-a o imenovanju Koordinatora za nepravilnosti |
| 12 | Imenovanje Osobe za nepravilnosti | I | I | R | I |  | Odluka čelnika PT-a 2 o imenovanju Osobe za nepravilnosti |

Pojašnjenje matrične „RACI” tablice:

R- *responsible* (*odgovoran*) – odgovoran za obavljanje posla i postizanje neposrednih rezultata aktivnosti te jamče da će se aktivnost obaviti, a rezultati poslati odobravatelju.

A- *approver (odobravatel–*) - donosi odluke i odobrava neposredne rezultate aktivnosti.

C- *contributor* (*pridonositelj)-* suradnici ili stručnjaci na predmetnom području koji mogu doprinijeti aktivnosti i s kojima postoji dvosmjerna komunikacija.

I- *informed (obaviješten)-* informirani o tijeku napretka aktivnosti i s kojima postoji jednosmjerna komunikacija.

**4. ZAJEDNIČKI ZAHTJEVI**

* 1. **Prevencija**

Svrha prevencije je smanjivanje mogućnosti nastanka nepravilnosti i prijevara u okviru upravljanja sredstvima EU-a.

Osnovni preduvjet za sprječavanje nepravilnosti jest uspostava i funkcioniranje sustava unutarnjih kontrola[[1]](#footnote-1). Sustav unutarnjih kontrola uređuje se skupom različitih Pravila, a u ovom je kontekstu naglasak stavljen na unutarnju i vanjsku komunikaciju[[2]](#footnote-2).

**4.1.1.** Odgovornost je svih tijela uključenih u upravljanje i kontrolu korištenja sredstava iz ESI fondova (UT-a, PT-a 1, PT-a 2, TO-a, KT-a) te TR-a i SSNIP-a (MF) aktivno sudjelovati u komunikaciji i podizanju svijesti javnosti u području zaštite financijskih interesa EU-a.[[3]](#footnote-3) Također, davanje vjerodostojnih i pravovremenih informacija potencijalnim prijaviteljima i korisnicima, uvelike pridonosi pravilnoj provedbi operacija u skladu s primjenjivim pravilima ZNP-a.

**4.1.2**. Podizanje svijesti javnosti o zaštiti financijskih interesa EU se ostvaruje kroz organiziranje i održavanje radionica, treninga, edukativnih kampanja, razmjenu postojeće prakse i sl., bilo pojedinačnim bilo zajedničkim angažmanom svih dionika i tijela uključenih u upravljanje i kontrolu korištenja sredstava iz ESI fondova, kako bi se osigurala djelotvorna unutarnja i vanjska komunikacija vezano uz mehanizme sprečavanja i prijavljivanja nepravilnosti i prijevara.

**4.1.3**. UT osniva Mrežu za upravljanje nepravilnostima i imenuje Koordinatora za nepravilnosti koji saziva i koordinira sve aktivnosti vezane uz sastanke Mreže, u koju su uključene osobe za nepravilnosti iz PT-ova 2 i predstavnici SSNIP-a, u cilju prevencije nastanka nepravilnosti, uključujući i prijevare te u cilju razmjene dobre i loše prakse u postupanju, izvještavanju i praćenju postupanja po utvrđenim nepravilnostima. Po potrebi, u aktivnosti Mreže za upravljanje nepravilnostima, koja se sastaje redovito (najmanje jednom unutar četiri mjeseca), mogu se pozvati predstavnici TO, PT1, Uprave za trgovinu i politiku javne nabave Ministarstva gospodarstva i održivog razvoja (kod postupanja s nepravilnostima povezanima s provođenjem postupaka javne nabave) ili drugih relevantnih institucija.

* 1. **Obavještavanje PT-a 2 o sumnji na nepravilnost**

**4.2.1.** Obveza je svih tijela SUK-a, i njihovih zaposlenika, uključenih u upravljanje sredstvima ESI fondova (UT-a, PT-a 1, PT-a 2, TO-a, KT-a, kao i SSNIP-a) bez odgađanja obavijestiti PT 2 o sumnji na nepravilnost i pružiti sve dostupne informacije o uočenim odstupanjima od redovne procedure (odstupanje podrazumijeva postupanje ili propuštanje postupanja na određeni, definirani i/ili propisani način od strane prijavitelja, korisnika ili tijela SUK-a (u potonjem slučaju riječ je o nepravilnostima samo u slučaju ako se takva postupanja ne smatraju pogreškom – vidi točku 4.4. ovog poglavlja ZNP-a), a koje ima ili bi moglo imati učinak na nacionalni proračun i/ili proračun Unije, uvažavajući definiciju nepravilnosti). Svaka sumnja na nepravilnost mora se prijaviti, bez obzira na njezine karakteristike i postojanje namjernog postupanja.

**4.2.2**. Prijava sumnje na nepravilnost i ostale relevantne informacije mogu se prenijeti PT-u 2 bilo kojim kanalom komunikacije (npr. poštom, faksom, elektroničkom poštom, telefonskim pozivom, usmeno itd.). U slučaju prijave putem telefonskog poziva ili usmeno, PT2 je obvezan sastaviti bilješku o datumu, sadržaju i okolnostima prijave sumnje na nepravilnost.

**4.2.3.** Sumnja na nepravilnost može se prijaviti osobno (imenom i prezimenom) ili anonimno te ako postoji zahtjev za anonimnošću PT 2 je isti obvezan poštivati.

**4.2.4.** Nacrt revizijskog izvješća odnosno preliminarni nalaz revizora koji nadležno tijelo ne pobija svojim očitovanjem, a ima obilježje nepravilnosti, temelj je za prijavu sumnje na nepravilnost. Također, na jednak način se postupa i u odnosu na završno revizijsko izvješće, ako je nalaz ukazao na elemente nepravilnosti.

* 1. **Obavještavanje PT-a 2 o sumnji na prijevaru**

**4.3.1.** Ukoliko sumnja na nepravilnosti sadrži elemente koji ukazuju na postojanje kaznenog djela (sumnja na prijevaru) tijelo SUK-a koje je uočilo navedene elemente bez odgode će o istome obavijestiti Državno odvjetništvo Republike Hrvatske (DORH) te mu dostaviti sve relevantne podatke i dokumente koji se mogu smatrati dokazima. O izvršenoj prijavi DORH-u tijelo SUK-a obavijestit će ostala tijela SUK-a, kao i SSNIP.

**4.3.2**. Obveza je svih tijela SUK-a, i njihovih zaposlenika, uključenih u upravljanje sredstvima ESI fondova (UT-a, PT-a 1, PT-a 2, TO-a, KT-a, kao i SSNIP-a), paralelno s postupanjem iz točke 4.3.1. ovog poglavlja ZNP-a, bez odgađanja obavijestiti PT 2 o sumnji na prijevaru i pružiti sve dostupne informacije i dokaze o uočenim odstupanjima.

**4.3.3.** Iznimno, ako tijelo SUK-a ima saznanja, ali nema dokaza ili mogućnosti iste prikupiti, o sumnji na prijevaru obavještava PT 2. PT-u 2 se u navedenom slučaju dostavljaju sve relevantne informacije i pružaju pojašnjenja ukoliko su zatražena te PT-a 2 započinje s postupkom utvrđivanja nepravilnosti i prijavljivanja sumnje na prijevaru DORH-u, sve u skladu s odredbama ovog poglavlja ZNP-a.

**4.3.4.** Informacije iz točke 4.3.3. ovog poglavlja ZNP-a mogu se prenijeti PT-u 2 bilo kojim kanalom komunikacije (npr. poštom, faksom, elektroničkom poštom, telefonskim pozivom, usmeno, itd.). U slučaju prijave putem telefonskog poziva ili usmeno, PT2 je obvezan sastaviti bilješku o datumu, sadržaju i okolnostima prijave sumnje na prijevaru. Međutim, informacije se DORH-u i PT-u 2 dostavljaju pisanim putem.

**4.3.5.** Sumnja na prijevaru može se prijaviti osobno (imenom i prezimenom) ili anonimno te ako postoji zahtjev za anonimnošću PT 2 je isti obvezan poštivati.

**4.3.6.** Sva tijela SUK-a su u pogledu obavještavanja, u skladu s točkama 4.2 i 4.3 ovog poglavlja ZNP-a, kao i prilikom obrađivanja dobivenih informacija i podataka dužni postupati u pogledu navedenih informacija i podataka u skladu sa činjenicom da su isti proizašli iz povjerljive komunikacije među tijelima.

* 1. **Obavještavanje PT- 2 o pogrešci koju je počinilo tijelo SUK-a**

**4.4.1**. PT 1 i PT 2 odgovorni su za praćenje pogrešaka koje je počinilo tijelo SUK-a, nastalih zbog tehničkih, aritmetičkih ili računovodstvenih razloga kada iste rezultiraju time da iznos plaćen korisniku premašuje iznos u odnosu na kojeg postoji obveza, a određen je i plaća se u skladu s Ugovorom, ili premašuje iznos koji se plaća u odnosu na odgovarajući Zahtjev za nadoknadom sredstva, ili iznos kojega je provjerio PT 2. Navedeni slučajevi prijavljuju se PT-u 2 u roku od 5 radnih dana od dana utvrđivanja pogreške te je PT 2 o navedenom dužno voditi evidenciju.

**4.4.2.** Ukoliko je na temelju ovakve pogreške došlo do ovjeravanja određenog iznosa neprihvatljivih izdataka, postupa se u skladu s točkom 4.2 ovog poglavlja ZNP-a.

* 1. **Prijavljivanje sumnje na nepravilnost**

**4.5.1.** PT 2 je odgovoran za procjenu informacija o sumnji na nepravilnost kojima raspolaže, bez obzira na izvor istih.

Nakon primitka informacija o sumnji na nepravilnost, PT 2 bez odgađanja procjenjuje vjerodostojnost primljene informacije (PT 2 to čini na temelju svih poznatih i dostupnih informacija, podataka i sredstava, pri čemu procjenjuje njihovu pouzdanost, npr. izvor informacija, razina dojavljenih detalja koja ukazuje na znanje o prijavljenom slučaju, i slično). Ako se iz rezultata procjene prijavljena sumnja na nepravilnost procjeni vjerodostojnom, PT2 bez odgađanja ispunjava Obrazac za prijavljivanje sumnje na nepravilnosti (Prilog 01) i istu bilježi u Registar nepravilnosti (Prilog 02).

Ako postoji sumnja na nepravilnost koja je nastala u fazi provedbe operacija i/ili izvršavanja ugovora o dodjeli bespovratnih sredstava, tijek informacija unutar PT2, koje se odnose na nepravilnosti je u pravilu sljedeći:

* voditelj projekta, nadležan za određeni Ugovor o dodjeli bespovratnih sredstava u odnosu na kojega postoje saznanja o elementu nepravilnosti, ispunjava Obrazac za prijavljivanje sumnje na nepravilnosti i podnosi ga Osobi za nepravilnosti unutar svoje institucije;
* ostali djelatnici PT-a 2, po saznanju o elementu nepravilnosti, obavještavaju o navedenom voditelja projekta nadležnog za Ugovor o dodjeli bespovratnih sredstava, uz istovremeno slanje obavijesti na znanje Osobi za nepravilnosti.

**4.5.2.** PT 2 ili UT može donijeti odluku o privremenim mjerama kojima će se spriječiti potencijalno nepropisno trošenje sredstava. Odluka o privremenim mjerama čini dio Obrasca za prijavljivanje sumnje na nepravilnost (Prilog 01).

**4.5.3.** Osoba za nepravilnosti PT-a 2 o prijavljenim sumnjama na nepravilnost, utvrđenim nepravilnostima i primijenjenim privremenim mjerama obavještava UT i PT 1 te, u vrijeme pripreme Izjave o izdacima i TO, i to na način da se osigura povjerljivost podataka te odgovarajući revizijski trag. O sumnjama na nepravilnost PT 2 obavještava UT, PT 1 i TO uz dostavu popunjenog Obrasca za prijavljivanje sumnje na nepravilnost i ispunjenog Registra nepravilnosti.

Prilikom slanja informacije nadležnim institucijama, PT 2 je obvezan voditi računa o zaštiti podataka i sprječavanju otkrivanja povjerljivih informacija. Informacija će se dostaviti navedenim tijelima, putem eFondova (ako je predviđena takva funkcija) ili korištenjem standardnih kanala komunikacije, uključujući i elektroničku poštu, kako je opisano pod točkom 5.2.3. ovog poglavlja ZNP-a i to:

* najkasnije u roku od 2 radna dana otkada je osoba za nepravilnost svojim potpisom na Obrascu za prijavljivanje sumnje na nepravilnost utvrdila postojanje sumnje na nepravilnost;
* najkasnije u roku 2 radna dana od utvrđivanja nepravilnosti odnosno donošenja odluke o nepravilnosti;
* bez odgađanja (odmah po saznanju o postojanju određene činjenice i /ili primitku odlučnih informacija i dokumenata, a svakako unutar 24 sata od saznanja), u vrijeme pripreme Izjave o izdacima.
  1. **Prijavljivanje sumnje na prijevaru**

**4.6.1**. Odredbe iz točke 4.5 ovog poglavlja ZNP-a u odnosu na prijavljivanje nepravilnosti primjenjuju se na odgovarajući način i na prijavljivanje sumnje na prijevaru, pri čemu su osoba koja prijavljuje sumnju na prijevaru i PT2 (Osoba za nepravilnosti u PT-u 2) obvezni postupati bez odgađanja, kako bi se kod nadležnih tijela pokrenuli odgovarajući postupci.

**4.6.2**. PT 2 odmah po saznanju o sumnji na prijevaru šalje službeno pismo kao i svu relevantnu dokumentaciju DORH-u. PT 2 također obavještava druge nadležne institucije (MFIN/SSNIP, UT, TO, TR, PT 1) da je izvršena prijava DORH-u.

**4.6.3**. Prilikom slanja informacije nadležnim institucijama, PT 2 je obvezan voditi računa o zaštiti podataka i sprječavanju otkrivanja povjerljivih informacija.

**4.6.4**. PT2 informaciju o sumnji na prijevaru dostavlja putem sustava eFondova UT-u, PT-u 1 i TR-u te, u vrijeme pripreme Izjave o izdacima i TO-u, (ako je predviđena takva funkcija u sustavu eFondova) ili korištenjem standardnih kanala komunikacije, i to:

* najkasnije u roku od 1 radnog dana od ispunjavanja Obrasca za prijavljivanje sumnji na nepravilnost koja obuhvaća sumnju na prijevaru;
* bez odgađanja u vrijeme pripreme Izjave o izdacima, odmah po primitku informacije o sumnji na prijevaru.

**4.6.5.** Ako je PT2 postupio u skladu s točkom 4.5.3. ovog poglavlja ZNP-a i obavijestio nadležna tijela o postojanju sumnje na nepravilnost, a tijekom utvrđivanja (ne)postojanja nepravilnosti pojavila se sumnja na prijevaru, PT2 će o tome, također bez odgađanja obavijestiti navedena tijela i TR.

**4.6.6.** Postupanje po prijavljenoj sumnji na prijevaru od strane nadležnih tijela ne utječe na obvezu izvještavanja od strane PT-a 2, u slučajevima u kojima su pokrenuti odgovarajući postupci (kazneni, prekršajni i drugi). Obveza izvještavanja postoji sve do okončanja odgovarajućeg postupka i donošenja pravomoćne odluke (u odnosu na one informacije koje mogu biti ili jesu PT-u 2 dostupne).

**5. POSTUPANJE PO PRIJAVLJENOJ SUMNJI NA NEPRAVILNOST**

**5.1 Utvrđivanje nepravilnosti**

**5.1.1**. Obrazac za prijavljivanje sumnje na nepravilnosti ispunjava se u roku 2 radna dana od primitka prijave sumnje na nepravilnost odnosno saznanja za odlučne činjenice na temelju kojih se sumnja na nepravilnost. Osoba za nepravilnosti započinje postupak utvrđivanja (procjenjivanja, analiziranja) nepravilnosti u roku od 3 radna dana od dana ispunjavanja navedenog Obrasca.

**5.1.2.** Ako je prijavljena sumnja na nepravilnost u odnosu na troškove koji još uvijek nisu prijavljeni u Zahtjevu za nadoknadom sredstava (ZNS), a ne može se sa sigurnošću utvrditi da će ih korisnik potraživati, PT 2 odlaže ispunjavanje Obrasca za prijavljivanje sumnje na nepravilnost (o čemu s povećanom pažnjom vodi evidenciju) sve dok prethodno navedeni troškovi ne budu zaista prijavljeni u ZNS-u.

Ukoliko se nepravilnost odnosi na postupak nabave kod korisnika, a dokumentacija o nabavi još uvijek nije dostavljena PT-u 2 na provjeru, rok iz točke 5.1.6. ovog poglavlja ZNP-a teče od dana zaprimanja relevantne dokumentacije (ZNS, dokumentaciju o nabavi ili drugu relevantnu dokumentaciju iz koje mora biti vidljivo kada je zaprimljena, što mora biti naznačeno i vidljivo u odnosu na predmetni Obrazac) na temelju koje je moguće donijeti odluku o nepravilnosti. O navedenom se obavještava voditelj projekta koji je, uz osobu za nepravilnosti, obvezan pratiti prijavljivanje troška povezanog s nepravilnošću te o navedenom izvijestiti osobu za nepravilnosti.

**5.1.3.** Nepravilnost se može utvrditi provjerom relevantne projektne dokumentacije, zahtijevanjem objašnjenja od korisnika; provođenjem provjere na licu mjesta koja je namijenjena provjeri konkretne sumnje; proučavanjem relevantnih propisa, analiziranjem preporuka revizije; pregledom rješenja DKOM-a, zahtijevanjem informacija/zahtjeva/tumačenja od institucija koje obavljaju poslove specifične za pojedini sektor; usklađenjem slučaja s utvrđenim praksama institucije; procjenom sudske prakse, ako je ima; konzultiranjem stručnjaka u određenom području (unutarnjih i vanjskih); zahtijevanjem mišljenja/zaključka od drugih institucija kroz suradnju s tijelima u AFCOS mreži odnosno od bilo koje druge institucije koja ima relevantne informacije (državni registri, inspekcije, itd.), te na druge odgovarajuće načine. Također, u posebice zahtjevnim slučajevima, koji zahtijevaju razmjenu stavova i iskustava, na zahtjev PT-a 2 mogu se organizirati *ad hoc* sastancis UT-om u postupku utvrđivanja nepravilnosti.

**5.1.4.** Ako je PT-u 2 potrebno stručno znanje iz AFCOS mreže, a riječ je o sumnji na prijevaru, uputit će SSNIP-u (i UT-u na znanje) zamolbu za sazivanje sastanka s predstavnicima tijela iz AFCOS mreže.

**5.1.5.** Nakon primitka zamolbe od PT-a 2, SSNIP u što kraćem roku saziva sastanak s predstavnicima tijela AFCOS mreže, PT-a 2 te UT-a i/ili drugih nadležnih institucija. Na sastanku se donose zaključci koji mogu sadržavati preporuke za daljnje postupanje te se utvrđuje nadležnost pojedinih tijela u konkretnom slučaju, koja se izravno uključuju u postupak utvrđivanja nepravilnosti te pružaju PT-u 2 podršku u skladu sa svojim specifičnim sektorskim i stručnim znanjima te informacijama. Na navedenim sastancima obvezno se vodi zapisnik o dnevnom redu te utvrđenim i dogovorenim daljnjim postupanjima i preporukama, koji se dostavlja svim tijelima koja sudjeluju na navedenim sastancima. Zapisnik se dostavlja relevantnom tijelu i u situacijama kada predstavnik tog tijela nije bio prisutan na sastanku.

**5.1.6.** Nepravilnost se utvrđuje u roku od 30 radnih dana od dana kada je osoba za nepravilnosti svojim potpisom na Obrascu prijave sumnje potvrdila postojanje sumnje na nepravilnost. U slučaju potrebe produljenja roka za donošenje Odluke o nepravilnosti, PT 2 je dužan prekoračenje roka obrazložiti u Obrascu Odluke o nepravilnosti na način da navede razloge produljenja roka koji upućuju na posebno zahtjevni slučaj, radnje poduzete tijekom postupka i njihovu vremensku dinamiku. PT 2 je dužan u slučaju prekoračenja roka navedenu činjenicu evidentirati u registru nepravilnosti te u obliku napomene istaknuti u elektroničkoj pošti prilikom dostavljanja Odluke UT-u.

**5.2. Odluka o nepravilnosti**

**5.2.1.** Nakon što PT 2 dovrši postupak utvrđivanja postojanja nepravilnosti, donosi jednu od sljedećih odluka:

**a) Odluku o utvrđenoj nepravilnosti,** ili

**b) Odluku o nepostojanju nepravilnosti**.

Odluka PT-a 2 opisuje nalaze i zaključke vezane uz postupak utvrđivanja nepravilnosti.

Odluka o nepravilnosti izrađuje se koristeći obrazac iz Priloga 03ovog poglavlja ZNP-a.

*PT 2 uvijek, i u slučajevima ako smatra da određena, utvrđena nepravilnost sadrži elemente kaznenog djela, donosi Odluku o utvrđenoj nepravilnosti uz napomenu da se sumnja na počinjenje kaznenog djela odnosno na prijevaru*. *Navedenu Odluku, zajedno sa svom relevantnom dokumentacijom PT 2 bez odgađanja dostavlja DORH-u, tj. postupa u skladu s točkom 5.2.4. ovog poglavlja ZNP-a*. *Danom saznanja za činjenicu da je počinjenje kaznenog djela utvrđeno pravomoćnom odlukom suda, PT 2 o navedenom sastavlja službenu bilješku koju evidentira u Registru nepravilnosti (Prilog 02 ovog ZNP-a) i pohranjuje je u zajedničku mapu i/ili sustavu eFondovi i/ili ESIF MIS-u (ako funkcionalnosti to dopuštaju), uz Odluku o nepravilnosti na koju se odnosi, zajedno sa preslikom pravomoćne sudske odluke koju je prethodno pribavio od DORH-a ili suda* *(ako je bio u mogućnosti).*

*Odluka o donošenju privremenih mjera obustave daljnjih plaćanja je obavezna u slučaju kada je nadležno pravosudno tijelo napravilo određenu formalnu radnju u tom pogledu (formalne radnje pokretanja kaznenog postupka, u skladu s nacionalnim zakonodavstvom). Također, nadležno tijelo može odrediti privremenu mjeru obustave daljnjih isplata korisniku, bez obzira što još nije donesena odluka o pokretanju istrage u kaznenom predmetu na temelju odredaba Zakona o kaznenom postupku (ZKP) ili, u slučaju u kojem sukladno ZKP-u nije propisana obveza provođenja istrage, drugom radnjom nadležnog tijela kojom se započinje kazneni progon, odnosno u trenutku pravomoćnosti rješenja o provođenju istrage, potvrđivanjem optužnice ako istraga nije provedena, određivanjem rasprave na temelju privatne tužbe te donošenjem presude o izdavanju kaznenog naloga.*

*PT 2 o sumnji na prijevaru putem sustava IMS obavještava MFIN (EK) u slučaju utvrđene nepravilnosti uz sumnju na prijevaru, ako postoje dokazi na temelju kojih daljnja plaćanja u okviru projekta ne bi bila opravdana i razumna u kontekstu obveze zaštite nacionalnih financijskih interesa i financijskih interesa Europske unije te je u tom kontekstu podnesena ili se namjerava podnijeti kaznena prijava DORH-u.*

**5.2.2.** Podatke iz Odluke o nepravilnosti PT2 evidentira u Registru nepravilnosti (Prilog 02 ovog poglavlja ZNP-a).

Odluka o nepravilnosti mora sadržavati sve bitne informacije, a to su utvrđeno činjenično stanje, dokazi na kojima se takvo utvrđenje temelji, pravna osnova na kojoj se temelji odluka te detaljno obrazloženje koje s obzirom na utvrđeno činjenično stanje, upućuje na nužnost utvrđivanja nepravilnosti te shodno tome pripadajuće financijske korekcije i/ili privremene mjere i/ili mjere povrata. Također, u Odluci se mora navesti i uputa o pravnom lijeku te, ako je u projektu utvrđeno više nepravilnosti, utvrđuje jasna podjela i sva neophodna obrazloženja u odnosu na svaku utvrđenu nepravilnost. Uvjeti i način utvrđivanja nepravilnosti i određivanja financijske korekcije moraju proizlaziti iz odredbi Pravila o financijskim korekcijama koja su sastavni dio ugovora o dodjeli bespovratnih sredstava. Odluku o nepravilnosti donosi čelnik PT 2.

PT2 izrađuje dva dokumenta, odnosno dvije odluke i to jednu koja nastaje u postupku utvrđivanja nepravilnosti, kao interni dokument kojim se osigurava odgovarajući revizijski trag o provedenom postupku i osobama koje su u njemu sudjelovale, a koji se izrađuje koristeći obrazac Priloga 03 Odluka o nepravilnosti te drugu kojom se korisnik obavještava o utvrđenoj nepravilnosti, mjerama koje se po toj osnovi poduzimaju s uputom o pravnom lijeku.

**5.2.3.** U roku od 2 radna dana od donošenja Odluke o utvrđenoj nepravilnosti, PT 2, putem elektroničke pošte šalje PT-u 1, TR-u, TO-u (UT-u i ukoliko je primjenjivo SNT-u na znanje) informacije o Odluci o utvrđenoj nepravilnosti zajedno s prijedlogom korektivnih mjera koje poduzima PT 1, a koje se mogu odnositi na:

* povrat nepravilnog iznosa,
* smanjenje bespovratnih sredstava iz ugovora o dodjeli bespovratnih sredstava, ili
* drugi odgovarajući prijedlozi, dok PT2, u skladu sa ZNP-om 05 može odlučiti raskinuti Ugovor o dodjeli bespovratnih sredstava ili pak ga jednostranom izjavom izmijeniti.

Navedene korektivne mjere ne utječu na obvezu nadležnog tijela odrediti financijske korekcije, ako ista postoji u skladu s primjenjivim propisima i pravilima.

Odluka o utvrđenoj nepravilnosti dostavlja se u formi skena, mora biti ovjerena službenim pečatom PT-a 2, potpisom osobe za nepravilnosti i čelnika PT-a 2. PT2 je obvezan kontaktirati nadležna tijela, a kako bi od svakog od njih zaprimio informaciju o osobama kojima će se vršiti dostava na opisani način, o čemu će se obavijestiti i UT. Prilikom dostave pojedinačnih odluka, zatražit će se potvrda primitka e-maila, odnosno, svake pojedine odluke, a odluke će se dostavljati na barem dvije e-mail adrese unutar svake od nadležnih institucija.

PT 2 dostavlja Odluku o utvrđenoj nepravilnosti i TR-u.

Dostava Odluke o nepostojanju nepravilnosti također se obavlja na gore opisani način.

**5.2.4.** Ako Odluka o utvrđenoj nepravilnosti sadrži i elemente vezane uz sumnju na prijevaru, PT 2 bez odgađanja šalje službeno pismo kao i svu relevantnu dokumentaciju DORH-u te o navedenom obavještava MFIN/SSNIP, UT, TO, TR, PT 1. Bez obzira što je DORH obaviješten u skladu s prethodnom točkom, PT 2 provodi postupak utvrđivanja nepravilnosti (vidi točku 5.2.7. ovog poglavlja ZNP-a).

**5.2.5.** PT 2 dostavlja korisniku Odluku o utvrđenoj nepravilnosti u roku 5 radnih dana od njenog donošenja, koja sadržava: pregled utvrđenog činjeničnog stanja te odgovarajuća obrazloženja, a iz iste se izostavljaju povjerljivi podatci, posebice oni o identitetu osobe koja je prijavila sumnju na nepravilnost, kao i osobe za nepravilnosti.

**5.2.6.** Protiv Odluke o utvrđenoj nepravilnosti korisnik ima pravo čelniku UT-a izjaviti prigovor

u pisanom obliku neposredno, poštanskom pošiljkom, u obliku elektroničke isprave izrađene sukladno zakonu ili usmeno izjaviti na zapisnik u roku od 15 dana od dana primitka Odluke. Prigovor mora biti razumljiv i sadržavati sve što je potrebno da bi se po njemu moglo postupiti, a osobito naziv javnopravnog tijela kojem se upućuje, podatke o korisniku (ime i prezime, adresa, OIB), brojčanu oznaku i datum Odluke protiv koje se podnosi, referentnu oznaku Ugovora o dodjeli bespovratnih sredstava, razloge podnošenja prigovora i potpis korisnika odnosno osobe ovlaštene za zastupanje korisnika.

O zaprimljenom prigovoru UT će bez odgode elektroničkim putem obavijestiti PT 2 (PT-u 1 se prigovor istovremeno dostavlja na znanje) koji je sudjelovao u donošenju Odluke o utvrđenoj nepravilnosti na koju se prigovor odnosi te će se od PT-a 2 zatražiti očitovanje na navode prigovora te dostava dokumentacije temeljem koje je donesena Odluka o utvrđenoj nepravilnosti. PT 2 je dužan zatraženo dostaviti UT-u (istovremeno PT-u 1 na znanje) u roku koji ne može biti dulji od 5 radnih dana, dok u slučajevima jednostavnijih zahtjeva UT-a (kao npr. zahtjev za dostavljanjem dostavnice), rok ne može biti dulji od 2 radna dana. O nemogućnosti postupanja u navedenom roku PT 2 obavještava UT. Također, neslužbeno očitovanje se može poslati UT-u putem elektroničke pošte te naknadno službenim putem. Službeno očitovanje PT-a 2 se dostavlja prije donošenja odluke o prigovoru, tj. odluka o prigovoru se ne može temeljiti na neslužbenom očitovanju PT-a 2.

O prigovoru protiv Odluke o utvrđenoj nepravilnosti odlučuje čelnik UT-a rješenjem u roku od 30 radnih dana od primitka potpune dokumentacije od PT-a 2 na način i u opsegu kako je navedeno u zaprimljenom prigovoru. Potpunom dokumentacijom smatra se dokumentacija koja je dostatna za donošenje rješenja o prigovoru.

Čelnik UT-a će ispitati je li prigovor dopušten, pravodoban i izjavljen od ovlaštene osobe te ako utvrdi da nije, odbacit će prigovor rješenjem. Kad čelnik UT-a utvrdi da je prigovor dopušten, pravodoban i izjavljen od ovlaštene osobe, u postupku odlučivanja o istom čelnik UT-a će ispitati zakonitost postupanja PT 2 u postupku donošenja Odluke o utvrđenoj nepravilnosti i to u okviru navoda iz prigovora te će o istome donijeti rješenje kojim se prigovor usvaja kao osnovan ili odbija kao neosnovan.

Rješenje čelnika UT-a kojim je odlučeno o prigovoru dostavlja se korisniku te svim nadležnim posredničkim tijelima.

**5.2.7.** PT 2 pisanim putem obavještava SSNIP o utvrđenim nepravilnostima, koji dalje obavještava članove AFCOS mreže, ako su one povezane s njihovim djelokrugom.

**5.2.8.** PT 2 obavještava UT i TO o Odluci o nepravilnosti putem sustava eFondovi ili ESIF MIS-a, ako je predviđena takva funkcija, ili pak pisanim putem.

**5.2.9.** Odluka o nepravilnosti može se izmijeniti, ako za navedeno postoje opravdani razlozi (primjerice ako je to potrebno učiniti na temelju mišljenja UT-a ili TO-a nastalog slijedom provedenih PRS-ova odnosno kontrola, revizijskih nalaza, ili je pak činjenično stanje potrebno uskladiti s pravomoćnom sudskom odlukom donesenom u postupku koji se vodio na temelju prijavljene sumnje na prijevaru i/ili uskladiti s pravomoćnom sudskom odlukom donesenom u drugom postupku koji je pokrenut u vezi s Odlukom o nepravilnosti.) Izmjena odluke mora biti popraćena odgovarajućim obrazloženjem. Na izmijenjenu Odluku o nepravilnosti primjenjuju se na odgovarajući način odredbe ovog ZNP-a koje se odnose na Odluku o nepravilnosti i relevantno postupanje tijela SUK-a.

**5.2.10.** U složenijim slučajevima nepravilnosti (ovisno o financijskom iznosu nepravilnosti, postotku/iznosu financijske korekcije i/ili složenosti projekta – posebice kada je riječ o infrastrukturnim projektima), UT daje prethodnu suglasnost na Odluke o nepravilnostima.

**5.3. Izvještavanje o nepravilnostima**

**5.3.1. Inicijalno izvještavanje:**

Osnova za započinjanje inicijalnog izvještavanja je Odluka PT-a 2 o utvrđenoj nepravilnosti u odgovarajućem tromjesečju. O nepravilnostima se izvještava kroz IMS.

PT 2 šalje SSNIP-u inicijalno izvješće najkasnije 15 radnih dana nakon kraja svakog tromjesečja, putem IMS-a (nije primjenjivo ako ne postoji niti jedna činjenica o kojoj bi se izvještavalo).

SSNIP provjerava zaprimljeno Inicijalno izvješće o nepravilnosti i može dodatno zatražiti pojašnjenje ili izmjene/dopune Izvješća. Izmjene/dopune se moraju izvršiti bez odgađanja, kako bi se Izvješće poslalo OLAF-u.

SSNIP odobrava Inicijalno izvješće o nepravilnostima i šalje ga OLAF-u putem IMS-a.

**5.3.2. Praćenje postupanja po prijavljenoj nepravilnosti:**

U odnosu na praćenje postupanja po prijavljenoj nepravilnosti, na bazi tromjesečja, izrađuje se Izvješće o praćenju postupanja.

Izvješće o praćenju postupanja se odnosi na nepravilnost koja je već prijavljena SSNIP-u te sadrži sve relevantne informacije o tijeku, vrsti i opsegu radnji/aktivnosti koje su poduzela nadležna tijela u odgovarajućem tromjesečju.

PT 2 podnosi SSNIP-u Izvješće o praćenju postupanja najkasnije 15 radnih dana nakon kraja svakog tromjesečja putem IMS-a.

SSNIP provjerava zaprimljeno Izvješće o praćenju postupanja i može dodatno zatražiti pojašnjenje ili tražiti izmjene/dopune Izvješća. Izmjene/dopune se moraju izvršiti bez odgađanja, kako bi se Izvješće poslalo OLAF-u.

SSNIP odobrava Izvješće o praćenju postupanja i šalje ga OLAF-u putem IMS-a.

Ako je riječ o sumnji na prijevaru te je DORH-u prijavljeno postupanje koje može predstavljati kazneno djelo, Tijelo koje je obavijestilo DORH o sumnji na prijevaru, obavještava ostala nadležna tijela (SSNIP, UT, TO, TR, PT 1 i PT 2 kad je primjenjivo) o podnesenoj prijavi DORH-u.

**5.3.3. Hitno izvješće**

Osnova za Hitno izvješće je utvrđena nepravilnost za koju se smatra da vrlo brzo može imati posljedice izvan teritorija RH ili pokazuje da je korišten novi oblik zloupotrebe sukladno primjenjivim propisima EU-a.

PT 2 izrađuje Hitno izvješće i šalje ga SSNIP-u putem IMS-a bez odgađanja. SSNIP bez odgađanja izvještava OLAF putem IMS-a.

**5.3.4. Izvješće o nepostojanju nepravilnosti**

Ako nema nepravilnosti koje treba prijaviti u skladu sa zahtjevima EK u određenom tromjesečju (vidi Uredba (EU) br. 1303/2013), PT 2 ne izrađuje nikakva izvješća (obavijesti) u IMS-u, ali o tome obavještava SSNIP najkasnije u roku od 15 radnih dana nakon kraja svakog tromjesečja.

Obavijest o nepostojanju nepravilnosti PT 2 će dostaviti putem elektroničke pošte, i to na adresu SSNIP-a (i u kopiji UT-u i PT-u 1) otvorenu za zaprimanje predmetnih obavijesti. Adresa elektroničke pošte je [afcos-hr@mfin.hr](mailto:afcos-hr@mfin.hr).

Ako nema nepravilnosti koje treba prijaviti u odgovarajućem tromjesečju, u roku od dva mjeseca nakon kraja svakog tromjesečja SSNIP OLAF-u podnosi Izvješće o nepostojanju nepravilnosti putem IMS-a.

**5.3.5. Zatvaranje slučaja nepravilnosti**

Slučaj nepravilnosti smatra se zatvorenim u sljedećim slučajevima:

- donesena je odluka da se utvrđeni slučaj ne smatra nepravilnošću; ili

- provedene su sve korektivne mjere i svi neprihvatljivi izdaci su vraćeni ili ustegnuti iz Izjave o izdacima, osim kada navedeno nije moguće jer je na temelju pravomoćne odluke nadležnog tijela utvrđen gubitak zahtjeva za zaštitu prava na prisilno ostvarivanje tražbine (zastara prava), ili se tražbina nije mogla (prisilno) ostvariti zbog drugih, na temelju propisa osnovanih razloga.

Zatvaranje slučaja nepravilnosti ne utječe na obvezu izvještavanja od strane PT-a 2, u slučajevima u kojima su pokrenuti odgovarajući postupci (kazneni, prekršajni i drugi) te navedena obveza postoji sve do okončanja odgovarajućeg postupka i donošenja pravomoćne odluke (u odnosu na one informacije koje mogu biti ili jesu PT-u 2 dostupne).

Postupak povrata neosnovano plaćenih iznosa iz sredstava EU-a i povezanog sufinanciranja opisan je u ZNP-u 05 Izvršavanje i upravljanje ugovorima o dodjeli bespovratnih sredstava.

**5.3.6. Evidentiranje podataka o upravljanju nepravilnostima**

PT 2 vodi Registar nepravilnosti (Prilog 02 ovog poglavlja ZNP-a) i u njega bilježi sve nepravilnosti i sumnje na nepravilnosti od početka razdoblja prihvatljivosti. Registar sa prikazom stanja na zadnji dan proteklog mjeseca, podnosi se TO-u i UT-u do 10. dana u tekućem mjesecu.

Također, kopija Registra nepravilnosti podnosi se SSNIP-u (u roku od 15 radnih dana nakon kraja svakog tromjesečja putem elektroničke pošte **afcos@mfin.hr** (u kopiji UT i PT1).

PT2 će na zahtjev UT-a, PT1, TO-a, TR-a i SSNIP-a dostaviti Registar nepravilnosti.

Na zahtjev SSNIP-a PT 2 daje SSNIP-u dodatne podatke za tražene slučajeve, sukladno primljenoj uputi SSNIP-a o obliku i sadržaju podataka.

U Sustavu elektroničkog izvještavanja o nepravilnostima (IMS) zabilježene su sve utvrđene nepravilnosti o kojim se izvještava OLAF. Kako bi nadležne institucije (UT, TO, PT 1 i drugi ako je primjenjivo) imale pravo uvida u sve utvrđene nepravilnosti ili samo u one u kojima imaju nadležnost, u okviru IMS sustava dodijeljena su im prava promatrača u sustavu.

**5.4. Izuzetci od izvještavanja**

SSNIP ne izvještava OLAF (EK) o nepravilnostima u slučajevima iz članka 122. stavka 2. Uredbe (EU) br. 1303/2013.

**5.5. Financijski učinak nepravilnosti**

Financijski učinak nepravilnosti je jasan ako je moguće utvrditi opseg stavki izdataka na koje je utjecao slučaj nepravilnosti, kao i njihov iznos.

Ako je riječ o nepravilnosti **s jasnim financijskim učinkom**:

* korektivne mjere moraju uključiti prilagodbu troškova i/ili financiranja, kako je opisano u ZNP-u 05 Izvršavanje i upravljanje ugovorima o dodjeli bespovratnih sredstava te navedena prilagodba mora odgovarati opsegu stavki troškova i iznosu troškova na koje je utjecala nepravilnost;
* korektivne mjere osiguravaju isključivanje neprihvatljivih troškova iz financijske podrške, da su evidencije o prihvatljivim troškovima u skladu s navedenim i prilagođene te, ako je primjenjivo, neprihvatljivi troškovi su isključeni iz ukupnog iznosa prihvatljivih troškova operacije te je financijska podrška proporcionalno tome i umanjena.

Ako je riječ o nepravilnosti **s nejasnim financijskim učinkom**, PT 2 nastoji utvrditi opseg primjene paušalnog iznosa i ekstrapolirane financijske korekcije koje je potrebno provesti kao korektivnu mjeru. Ako PT 2 ne može nedvojbeno utvrditi opseg potrebne korekcije, o navedenom obavještava UT koji, uzimajući u obzir sve okolnosti slučaja, o tome donosi zaključak o kojem obavještava PT-a 2 koji na temelju tog zaključka donosi odluku. U svrhu donošenja zaključka, PT 2 je obvezan u roku koji odredi UT dostaviti mu svu relevantnu dokumentaciju i informacije.

Opseg primjene paušalnog iznosa i ekstrapolirane financijske korekcije primjenjive na nepravilnosti s nejasnim financijskim učinkom utvrđuje se uzimajući u obzir:

* primjenjive odredbe Ugovora;
* primjenjive odredbe Uredbe (EU) br. 1303/2013 i drugih primjenjivih propisa EU, kao i nacionalnih propisa;
* smjernice EK koje se odnose na financijske korekcije;
* opseg operacije na koju je nepravilnost imala učinka.

Metodologija izračuna utvrđena je u Smjernicama o upravljanju nepravilnostima MFIN-a.

Ako nepravilnost može dovesti u pitanje prihvatljivost financiranog projekta u cijelosti, PT 2 procjenjuje je li potrebno raskinuti Ugovor, kao korektivnu mjeru. UT na traženje PT 2 sudjeluje u donošenju odluke u posebno složenim i specifičnim slučajevima.

**5.6. Zaštita zviždača**

**5.6.1.** Prilikom obavještavanja PT-a 2 o uočenim nepravilnostima i/ili sumnji na prijevaru, u kontekstu operacija koje se financiraju iz fondova EU, na zaposlenike tijela SUK-a se primjenjuju pravila o zaštiti zviždača odnosno onih osoba koje dojavljuju nezakonitosti unutar organizacije u kojoj rade.

**5.6.2.** Svako tijelo SUK-a propisuje internu proceduru zaštite zviždača u skladu s primjenjivim nacionalnim propisima.[[4]](#footnote-4)

**5.6.3.** Pravila o zaštiti zviždača na odgovarajući način primjenjuju se i na fizičke osobe koji nisu zaposlenici tijela SUK-a, kao i fizičke i pravne osobe koje su korisnici bespovratnih sredstava, te na predstavnike zainteresirane javnosti.

**5.7. Procedure vezane uz sustavne nepravilnosti**

**5.7.1.** Nakon što je nepravilnost otkrivena, preispitana i prijavljena prema odredbi trenutno važećeg ZNP-a, UT će procijeniti klasificira li se otkrivena nepravilnost kao:

**a)** „pojedinačna nepravilnos–” - koja se samo jednom događa i nije redovita kod istovrsnih troškova ili istovrsnih operacija ili istog tipa korisnika, te uglavnom proizlazi iz namjernih ili nenamjernih grešaka koje se vode kao izolirani slučajevi, ili

**b)** “sustavna nepravilnost” – koja u skladu s Uredbom (EU) br. 1303/2013, znači ponavljane greške zbog ozbiljnih propusta u sustavu upravljanja i kontrole, koji se često pojavljuju i utječu na brojne slične operacije, slične tipove korisnika i odnose se na slične vrste izdataka.

**5.7.2.** U slučaju da se nepravilnost klasificira kao „sustavna nepravilnost“, UT dodatnim aktivnostima ublažava rizike radi mogućeg ponavljanja sustavne nepravilnosti.

**5.7.3.** U slučaju pojave sustavnih nepravilnosti poduzimaju se neophodne radnje kako slijedi:

UT izvještava TO, TR i KT te priprema upute i šalje ih svim tijelima SUK-a koja obavljaju delegirane funkcije povezane s utvrđenom sustavnom nepravilnošću kako bi se daljnjim aktivnostima osiguralo učinkovito funkcioniranje sustava unutarnjih kontrola. U tom pogledu može se zahtijevati i ažuriranje PoP-a, jačanjem kontrolnih aktivnosti.

U uputi se navodi rok do kojeg relevantna tijela SUK-a moraju izvijestiti UT o poduzetim aktivnostima.

UT nadzire provedbu izdane upute tijekom naredne provjere na razini sustava (PRS), ili tijekom ad hoc PRS-a, ako je primjenjivo, pri čemu mu mogu pomagati stručnjaci tehničke pomoći.

Ako je potrebno, UT nadzire provedbu izdane upute tijekom ex-ante provjera nad PT-ovima, tijekom nadzora nad delegiranim funkcijama.

UT procjenjuje potrebu za izmjenama važećeg pravnog i regulatornog okvira (uključujući ZNP), ako se na taj način može umanjiti rizik od ponovnog nastanka sustavne nepravilnosti, pri čemu predlaže takve izmjene.

UT procjenjuje potrebu za razradom dodatnih metodologija koje će tijela SUK-a primjenjivati prilikom obavljanja delegiranih funkcija, ako se na opisani način može umanjiti rizik od ponovne pojave sustavne nepravilnosti. UT će, u slučaju ako se to ukaže potrebnim i razraditi navedene metodologije.

Ako se sustavna nepravilnost ukazala u obavljanju funkcija UT-a, UT izdaje interni nalog o korektivnim mjerama koje se moraju poduzeti na način da se utvrde odgovorne ustrojstvene jedinice i rokovi za postupanje.

**5.7.4.** UT i PT-ovi u PoP-u razvijaju detaljne procedure kojima se navode ustrojstvene jedinice i opisuju radnje koje je neophodno obaviti, u slučaju pojave sustavnih nepravilnosti.

**5.7.5.** Ako je tip nepravilnosti takav da je opravdano smatrati da se nepravilnost javljala i u prethodnim godinama, UT mora osigurati da sva nadležna tijela SUK-a (uvažavajući funkcije dodijeljene pojedinim tijelima) provedu potrebne radnje kojima bi se pokrile sve operacije obuhvaćene nepravilnostima.

**5.7.6.** Postupanje vezano uz sustavne nepravilnosti je hitno te se sve radnje trebaju poduzimati bez odgađanja, a takvi moraju biti i rokovi u kojima se korektivne mjere poduzimaju.

**6. PREGLED PROMJENA**

|  |  |  |  |
| --- | --- | --- | --- |
| **Br. verzije** | **Datum promjene (datum odobrenja)** | **Promijenjena poglavlja/odjeljci/postupci** | **Komentar**  **(ako primjenjivo)** |
| 1.0 | n/p | n/p | Ovaj ZNP nije bio objavljen u verziji 1.0. |
| 1.1 | kolovoz 2015. (odluka od 22. srpnja 2015.) | n/p | Prva objava ovog ZNP-a je u verziji 1.1. |
| 2.0 | travanj 2016. | Dodana fusnota 1; dopu–a - 4.1.1, 4.5.3, 4.6.5, 5.1.9, 5.2, dodana točka 5.6 | **/** |
| 3.0 | lipanj 2017. | Dodan tekst u t. 4.5.3, 5.1.6, 5.1.7 5.1.16.19, dorađeni Prilozi 1 i 2; dodana funkcija u RACI tablici pod točkom 10 za SSNIP; brisan pojednostavljeni postupak, dopuna u 5.1.1. i 5.1.2 dodana točka 5.1.13. | **/** |
| 3.1 | Studeni 2017. | Stavljene ref. na sustav eFondo–i - gdje je primjenjivo | Nomotehničke izmjene |
| 4.0. | Svibanj 2018. | Točke 5.2.3-5.2.7., 4.5.3., 4.6.4, 5.1.1., 5.1.6., dodana točka 5.2.11.  Prilog 01 i 03 | Nomotehničke izmjene |
| 5.0 | Ožujak 2019. | Dopuna poglavlja 5.2.2, te izmjena Priloga 02.- Registar nepravilnosti | / |
| 6.0 | Svibanj 2020. | Izmjene u točkama 4.1., 4.5.2., 5.2.1., 5.2.3, 5.2.6., 5.3.2  Prilog 01 i 03 | Nomotehničke izmjene |
| 7.0 | Prosinac 2020. | Manje izmjene u RACI tablici i u poglavlju 4., Izmjene točaka: 5.1.6., 5.2.6., Izmjene u Prilogu 2, Izmjene u Prilogu 3. t.5.,7. i 9. |  |

1. U skladu sa Zakonom o sustavu unutarnjih kontrola u javnom sektoru, sustav unutarnjih kontrola čini pet međusobno povezanih komponenti:

   a) kontrolno okruženje, b) upravljanje rizicima, c) kontrolne aktivnosti, d) informacije i komunikacija, e) praćenje i procjena sustava. [↑](#footnote-ref-1)
2. Unutarnja komunikacija odnosi se na komunikaciju između tijela AFCOS sustava, a vanjska na informiranje i komunikacija s javnošću. [↑](#footnote-ref-2)
3. Ovdje se dodatno upućuje na Uredbu o institucionalnom okviru sustava za suzbijanje nepravilnosti i prijevara (Narodne novine, broj 144/13 i 19/17) koja definira sustav izvještavanja o nepravilnostima te propisuje da ga čine nadležna tijela koja su obvezna izvještavati o nepravilnostima za programe CARDS, PHARE, ISPA, SAPARD, IPA, kao i za programe strukturnih instrumenata Europske unije te programe Europskog fonda za pomorstvo i ribarstvo, Europskog fonda za jamstva u poljoprivredi, Europskog poljoprivrednog fonda za ruralni razvoj, Fonda europske pomoći za najpotrebitije za programsko razdoblje, Fonda za azil, migracije i integraciju za programsko razdoblje i Fonda za unutarnju sigurnost, sukladno važećim propisima Republike Hrvatske i Europske unije. Naime, nadležna tijela u sustavu izvještavanja o nepravilnostima vezano uz OPKK su tijela SUK-a, koja u navedenom pogledu surađuju i s TR-om i SSNIP-om koji ima koordinativnu ulogu između tijela Sustava izvještavanja o nepravilnostima (dakle između Mreže za upravljanje nepravilnostima OPKK) i tijela AFCOS mreže te je glavna kontaktna točka za OLAF u Republici Hrvatskoj. Sva tijela AFCOS mreže navedena su u Odluci o osnivanju AFCOS mreže (Narodne novine, broj 151/13). [↑](#footnote-ref-3)
4. Ovdje se posebice upućuje na Zakon o radu (NN, br. 93/14, 127/17 i 98/19) i Zakon o državnim službenicima (NN, br. 92/05, 140/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 01/15, 138/15, 61/17, 70/19 i 98/19) te osobito Zakon o zaštiti prijavitelja nepravilnosti (NN, br. 17/19). [↑](#footnote-ref-4)