**SADRŽAJ**

[1. SVRHA 2](#_Toc415225614)

[2. OPSEG PRIMJENE 2](#_Toc415225615)

[3. POPIS PRILOGA 2](#_Toc415225620)

[4. ODGOVORNOSTI I REVIZIJSKI TRAG 2](#_Toc415225627)

[5. PROCEDURE 5](#_Toc415225628)

6. PREGLED PROMJENA…………………………………………………………...…….12

1. **SVRHA**

Ovim poglavljem ZNP-a[[1]](#footnote-1) se utvrđuju načela i zahtjevi za nadležne institucije u svrhu pripremanja Izjave o izdacima i ostalih potrebnih izvješća i/ili dokumenata koji se podnose TO-u te se definiraju koraci u postupku sastavljanja točnih i vjerodostojnih Izjava o izdacima, godišnje Izjave o povučenim i vraćenim sredstvima, neizvršenim povratima i nenaplativim iznosima, koje se podnose EK-u u skladu s propisanim zahtjevima.

1. **OPSEG PRIMJENE**

Pravilo 09 ZNP-a se primjenjuje na TO, PT1, PT2, UT, KT, tijelo nadležno za plaćanja, povrate, ovjeravanje dodatnosti sredstava, koordinaciju aktivnosti upravljanja nepravilnostima te postupanje u području državnih potpora (kao i TR i SSNIP - u odnosu na informacije koje se mogu dobiti od tih institucija).

1. **POPIS PRILOGA**

Prilog 01 Izjava o izdacima

Prilog 02Izvješće o statusu projekata

Prilog 03Registar iznosa izuzetih iz Izjave o izdatcima

Prilog 04 Izvještaj o provedenim postupcima i provjerama izdataka prijavljenih u

Izjavi o izdatcima

Prilog 05Obavijest o provedenim revizijama, provjerama i provedbi preporuka

Prilog 06 Izjava o upravljanju

Prilog 07 Godišnji sažetak

Prilog 08 Upute (postupak) za popunjavanje obrasca Godišnjeg sažetka utemeljene na Smjernici za države članice o sastavljanju Izjave o upravljanju i Godišnjeg sažetka za ESI fondove od 19. kolovoza 2015., programsko razdoblje 2014. – 2020.

1. **ODGOVORNOSTI I REVIZIJSKI TRAG**

Pojašnjenje matrične „RACI” tablice:

R- *responsible* (*odgovoran*) – odgovoran za obavljanje posla i postizanje neposrednih rezultata aktivnosti te jamče da će se aktivnost obaviti, a rezultati poslati odobravatelju.

A- *approver (odobravatelj*) - donosi odluke i odobrava neposredne rezultate aktivnosti.

C- *contributor* (*doprinositelj)-* suradnici ili stručnjaci na predmetnom području koji mogu doprinijeti aktivnosti i s kojima postoji dvosmjerna komunikacija.

I- *informed (obaviješten)-* informirani o tijeku napretka aktivnosti i s kojima postoji jednosmjerna komunikacija.



| **Br.** | **Institucija**  **Aktivnosti** | **TO** | **UT** | **PT1** | **PT2** | **TP** | **TR** | **SSSNIP** | **Ulaz/izlaz i referenca na obrazac dokumenta koji se mora ispuniti radi revizijskog traga** |
| --- | --- | --- | --- | --- | --- | --- | --- | --- | --- |
|  | PT2 priprema Izjavu o izdacima i podnosi je UT-u |  | C |  | A  R |  |  |  | Izjava o izdacima  Prilog 01 |
|  | Sakupljanje Izjava o izdacima koje je dostavio PT2, priprema objedinjene Izjave o izdacima i podnošenje TO-u |  | A  R |  |  |  |  |  | Izjava o izdacima za OP  Prilog 01 |
|  | Podnošenje Izvješća o statusu projekata TO-u |  | I | I | A  R |  |  |  | Izvješće o statusu projekata Prilog 02 |
|  | Vođenje registra vraćenih i povučenih sredstava i priprema računa za obračunsku godinu koji se podnose u EK | R |  |  |  |  |  |  | Registar povrata\*  Registar iznosa izuzetih iz Izjave o izdatcima Prilog 03  \*Prilog Registar povrata nalazi se u ZNP-u 05 |
|  | Priprema i podnošenje Registra nepravilnosti TO-u (vidi ZNP 13 Nepravilnosti) |  |  |  | A  R |  |  |  | Registar nepravilnosti Prilog 02 ZNP-a 13 |
|  | Priprema i podnošenje Registra iznosa izuzetih iz Izjave o izdatcima |  | A  R |  |  |  |  |  | Registar iznosa izuzetih iz Izjave o izdatcima Prilog 03 |
|  | Priprema i podnošenje Izvještaj o provedenim postupcima i provjerama izdataka prijavljenih u Izjavi o izdacima TO-u |  | A  R |  |  |  |  |  | Izvještaj o provedenim postupcima i provjerama izdataka prijavljenih u Izjavi o izdacima Prilog 04 |
|  | Podnošenje TO-u informacija o priljevu EU sredstava te izvršenim plaćanjima i povratima |  |  |  |  | A  R |  |  | Informacija o priljevu EU sredstava te izvršenim plaćanjima i povratima; |
|  | Podnošenje TO-u Obavijesti o revizijama i provedbi preporuka |  | A  R |  |  |  |  |  | Obavijest o provedenim revizijama, provjerama i provedbi preporuka Prilog 05 |
|  | Provjere provedbe zahtjeva koji se odnose na pripremu Izjave o izdacima i druge dokumentacije koju prima TO | R | I |  | I |  |  |  |  |
|  | Priprema Zahtjeva za plaćanje te podnošenje EK-u | A  R | I | I | I | I |  |  |  |
|  | Vođenje računa o vraćenim i povučenim sredstvima uslijed otkazivanja cijelog ili dijela doprinosa za projekt | R |  | C | C |  |  |  | Registar povrata (Prilog 14 ZNP 05) i Registar iznosa izuzetih iz Izjave o izdatcima Prilog 03 |
|  | Priprema i podnošenje godišnjih računa UT-a i TR-a | A  R |  |  |  |  |  |  | Podneseni godišnji računi |
|  | Pripremanje Izjave o upravljanju i Godišnjeg sažetka |  | R |  |  |  | A |  | Izjava o upravljanju Prilog 06 i Godišnji sažetak Prilog 07 |

1. **PROCEDURE**

**5.1. Pripremanje Izjava o izdacima i njihovo podnošenje TO-u**

### Preduvjet za podnošenje prve Izjave o izdacima su ovjereni primjerci potpisa ovlaštenih osoba PT-a 2 i UT-a. Ako se promjene osobe ovlaštene za potpisivanje Izjave o izdatcima, PT2 i UT o navedenome obavještavaju TO bez odgode, najkasnije prije isteka roka za sastavljanje iduće Izjave o izdacima te mu dostavljaju novi ovjereni primjerak potpisa.

### U obračunskoj godini pripremaju se **dvije Izjave o izdatcima**, ovisno o napretku u provedbi i više. Indikativne rokove i izvještajna razdoblja za pripremanje Izjave utvrđuje TO u suradnji s UT, tijekom srpnja svake godine i o tome izvještava sva tijela u sustavu. Izvještajno razdoblje započinje 1. srpnja, a završava s datumom koji dogovore TO i UT.

### TO obavještava UT o pripremanju Izjave o izdatcima, izvještajnom razdoblju i roku za njezino dostavljanje TO-u, najkasnije 15 dana prije kraja izvještajnog razdoblja.

### PT 2 priprema Izjavu o izdatcima (na propisanom obrascu), koju potpisuje za to ovlaštena osoba te uključuje sve prihvatljive izdatke i podnosi je UT-u u svrhu pripremanja dokumenta u skladu s Prilogom 04 ovog ZNP-a.

### Izjava o izdacima uključuje sve ostvarene i priznate izdatke koje je moguće prijaviti EK-u od početka do završetka izvještajnog razdoblja.

### UT podnosi TO-u Izjavu o izdacima te Izvještaj o provedenim postupcima i provjerama izdataka prijavljenih u Izjavi o izdacima u rokovima dostave Izjave o izdacima.

### Izjava o izdacima mora biti na propisanom obrascu kojeg je odobrio TO te se izrađuje pojedinačno za svaki Operativni program i Fond. Izjave o izdacima označavaju se rednim brojevima, počevši od rednog broja 1., za svaku obračunsku godinu.

### Izjava o izdacima se priprema i podnosi putem ESIF MIS-a te sustava eFondova, ako je primjenjivo. Ako se ne može podnijeti na opisani način, podnosi se u pisanom obliku. U tom slučaju, PT2 zadržava presliku Izjave o izdacima te UT-u podnosi izvornik koji se prosljeđuje TO-u. UT zadržava sken izvornika.

### 

### **5.2. Izdaci koji se prijavljuju EK**

### Izjava o izdacima uključuje izdatke koje je moguće prijaviti EK-u, ako zadovoljavaju sljedeće uvjete:

**a)** U slučaju „metode nadoknade” (korisnik prijavljuje već plaćene troškove) izdaci se smatraju prihvatljivima za prijavu EK-u s datumom s kojim je PT2 odobrio izdatke.

**b)** U slučaju „metode plaćanja” (korisnik prijavljuje neplaćene troškove - račune i druge popratne dokumente) izdaci se smatraju prihvatljivima za prijavu EK-u s datumom s kojim je krajnji korisnik izvršio prijenos sredstava EU-a i/ili državnog proračuna izvođaču ili dobavljaču, odnosno sa zadnjim datumom navedenim u dokumentima za plaćanje priloženim odgovarajućem Zahtjevu za nadoknadom sredstava.

**c)** Prihvatljivost izdataka potkrjepljuje se zaprimljenim računima ili računovodstvenim dokumentima jednake dokazne vrijednosti, osim oblika potpore iz članka 67. stavka 1. prvog podstavka točaka (b), (c) i (d), članka 68. (68.a i 68. b – ako je primjenjivo), članka 69. stavka 1. i članka 109. Uredbe (EU) br. 1303/2013 te članka 14. Uredbe o ESF-u.

**d)** Izdatci za financijske instrumente uključuju se u Izjavu o izdacima u skladu s uvjetima navedenim u članku 41. stavku 1. Uredbe (EU) br. 1303/2013, odnosno u iznosu koji ne prelazi 25% programskog doprinosa isplaćenog financijskom instrumentu (EU i nacionalni doprinos, gdje je primjenjivo). Preduvjet za uključivanje izdataka u drugu Izjavu o izdacima je da je najmanje 60% iznosa uključenog u prethodnu Izjavu o izdacima potrošeno kao prihvatljiv izdatak u skladu s odredbama članka 42. stavka 1. točaka a, b i d Uredbe (EU) br. 1303/2013. U treću i sljedeće Izjave o izdacima uključuju se izdaci uz uvjet da je 85% iznosa uključenih u prethodne Izjave o izdacima potrošeno kao prihvatljiv izdatak u skladu s odredbama članka 42. stavka 1. točaka a, b i d Uredbe (EU) br. 1303/2013.

**e)** Veliki projekti (članak 102. stavak 6. Uredbe (EU) br. 1303/2013): PT2 može uključiti izdatak koji se odnosi na velike projekte nakon dostave obavijesti EK-u o odabiru velikog projekta ili podnošenja na odobrenje EK-u velikog projekta, odnosno prije nego što je EK donijela odluku o financiranju velikog projekta. Iznos izdataka koji je prijavljen EK-u umanjuje se ukoliko EK nije odobrio veliki projekt ili pojedini izdatak, a izdatak u vezi velikog projekta je već prijavljen EK-u. U tom slučaju se izdatak izuzima iz Izjave o izdacima sa svakog pojedinog financijskog izvora, bez čekanja na stvarni povrat, tj. primjenjuje se postupak povlačenja.

**f)** Prihodi (članak 61. Uredbe (EU) br. 1303/2013):

### **(1)** Ako se neto prihod može unaprijed objektivno utvrditi, najveći iznos izdataka koji je moguće prijaviti EK-u umanjuje se za procijenjeni iznos neto prihoda;

**(2)** Ako se neto prihod ne može objektivno procijeniti tijekom procjene prihvatljivosti (članak 61. stavak 6. Uredbe (EU) br. 1303/2013) prema bilo kojoj od metoda iz članka 61. stavaka 3. ili 5. iste Uredbe, neto prihodi ostvareni u razdoblju od tri godine nakon završetka operacije ili do isteka roka za podnošenje dokumenata za završetak programa, određenog u pravilima za pojedine fondove, ovisno o tome što je prije, oduzimaju se od izdataka prijavljenih EK;

### **(3)** Ondje gdje se utvrdi da je projekt ostvario neto prihod koji nije obuhvaćen odredbama točaka 5.2. f) podtočaka 1) i 2) ovog poglavlja ZNP-a, isti se izračunava razmjerno financijskim sredstvima predviđenim Ugovorom o dodjeli bespovratnih sredstava za posebni projekt te bilježi kao iznos povrata i odbija od sljedeće Izjave o izdacima, bez čekanja stvarnog povrata od strane krajnjeg Korisnika ili najkasnije nakon podnošenja završnih dokumenata Operativnih programa.

**g)** Povrati:

### Iznosi s kamatama na zakašnjela(o) plaćanja(e) koji su već vraćeni uzimaju se u obzir prilikom pripreme Izjave o izdacima na temelju sljedećih odredbi:

### sredstva su vraćena (ne uzimajući u obzir način povrata), ako prethodno nisu povučena;

### vraćeni iznos koji je povezan s izdacima već je prijavljen EK-u;

### Izjava o izdacima se umanjuje za vraćeni iznos (uključujući i doprinos korisnika povezan s predmetnim povratom) u skladu s Ugovorom o dodjeli bespovratnih sredstava;

### U slučaju kad je iznos povrata povezan s izdacima koji nisu prijavljeni EK-u, u istu Izjavu o izdacima uključuju se i iznos predmetnih izdataka i iznos povezanih povrata;

### U slučaju kada se koristi postupak povlačenja, iznos povrata se uključuje u Izjavu o izdacima, a da se pritom ne čeka na stvarno izvršenje povrata;

**h)** Ukoliko je za projekt plaćen predujam, unaprijed plaćeni iznos uzima se u obzir prilikom pripreme Izjave o izdacima na način da se mogu prijaviti samo izdaci koji su u skladu s člankom 131. stavkom 4. Uredbe (EU) br. 1303/2013.

### Ako TO odluči ne prijaviti pojedine izdatke EK-u, odnosno ako ne uključi jedan ili više Zahtjeva za nadoknadom sredstava u Zahtjev za plaćanje prema EK-u, onda ih PT2 ne može uključiti u sljedeću Izjavu o izdacima bez uputa TO-a.

### Ako neki izdaci nisu prijavljeni EK-u u skladu s prethodnom odredbom ovog pravila ZNP-a i PT2 ih nije uključio u iduću Izjavu o izdacima, TO ih može prijaviti EK-u, uz dodatne informacije i/ili valjane dokumente.

**5.3. Priprema i podnošenje Izvješća o statusu projekata TO-u**

### Svaki mjesec ili uz Izjavu o izdatcima (ovisno o tome kako odredi TO) PT2 priprema pojedinačna Izvješća o statusu projekata po prioritetu i po fondu u koja su uključeni svi prihvatljivi izdaci od početka razdoblja prihvatljivosti do kraja izvještajnog razdoblja, odnosno zadnjeg dana proteklog mjeseca te ga potpisanog od strane nadležne osobe u izvorniku podnosi TO-u, a preslike dostavlja UT-u i PT-u 1 (ako je usuglašeno s TO, navedeni dokumenti se dostavljaju putem elektroničke pošte). Izvještaji se dostavljaju do 7. u mjesecu za prethodni mjesec, osim kad se dostavljaju uz Izjavu o izdacima koja se podnosi u skladu s rokovima dostave Izjave o izdacima.

### Ako je primjenjivo, Izvješće o statusu projekata dostupno je u sustavu eFondova.

**5.4. Priprema i podnošenje Registra nepravilnosti**

### Registar nepravilnosti priprema se na način i u roku određenom u Pravilu br. 13 *Nepravilnosti* ovog ZNP-a.

**5.5. Priprema i podnošenje TO-u Registra iznosa izuzetih iz Izjave o izdatcima**

### Uz Izjavu o izdacima PT2 priprema Registar izuzetih iznosa iz Izjave o izdacima, u kojoj se navode sva povučena i vraćena sredstva koja su imala utjecaja na visinu prijavljenih izdataka.

### U slučaju postojanja više PT-ova 2, UT objedinjava registre i dostavlja jedan zajednički registar TO-u u rokovima za dostavu Izjave o izdacima. Registar izuzetih iznosa iz Izjave o izdacima nije kumulativan i sadrži samo informacije vezane uz Izjavu o izdacima uz koju je dostavljen. Iznosi koji se izuzimaju odnose se na prethodno odobrene izdatke koji su već bili ovjereni EK i uključeni u prethodne Zahtjeve za plaćanje.

### Ako se iz predmetne Izjave o izdatcima ne izuzimaju iznosi, UT podnosi TO-u službenu obavijest.

**5.6. Priprema i podnošenje Izvještaja o provedenim postupcima i provjerama izdataka prijavljenih u Izjavi o izdacima TO-u**

### UT svake godine u rokovima za dostavu Izjave o izdacima, priprema Izvještaj o provedenim postupcima i provjerama izdataka prijavljenih u Izjavi o izdacima od početka do kraja pojedinog izvještajnog razdoblja.

### UT time formalno izjavljuje TO-u da je informacija pružena u Izjavi o izdacima za pojedino razdoblje istinita, točna i potpuna, da su izdaci koji su navedeni u podnesenoj Izjavi o izdacima podvrgnuti kontrolama u skladu s uspostavljenim sustavom te da je UT opravdano uvjeren da izdaci ne sadrže materijalnu pogrešku, da nisu kompromitirani utvrđenim nepravilnostima i/ili sumnjom na nepravilnost i/ili prijevaru, da su ispunjeni uvjeti koji su postavljeni za doznačivanje sredstava tijekom provedbe projekata od strane EK-a te podnosi TO-u Izvještaj o provedenim postupcima i provjerama izdataka prijavljenih u Izjavi o izdacima koji je potpisala ovlaštena osoba.

**5.7. Podnošenje TO-u Obavijesti o revizijama i provedbi preporuka**

### UT podnosi TO-u, u rokovima za dostavu Izjava o izdacima, obavijest o svim revizijskim nalazima i provedbi preporuka, od početka do kraja izvještajnog razdoblja za pojedinu Izjavu o izdacima.

### UT podnosi TO-u preslike Revizijskih izvješća i Godišnjih kontrolnih izvješća po njihovom izdavanju i podnošenju EK-u, dok ostala izvješća (Revizorskog suda, EK-a, TR-a, UT-a i ostalih institucija) dostavlja u rokovima za dostavu Izjave o izdacima.

### UT podnosi TO-u Dodatak 1 Informacije o programskim doprinosima koji se plaćaju financijskim instrumentima iz članka 41. Uredbe (EU) br. 1303/2013 i uključenima u zahtjeve za plaćanje (kumulativno od početka programa) u rokovima za dostavu Izjave o izdacima. Podaci se dostavljaju za financijske instrumente od prvog uključivanja izdataka u Izjavu o izdacima. UT dostavlja podatke na temelju mjesečnih i kvartalnih izvješća o napretku za koje je provelo odgovarajuće upravljačke kontrole. Navedene informacije dostavljaju se za financijske instrumente uz svaku Izjavu o izdacima neovisno prijavljuju li se novi izdaci za financijske instrumente.

**5.8. Ovjeravanje Izjave o izdacima te podnošenje Zahtjeva za plaćanje EK**

### TO uspostavlja sustav vlastitih provjera kako bi mogao zaključiti da ima dovoljnu sigurnost da podnese EK Zahtjev za plaćanje koji odgovara zahtjevima članka 131. Uredbe (EU) br. 1303/2013.

### 

### U svrhu pripreme Zahtjeva za plaćanje prema EK-u, TO svu relevantnu dokumentaciju zaprima u rokovima za dostavu Izjave o izdacima. TO je ovlašten zatražiti da se Izjava o izdacima i drugi relevantni dokumenti osiguraju ne samo prema prethodno navedenim, nego i drugim uvjetima, na zahtjev TO-a, ako postoji takva potreba.

### Za svaku Izjavu o izdacima, TO provodi administrativne provjere i provjere na licu mjesta.

a) Administrativna provjera obuhvaća provjeru cjelovitosti Izjave o izdatcima i popratnih dokumenata i usklađenost s formalnim zahtjevima, kao i jesu li svi podatci iskazani na odgovarajući način.

b) Provjere na licu mjesta se provode radi osiguranja da su u Izjavu o izdacima uključeni samo prihvatljivi troškovi (odnosno izdaci koji su u skladu s člankom 131. Uredbe (EU) br. 1303/2013 i primjenjivim nacionalnim pravilima i pravilima Unije te koji su ostvareni s obzirom na operacije odabrane za financiranje u skladu s kriterijima koji se primjenjuju na programska pravila, pravila Unije te nacionalna pravila). Provjere se provode kod PT-a 2, PT-a 1 i UT-a, a o svim najavama provjera, nalazima (završnim izvješćima) obavezno se obavještava nadležan UT. PT1, PT2 i UT provode zahtjeve i preporuke TO-a.

Provjere obuhvaćaju postupke provjere troškova, povrate i nepravilnosti. TO tijekom obračunske godine provodi i provjere u jednom od područja: financijski instrumenti ukoliko nisu bili predmet provjera na razini prioriteta, odabir operacija i državne potpore.

Provjere se provode na uzorku u iznosu 5% izdataka koji se prijavljuju u Izjavi o izdatcima, a koji obuhvaća zahtjev za nadoknadu sredstava za svaki prioritet za koji se prijavljuju izdaci. U odabiru uzorka TO uzima u obzir financijske iznose, složenost projekta, iskustvo posredničkog tijela i provjere koje je provelo UT.

### Ukoliko TO nije zadovoljan zakonitošću i ispravnošću čitave Izjave o izdacima ili njezina dijela, vraća Izjavu o izdacima UT-u (uz primjerak upućen PT-u 2), s uputama za poduzimanje korektivnih mjera.

### Institucija nadležna za plaćanja na zahtjev TO-a, priprema i dostavlja informacije o priljevu EU sredstava te izvršenim plaćanjima i povratima u određenom razdoblju.

### TO sastavlja Zahtjev za plaćanje, u skladu s informacijama navedenima u primljenim dokumentima, uzimajući u obzir dostupne informacije u ESIF MIS-u i sustavu eFondova, ako je primjenjivo, vlastitih rezultate provjera, rezultate TR-a i drugih revizija, te ih podnosi EK putem SFC-a.

### 

### TO dostavlja UT-u obavijest o slanju zahtjeva za plaćanje EK.

### U slučajevima više sile i slučajevima lošeg funkcioniranja SFC-a ili nestabilne veze, TO prosljeđuje EK-u Zahtjev za plaćanje u tiskanom obliku, koristeći propisane obrasce. Čim prestane postojanje nekih od navedenih razloga, TO pohranjuje navedeni dokument u SFC, bez odgode.

### TO vodi i održava evidenciju o vraćenim i povučenim sredstvima uslijed otkazivanja čitavog ili jednog dijela doprinosa za projekt:

Nadležna institucija na odgovarajući način pohranjuje u ESIF MIS i sustav eFondova, ako je primjenjivo, sve informacije koje omogućuju praćenje iznosa o povučenim i vraćenim sredstvima, neizvršenim povratima i nenaplativim iznosima;

Ako operativnost ESIF MIS-a i sustava eFondova nije dovoljna, TO može voditi registar vraćenih i povučenih sredstava u elektroničkom obliku na temelju Registra povrata i Registra iznosa izuzetih iz Izjave o izdatcima.

**5.9. Pripremanje i podnošenje EK računa, Izjave o upravljanju i Godišnjeg sažetka iz članka 59. stavka 5. točke (a) Financijske uredbe**

### TO priprema račune za svaku obračunsku godinu, na razini svakog prioriteta te, prema potrebi, fonda i kategorije regije, koji uključuju:

a) ukupni iznos prihvatljivih izdataka evidentiran u računovodstvenom sustavu TO-a koji je uključen u zahtjev za plaćanje podnesen EK do 31. srpnja nakon kraja obračunske godine, u skladu s člankom 131. i člankom 135. stavkom 2. Uredbe (EU) br. 1303/2013, ukupni iznos odgovarajućih javnih izdataka i ukupni iznos odgovarajućih isplata korisnicima po članku 132. stavku 1. Uredbe (EU) br. 1303/2013;

b) povučene i vraćene iznose tijekom obračunske godine, iznose neizvršenih povrata na kraju obračunske godine, iznose povrata sredstava provedenih u skladu s člankom 71. Uredbe (EU) br. 1303/2013 i nepovrative (nenaplative) iznose;

c) iznose programskih doprinosa isplaćenih za financijske instrumente prema članku 41. stavku 1. Uredbe (EU) br. 1303/2013 i predujmova vezanih uz državne potpore prema članku 131. stavku 4. Uredbe (EU) br. 1303/2013;

d) za svaki prioritet, usklađivanje izdataka navedenih u točki 5.9. podtočki a) ovog poglavlja ZNP-a i prijavljenih izdataka za istu obračunsku godinu u zahtjevima za plaćanje, čemu se prilaže objašnjenje svih razlika.

**5.10. Rokovi**

**a)** TO dostavlja inicijalni nacrt računa nadležnom UT-u i TR-u do 15. rujna nakon kraja obračunske godine u svrhu pripreme dokumenata navedenih u članku 138. stavcima (b) i (c) Uredbe (EU) br. 1303/2013 te završni nacrt računa do 10. siječnja, koji uzima u obzir rezultate svih provjera (revizija i kontrola) provedenih do kraja kalendarske godine. TR završava revizijske aktivnosti na završnom nacrtu računa do 31. siječnja. Do 05. veljače TO podnosi UT-u i TR-u završne račune.

**b)** UT priprema Izjavu o upravljanju i Godišnji sažetak iz članka 63. stavka 5. točke b) Financijske uredbe u skladu s Prilozima 07 i 08 ovog poglavlja ZNP-a te završnu verziju istih dostavlja TO-u i TR-u do 10. veljače.

**c)** Prije nego postupi u skladu s točkom 5.10. podtočkom b) ovog ZNP-a, UT dostavlja do 24. siječnja TO-u i TR-u inicijalnu verziju Izjave o upravljanju i Godišnjeg sažetka na vršenje prethodne provjere. TR dovršava revizijske aktivnosti na nacrtu izjave o upravljanju do 05. veljače.

**d)** Do 13. veljače, UT, TO i TR unose završne verzije dokumenata iz članka 138. Uredbe (EU) br. 1303/2013 u SFC2014.

**e)** KT cijeli paket odnosno završne verzije računa, Izjave o upravljanju, Godišnjeg sažetka, revizorsko mišljenje te kontrolno izvješće putem SFC2014 dostavlja EK-u za svaku godinu od 2016. do i uključujući 2025. u roku iz članka 63. stavka 5. Financijske uredbe, odnosno do 15. veljače.

Svi rokovi navedeni u točkama 5.10. podtočkama a) do d) ovog poglavlja ZNP-a su instruktivni te se, ako za navedeno postoji potreba, mogu promijeniti, za što je potrebna pisana suglasnost svih relevantnih tijela (UT, TO i TR). Rokovi se ne mogu mijenjati na način koji bi utjecao na rok utvrđen u članku 63. stavku 5. Financijske uredbe.

# **6. PREGLED PROMJENA**

|  |  |  |  |
| --- | --- | --- | --- |
| **Broj verzije** | **Datum promjene (datum odobrenja)** | **Promijenjena poglavlja** | **Komentar (ako je primjenjivo)** |
| 1.0 | n/p | n/p | Ovaj ZNP nije bio objavljen u verziji 1.0. |
| 1.1 | Kolovoz 2015. (odluka od 22. srpnja 2015.) | n/p | Prva objava ovog ZNP-a je u verziji 1.1. |
| 2.0 | Travanj 2016. | Dopuna - 5.1.2, 5.1.6, 5.2, Prilog 01 (dopuna u toč. 3.7) | / |
| 3.0 | Lipanj 2017. | Izmjena točaka: 5.1.2. 5.1.4, 5.2.1, 5.3.1., 5.4, 5.4.1.,Brisanje točaka: 5.3, 5.6.2.Dodana točka: 5.8.6;Dopuna poglavlja 5.6 i 5.7.Prilozi – dorada: 01, 02Novi Prilog: 08 | / |
| 3.1 | Studeni 2017. | Manje nomotehničke izmjene.Revidirani prilozi:: Prilog 1 – u dijelu koji se odnosi na sustav eFondovi.: Prilog 2 – Izvješće o statusu projekta;: Prilog 3 – Registar iznosa izuzetih iz Izjave o izdacima | / |
| 4.0 | Svibanj 2018. | Manje nomotehničke izmjene | / |
| 5.0 | Ožujak 2019. | Usklađivanje s izmjenama regulative | / |
| 6.0. | Svibanj 2020. | n/p |  |
| 7.0 | Prosinac 2020. | Manje nomotehničke izmjene (uključujući Prilog 01, 04 i 06) | - |

1. Pravni okvir i zajednički zahtjevi te definicije i kratice su sadržani u Zajedničkom poglavlju ZNP-a „Pravni okvir i zajednički zahtjevi“ i „Definicije i kratice“. [↑](#footnote-ref-1)