|  |  |  |  |
| --- | --- | --- | --- |
| **Ministarstvo regionalnoga razvoja i fondova Europske unije**  **(MRRFEU)** | **PRAVILA 2014. – 2020.** | **Br. pravila** | **14** |
| **Obvezni sadržaj sporazuma o financiranju**  **Prilog 02** | **Datum** | **Prosinac 2020.** |
| **Verzija** | **7.0** |
| **Pravilo donosi** | **Ministrica MRRFEU** |

Sukladno odredbama Priloga IV. Uredbe (EU) br. 1303/2013, ako se financijski instrument provodi u skladu s člankom 39.a i člankom 38. stavkom 4. prvim podstavkom točkama (a), (b) i (c) Uredbe (EU) br. 1303/2013, sporazum o financiranju uključuje uvjete za doprinose financijskom instrumentu iz programa i uključuje najmanje sljedeće elemente:

1. investicijsku strategiju ili politiku koja obuhvaća provedbene mehanizme, financijske proizvode koji će se nuditi, ciljane krajnje primatelje i predviđenu kombinaciju s bespovratnim sredstvima (ako je prikladno);
2. poslovni plan ili jednakovrijedne dokumente za financijski instrument koji se povodi, uključujući očekivani učinak poluge iz članka 37. stavka 2. Uredbe (EU) br. 1303/2013;
3. očekivane ciljne rezultate za koje se očekuje da će ih predmetni financijski instrument ostvariti kao doprinos specifičnim ciljevima i rezultatima mjerodavnog prioriteta;
4. odredbe za praćenje provedbe ulaganja i ponuda, uključujući izvještavanje financijskog instrumenta fondu fondova i/ili upravljačkom tijelu kako bi se osigurala sukladnost s člankom 46. Uredbe (EU) br. 1303/2013;
5. zahtjeve u vezi s revizijom, kao što su minimalni zahtjevi za vođenje dokumentacije na razini financijskog instrumenta (i na razini fonda fondova ondje gdje je potrebno) i zahtjeve u vezi s održavanjem odvojenih evidencija za različite oblike potpore u skladu s člankom 37. stavcima 7. i 8. Uredbe (EU) br. 1303/2013 (kad je primjenjivo), uključujući odredbe i uvjete povezane s pristupom tijela za reviziju država članica, revizora Komisije i Europskog revizorskog suda dokumentima kako bi se osigurao jasan revizorski trag u skladu s člankom 40. Uredbe (EU) br. 1303/2013;
6. zahtjeve i postupke za upravljanje doprinosom u fazama koji daje program u skladu s člankom 41. Uredbe (EU) br. 1303/2013 i za predviđanje ponuda, uključujući zahtjeve za fiducijarno/odvojeno računovodstvo propisano člankom 38. stavkom 6. i člankom 39.a stavkom 5. drugim podstavkom Uredbe (EU) br. 1303/2013;
7. zahtjeve i postupke za upravljanje kamatama i drugom dobiti u smislu članka 43. Uredbe (EU) br. 1303/2013, uključujući prihvatljive riznične operacije/ulaganja i odgovornosti i nadležnosti predmetnih stranaka;
8. odredbe u vezi s izračunom i plaćanjem troškova upravljanja ili naknade za upravljanje financijskim instrumentom;
9. odredbe u vezi s ponovnom uporabom resursa koji se mogu pripisati potpori ESI fondova do isteka razdoblja prihvatljivosti u skladu s člankom 44. Uredbe (EU) br. 1303/2013 i, ako je primjenjivo, odredbe o različitom tretmanu kako je navedeno u članku 43.a Uredbe (EU) br. 1303/2013;
10. odredbe u vezi s ponovnim korištenjem resursa koji se mogu pripisati potpori ESI fondova nakon isteka razdoblja prihvatljivosti u skladu s člankom 45. Uredbe (EU) br. 1303/2013 i politikom o izlazu tih resursa iz financijskog instrumenta;
11. uvjeti za moguće potpuno povlačenje ili djelomično povlačenje programskih doprinosa iz programa u financijske instrumente, uključujući fond fondova ako je to primjenjivo;
12. odredbe kojima se osigurava da tijela koja primjenjuju financijske instrumente upravljaju financijskim instrumentima neovisno i u skladu s relevantnim standardima struke, djeluju u isključivom interesu stranaka koje doprinose financijskom instrumentu;
13. odredbe za ukidanje financijskog instrumenta.

Nadalje, ako su financijski instrumenti organizirani kroz fond fondova, sporazum o financiranju između upravljačkog tijela i tijela koje provodi fond fondova moraju predvidjeti procjenu i odabir tijela koja provode financijske instrumente, uključujući pozive na iskaz interesa ili postupke javne nabave.

Strateški dokumenti iz članka 38. stavka 8. Uredbe (EU) br. 1303/2013 za financijske instrumente provedene prema članku 38. stavku 4. prvom podstavku točki (d) Uredbe (EU) br. 1303/2013 obuhvaćaju barem sljedeće elemente:

1. investicijsku strategiju ili politiku financijskog instrumenta, opće uvjete predviđenih zajmova ili jamstava, ciljane krajnje primatelje i mjere kojima treba pružiti potporu;
2. poslovni plan ili jednakovrijedne dokumente za financijski instrument koji se povodi, uključujući očekivani učinak poluge iz članka 37. stavka 2. Uredbe (EU) br. 1303/2013;
3. uporaba i ponovna uporaba sredstava koje se mogu pripisati potpori iz ESI fondova u skladu s člancima 43., 44. i 45. Uredbe (EU) br. 1303/2013 i, ako je primjenjivo, odredbe o različitom tretmanu kako je navedeno u članku 43.a Uredbe (EU) br. 1303/2013;
4. praćenje i izvješćivanje o provedbi financijskog instrumenta kako bi se osiguralo poštovanje članka 46. Uredbe (EU) br. 1303/2013.