**Kriteriji za ex-ante (prethodne ) provjere dokumentacije o nabavi i ex-post (naknadne) provjere postupaka nabave**

A. Javne nabave koje na temelju Uredbe o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem »Ulaganje za rast i radna mjesta« (Narodne novine, br. 107/14, 23/15, 129/15, 15/17 i 18/17-ispravak, u daljnjem tekstu: Uredba) i Odluke o obvezi provedbe prethodne (ex-ante) kontrole javnih nabava u okviru projekata koji se namjeravaju sufinancirati i sufinanciraju iz europskih strukturnih i investicijskih fondova u financijskom razdoblju 2014. – 2020. (Narodne novine, br. 87/2018) prethodno (ex-ante) provjerava Središnja agencija za financiranje i ugovaranje programa i projekata Europske unije te nadležno Posredničko tijelo razine 2.

B. Postupci nabave koji se provjeravaju ex-post

**Pod A utvrđuje se sljedeće**

1. **Ex-ante provjera dokumentacije o nabavi koje se namjeravaju financirati u okviru projekta iz ESI fondova 2014. – 2020. u okviru poziva na dodjelu bespovratnih sredstava koji su objavljeni ili koji se namjeravaju objaviti (ugovor o dodjeli bespovratnih sredstava još nije sklopljen)**

Sukladno Odluci o obvezi provedbe prethodne (ex-ante) kontrole javnih nabava u okviru projekata koji se namjeravaju sufinancirati i sufinanciraju iz europskih strukturnih i investicijskih fondova u financijskom razdoblju 2014. – 2020. (Narodne novine, br. 87/2018) javni i sektorski naručitelji u smislu Zakona o javnoj nabavi koji namjeravaju financirati projekte iz europskih strukturnih i investicijskih fondova u financijskom razdoblju 2014. – 2020., u okviru poziva na dodjelu bespovratnih sredstava koji su objavljeni ili koji se namjeravaju objaviti obvezni su dostavljati nadležnom PT2, dokumentaciju o nabavi na prethodnu (ex-ante) provjeru.

Uloga Posredničkog tijela razine 1 (u daljnjem tekstu: PT 1) u kontekstu primjene Odluke je upoznati (potencijalnog) prijavitelja s tim da se dokumentacija o nabavi dostavlja na provjeru nadležnom Posredničkom tijelu razine 2 (nadležnost se određuje prema specifičnom cilju, u skladu s Uredbom o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem »Ulaganje za rast i radna mjesta« (Narodne novine, br. 107/14, 23/15, 129/15, 15/17 i 18/17 - ispravak). PT 1 obavještava (potencijalne) prijavitelje za koje je unaprijed poznato da će sudjelovati u postupku dodjele (unaprijed određeni prijavitelji u ograničenim pozivima na dodjelu bespovratnih sredstava i izravnim dodjelama). U odnosu na sve ostale (potencijalne) prijavitelje, informacija o tome da se dokumentacija o nabavi dostavlja nadležnom Posredničkom tijelu razine 2 (u daljnjem tekstu: PT 2) objavit će se na stranicama strukturnifondovi.hr, a ta se informacija uvrštava i u poziv na dodjelu bespovratnih sredstava, prilikom njegova pripremanja.

Provjeru dokumentacije o nabavi obavlja Središnja agencija za financiranje i ugovaranje programa i projekata Europske unije (u daljnjem tekstu: SAFU ) ili nadležni PT 2, pri čemu se primjenjuje sljedeća metodologija:

U odnosu na nabave procijenjene vrijednosti 5-25 milijuna kuna za robe i usluge te 15-100 milijuna kuna za radove, nadležni PT 2 primjenjuje niže opisanu metodologiju na temelju koje će se odrediti nabave koje će se dostaviti SAFU na ex-ante provjeru. Navedena metodologija predstavlja minimum standarda koji je potrebno primijeniti prilikom uzorkovanja nabava za ex-ante provjeru u SAFU, pri čemu se koristi bodovanje 0-2 (0 ili 2):

- u odnosu na grupe nabave: ako je riječ o četiri ili više grupa nabave dodjeljuju se 2 boda

- u odnosu na udio nabave u projektu: ako je veći od 33% – dodjeljuju se 2 boda

- u odnosu na vrstu nabave: za otvoreni postupak dodjeljuje se 0 bodova, za ostale postupke dodjeljuju se 2 boda

- prethodno iskustvo u provedbi postupaka nabave: da – dodjeljuje se 0 bodova/ ne –dodjeljuju se 2 boda

- financijske korekcije koje određene u vezi provođenja postupka nabave u zadnje dvije godine: ne - dodjeljuje se 0 bodova/da – dodjeljuju se 2 boda.

Sve nabave koje po navedenoj metodologiji dosegnu 6 ili više bodova provjerava SAFU.

Preostale nabave (izvan onih koje su ušle u uzorak koji provjerava SAFU) provjerava nadležni PT 2.

Nabave procijenjene vrijednosti iznad 100 milijuna kuna kada je riječ o radovima, te 25 milijuna kuna kada je riječ o robi i uslugama, obvezno ex-ante provjerava SAFU.

U situacijama kada se koristi pregovarački postupak obavezno se zahtijeva obrazloženje razloga za primjenu tog postupka.

Prilikom ex-ante provjera nabava koje u skladu s prethodno opisanim odredbama provodi SAFU, u situacijama kada je to neophodno, SAFU može relevantne aktivnosti obavljati uz pomoć stručnih osoba iz nadležnog PT-a 2. Navedene osobe tada u postupku ex ante provjera nabava sudjeluju na način da djeluju kao osobe koje obavljaju ex-ante provjere (ispunjavajući i potpisujući relevantne obrasce, dajući odgovarajuća pojašnjenja i obrazloženja), dok SAFU zadržava odgovornost za pravilnost provedenog postupka. Također, te osobe ne smiju naknadno u nadležnom PT-u 2 obavljati aktivnosti vezane uz ex post provjere istih nabava.

Po zaprimanju dokumentacije o nabavi, nadležni PT 2 u roku 10 radnih dana dostavlja na ex-ante provjeru u SAFU onu dokumentaciju o nabavi koju je obvezan dostaviti u skladu s prethodno navedenim.

Ako prijavitelj, unatoč obavijesti da dokumentaciju o nabavi treba dostaviti nadležnom PT-u 2, istu dostavi SAFU, PT-u 1 ili Upravljačkom tijelu, dokumentacija se prosljeđuje u nadležni PT 2.

PT 2 obavještava PT 1 da je zaprimio dokumentaciju o nabavi od konkretnog prijavitelja, kao i da je tu dokumentaciju proslijedio u SAFU na daljnje postupanje (kada je to primjenjivo).

U predmetnom postupku se na odgovarajući način primjenjuju pravila opisana u ZNP-u, primjenjiva na ex ante provjere dokumentacija o nabavi.

Nadalje, vezano uz pregled plana nabave (kako to definira Odluka), pojašnjava se da se u stadiju prije potpisivanja ugovora o dodjeli bespovratnih sredstava pregledom plana nabave treba osigurati usklađenost na način da se provjeri je li određeni postupak vezan uz dostavljenu dokumentaciju o nabavi naveden u preliminarnom planu nabave (u odnosu na nabave obuhvaćene Odlukom), jesu li dobro određene vrste postupaka i predmeti ugovora te je li plan nabave izrađen u skladu s primjenjivim pravilima nabave, posebice uvažavajući članke 16. i 203. ZJN 2016.

Svrha Odluke je preventivno djelovati i već u prvim nabavama koje se provode prije sklapanja ugovora o dodjeli bespovratnih sredstava uputiti na potencijalne nedostatke u dokumentaciji o nabavi, a koji mogu utjecati na prihvatljivost izdataka, te na opisani način dati preporuke prijaviteljima za daljnje postupanje. Dakle, od dana stupanja na snagu, Odluka se primjenjuje na sve nabave koje se provode prije sklapanja ugovora o dodjeli bespovratnih sredstava. Ističe se da je u situacijama kada je postupak javne nabave već pokrenut i/ili proveden prije stupanja na snagu Odluke, uvažavajući činjenicu da se u ex ante kontroli provjerava dokumentacija o nabavi prije pokretanja postupka nabave, takva nabava podložna je ostalim (ex-post) provjerama (budući da Odluka ne propisuje retroaktivni učinak primjene i na nabave koje su objavljene prije njezina stupanja na snagu), u skladu s uvjetima ugovora o dodjeli bespovratnih sredstava i Zajedničkim nacionalnim pravilima. Navedeno ne utječe na obvezu svakog korisnika bespovratnih sredstava postupati u skladu s ugovornim odredbama vezano uz ex ante provjeru dokumentacije o nabavi koja se planira u okviru istog projekta pokrenuti i nakon sklapanja ugovora o dodjeli bespovratnih sredstava.

1. **Ex-ante provjera postupaka nabava koji se planiraju provoditi nakon sklapanja ugovora o dodjeli bespovratnih sredstava, a čija je procijenjena vrijednost manja od 25 milijuna kuna za robe i usluge te manja od 100 milijuna kuna za radove**

Nabave procijenjene vrijednosti do 25 milijuna kuna za robe i usluge te do 100 milijuna kuna za radove se provjeravaju u PT-u 2 ili SAFU-u u skladu sa sljedećom metodologijom, koja predstavlja minimum standarda koji je potrebno primijeniti:

* 1. **Metodologija analize rizika nabava za ex-ante provjeru**

***2.1.1. Neobveznici Zakona o javnoj nabavi (NOJN)***

Faktori i bodovi koji će se uzeti u obzir za analizu su:

- u odnosu na grupe nabave: ako je riječ o tri ili više grupa nabave. Ako PT2 ocijeni kako je to potrebno, može primijeniti i stroži kriterij (dodjelu 2 boda ukoliko nabava ima dvije ili više grupa nabave): ne - dodjeljuje se 0 bodova / da – dodjeljuju se 2 boda

- predmet nabave je izvođenje građevinskih radova: ne - dodjeljuje se 0 bodova / da – dodjeljuje se 1 bod.

- predmet nabave je izvođenje građevinskih radova na dvije ili više lokacija[[1]](#footnote-1): ne - dodjeljuje se 0 bodova / da – dodjeljuju se 2 boda.

- u odnosu na udio nabave u projektu: ako je veći od 33%. Ako PT2 ocijeni kako je to potrebno, može primijeniti i stroži kriterij (umanjiti % udio nabave u vrijednosti projekta): ne - dodjeljuje se 0 bodova / da – dodjeljuju se 2 boda

- prethodno iskustvo u provedbi postupaka nabave sukladno Pravilima o provedbi postupaka nabava za neobveznike zakona o javnoj nabavi u okviru EU sufinanciranih projekata: da – dodjeljuje se 0 bodova/ne –dodjeljuju se 2 boda

- financijske korekcije koje su korisniku određene u vezi provođenja postupka nabave u zadnje dvije godine[[2]](#footnote-2), a koje PT2 može potvrditi u okviru svog registra nepravilnosti: ne - dodjeljuje se 0 bodova / da – dodjeljuju se 2 boda.

- procijenjena vrijednost nabave roba ili usluga bez PDV-a je iznad 500.000,00 kuna, odnosno radova iznad milijun kuna: ne - dodjeljuje se 0 bodova / da – dodjeljuju se 2 boda.

Prilikom analize rizika koristi se kontrolna lista iz Priloga 21 ovog poglavlja.

Primjena strožeg kriterija (kako je navedeno za kriterije grupa nabava i udjela nabave u projektu) ovisi o ocjeni PT2 u odnosu na portfelj nabava u Planu nabave koji se pregledava. Može se koristiti kako bi se potencijalno dobio veći uzorak.

* + 1. ***Obveznici Zakona o javnoj nabavi***

Faktori i bodovi koji će se uzeti u obzir za analizu su:

- u odnosu na grupe nabave: ako je riječ o tri ili više grupa nabave. Ako PT2 ocijeni kako je to potrebno, može primijeniti i stroži kriterij (dodjelu 2 boda ukoliko nabava ima dvije ili više grupa nabave): ne - dodjeljuje se 0 bodova / da – dodjeljuju se 2 boda

- predmet nabave je izvođenje građevinskih radova: ne - dodjeljuje se 0 bodova / da – dodjeljuju se 2 boda.

- predmet nabave uključuje izvođenje radova na dvije ili više lokacija[[3]](#footnote-3): ne - dodjeljuje se 0 bodova / da – dodjeljuju se 2 boda.

- u odnosu na udio nabave u projektu: ako je veći od 33%. Ako PT2 ocijeni kako je to potrebno, može primijeniti i stroži kriterij (umanjiti % udio nabave u vrijednosti projekta): ne - dodjeljuje se 0 bodova / da – dodjeljuju se 2 boda

u odnosu na vrstu nabave: za otvoreni postupak dodjeljuje se 0 bodova, za ostale[[4]](#footnote-4) postupke sukladno ZJN dodjeljuju se 2 boda

- financijske korekcije koje su korisniku određene u vezi provođenja postupka nabave u zadnje dvije godine[[5]](#footnote-5), a koje PT2 može potvrditi u okviru svog registra nepravilnosti: ne - dodjeljuje se 0 bodova / da – dodjeljuju se 2 boda.

Prilikom analize rizika koristi se kontrolna lista iz Priloga 20 ovog poglavlja.

Primjena strožeg kriterija (kako je navedeno za kriterije grupa nabava i udjela nabave u projektu) ovisi o ocjeni PT2 u odnosu na portfelj nabava u Planu nabave koji se pregledava. Može se koristiti kako bi se potencijalno dobio veći uzorak.

* 1. **Bodovni prag rizika**

a) Sve nabave procijenjene vrijednosti **ispod 1 milijun kuna za robe i usluge te 5 milijuna kuna za radove** koje dosegnu po navedenoj metodologiji **8 ili više bodova**, bit će provjerene ex-ante.

b) Sve nabave procijenjene vrijednosti **1 milijun kuna i više za robe i usluge te 5 milijuna kuna i više za radove** koje dosegnu po navedenoj metodologiji **6 ili više bodova**, bit će provjerene ex-ante.

***2.2.1. Definiranje bodovnih pragova za NOJN u slučaju mješovitih ugovora***

Mješoviti ugovori su oni čiji su predmet dvije ili više vrsta nabave (radovi, usluge ili roba).

Kako bi se mogao odrediti predmet nabave za potrebe analize rizika, primijenit će se sljedeća metodologija:

* Ukoliko se radi o kombinaciji robe i/ili usluga s radovima:
  + glavni predmet nabave su radovi ukoliko je njihova vrijednost u procijenjenoj vrijednosti nabave (bez PDV-a) veća od 30% vrijednost nabave.
  + Ukoliko se na radove odnosi manje od 30% vrijednosti, glavni predmet nabave su usluge ili roba, ovisi o tome koje ima veću vrijednost.
* U slučaju kad se radi o kombinaciji usluga i robe, glavni predmet nabave je onaj koji ima veću vrijednost u procijenjenoj vrijednosti nabave (bez PDV-a).
  1. **Dodatno uzorkovanje**

Uz nabave odabrane za provjeru na temelju analize rizika, PT2 dodatno odabire 3% ili najmanje jednu (u slučajevima kada je 3% postupaka manje od jedne) od preostalih nabava temeljem nasumičnog odabira (nasumični odabir se može i ne mora temeljiti na procijenjenoj vrijednosti nabave).

PT2 može raspisati dodatne kriterije odabira kako bi se povećao uzorak za provjeru u odnosu na onaj dobiven primjenom metodologije iz ovog Priloga.

* 1. **Ponovna analiza rizika**

Nova analiza rizika se radi kod izmjena plana nabave (kada se povećava ili smanjuje broj nabava, povećava se ili smanjuje broj grupa nabave, mijenja procijenjena vrijednost i sl.), a koje imaju utjecaj na odabir nabava u uzorak.

1. **Ex-ante provjera postupaka nabava koji se planiraju provoditi nakon sklapanja ugovora o dodjeli bespovratnih sredstava, a čija procijenjena vrijednost iznosi 25 milijuna kuna ili više za robe i usluge te 100 milijuna kuna ili više za radove**

Sve nabave čija procijenjena vrijednost iznosi 25 milijuna kuna ili više za robe i usluge te 100 milijuna kuna ili više za radove, obavezno ulaze u uzorak za ex-ante provjeru.

1. **Nadležno tijelo koje vrši ex-ante provjeru**

U nastavku se nalazi tablica s prikazom nadležnog tijela koje obavlja ex-ante provjeru, a u odnosu na procijenjene vrijednosti nabava.

Tablica 1.

|  |  |  |  |  |
| --- | --- | --- | --- | --- |
|  | **Procijenjena vrijednost nabava** | **Bodovni prag rizika za ex-ante provjeru** | **Provjerava nadležni PT2** | **Projerava SAFU** |
| Nabave **prije** potpisa ugovora o dodjeli bespovratnih sredstava: | | |  |  |
| 1. | **javna** nabava:  - roba i usluga PV\* 5 milijuna kuna i više  - radova PV 15 milijuna kuna i više | 1. 6 ili više bodova provjerava **SAFU**  2. preostale nabave (izvan onih koje su ušle u uzorak koji provjerava SAFU) provjerava **nadležni PT 2**  3. Nabave procijenjene vrijednosti iznad 100 milijuna kuna kada je riječ o radovima, te 25 milijuna kuna kada je riječ o robi i uslugama, obvezno ex-ante provjerava **SAFU** | Da (pod 2.) | Da (pod 1. i 3.) |
| Nabave **nakon** potpisa ugovora o dodjeli bespovratnih sredstava: | | |  |  |
| 2. | Nabave PV ispod  - 1 milijuna kuna za robe i usluge  - 5 milijuna kuna za radove | 8 i više | Da | Ne |
| 3. | Nabave PV u iznosu  - 1 do 5 milijuna kuna za robe i usluge  - 5 do 20 milijuna kuna za radove | 6 i više | Da | Ne |
| 4. | Nabave PV u iznosu  - 5 do 25 milijuna kuna za robe i usluge  - 20 do 100 milijuna kuna za radove  **Vidjeti točku 4.1 niže u tekstu** | 6 i više | Da, preostale nabave (**izvan onih koje provjerava SAFU**) provjerava nadležni PT2 primjenom metodologije iz točke 2.1 | Da, SAFU ex-ante provjerava **dvije nabave** koje primjenom metodologije iz točke 2.1 ostvare **najviše** bodova |
| 5. | Nabave PV u iznosu  - 25 milijuna kuna i više za robe i usluge  - 100 milijuna kuna i više za radove  **Vidjeti točku 4.2 niže u tekstu** | n/p – ulaze sve nabave određene pragom | Ne\*\* | Da |

\* PV = procijenjena vrijednost

\*\* nabave ove vrijednosti se automatski šalju u SAFU na pregled, međutim SAFU u situacijama kada je to neophodno, može relevantne aktivnosti obavljati uz pomoć stručnih osoba iz nadležnog PT-a 2 (primjerice podrškom u pregledavanju tehničkih specifikacija zbog sektorskih specifičnosti). **Vidjeti točku 4.3 niže u tekstu**.

* 1. **Nabave procijenjene vrijednosti 5 - 25 milijuna kn za robe i usluge i 20 - 100 milijuna kn za radove**

Na nabave procijenjene vrijednosti 5 - 25 milijuna kuna za nabavu robe i usluga, odnosno 20 - 100 milijuna kuna za nabavu radova nadležni PT2 primjenjuje metodologiju analize rizika iz **točke 2.1** kako bi dobio popis nabava za provjeru.

**Dvije nabave koje primjenom metodologije iz točke 2.1 ostvare najviše bodova PT2 šalje na provjeru u SAFU**.

Ukoliko više od dvije nabave s najvišim tako izračunatim brojem bodova, imaju isti broj bodova, u uzorak za provjeru u SAFU uzimaju se dvije nabave s najvišom procijenjenom vrijednošću.

**Preostale nabave s popisa za provjeru dobivenog analizom rizika te ispunjavanjem Priloga 20 ili 21 provjerava nadležni PT2,** sukladno propisanoj metodologiji.

* 1. **Nabave procijenjene vrijednosti iznad 25 milijuna kn za robe i usluge i 100 milijuna kn za radove**

Sve nabave procijenjene vrijednosti iznad 100 milijuna kuna kada je riječ o radovima, te 25 milijuna kuna kada je riječ o robi i uslugama, obvezno ex -ante provjerava SAFU.

* 1. **Postupci kada je u ex-ante provjeru uključen SAFU**

Prilikom ex-ante provjera nabava koje, u skladu s odredbama Uredbe provodi SAFU, SAFU u situacijama kada je to neophodno, može relevantne aktivnosti obavljati uz pomoć stručnih osoba iz nadležnog PT-a 2. Navedene osobe tada u postupku ex ante provjera nabava sudjeluju na način da djeluju kao osobe koje obavljaju ex-ante provjere (ispunjavajući i potpisujući relevantne obrasce, dajući odgovarajuća pojašnjenja i obrazloženja), dok SAFU zadržava odgovornost za pravilnost provedenog postupka. Također, te osobe ne smiju biti osobe koje u nadležnom PT-u 2 obavljaju aktivnosti vezane uz ex post provjere istih nabava.

Nadležni PT-ovi 2 mogu razraditi dodatne elemente, specifične za projekte iz svoga djelokruga, koje će također uzimati u obzir prilikom uzorkovanja nabava koje će ex-ante provjeravati SAFU i nadležni PT2, ali pri tome ne odstupajući od metodološkog okvira koji utvrđuje ZNP.

Sve dodatne elemente vezane uz ex-ante provjeru nabava, SAFU i nadležni PT2 utvrditi će u svojim priručnicima o postupanju, a u slučajevima naknadne potrebe pisanim putem. Na navedenu metodologiju, priručnik o postupanju te svako daljnje pisano utvrđeno postupanje prethodnu suglasnost daje Upravljačko tijelo.

Ako je riječ o projektu koji obuhvaća nabave koje ex-ante provjeravaju nadležni PT2 i SAFU (svaki u svom djelokrugu), potrebno je koordinirati međusobno postupanje na način da se uvijek uzmu u obzir komentari koje je dala SAFU, u smislu preventivnog postupanja i dobre prakse, kako u odnosu na nadležni PT2, tako i korisnike.

Planove nabave korisnika zaprima nadležni PT2, sukladno odredbama Zajedničkih nacionalnih pravila (ZNP). Po zaprimanju dokumentacije o nabavi, nadležni PT2 u roku 10 radnih dana dostavlja na ex-ante provjeru u SAFU onu dokumentaciju o nabavi koju je obvezan dostaviti.

1. **Dodatne odredbe**
   1. **Pregovarački postupak**

U situacijama kada se koristi pregovarački postupak, obavezno je potrebno obrazložiti razloge za primjenu tog postupka te takvo obrazloženje dostaviti uz dokumentaciju koja se dostavlja na ex-ante provjeru.

* 1. **Objedinjene nabave gdje dio stavaka/predmeta nabave nije EU financiran**

Ukoliko Plan nabave predviđa objedinjenu/e nabavu/e (nabave gdje dio stavaka/predmeta nabave nije EU financiran), u analizu rizika se kao relevantan uzima samo udio vrijednosti/predmet/grupe/lokacije koje se odnose na prihvatljive troškove EU sufinanciranog projekta.

**Pod B. utvrđuje se sljedeće:**

1. **Ex-post provjera postupaka nabava** 
   1. **Neobveznici Zakona o javnoj nabavi (NOJN)**
2. Kada subjekt koji nije obveznik Zakona o javnoj nabavi provodi nabave procijenjene vrijednosti nabave jednake ili veće od europskih pragova iz Direktive 2014/24/EU, **uvijek** se provodi provjera postupaka takvih nabava.

1. U slučaju nabava koje provodi subjekt koji nije obveznik Zakona o javnoj nabavi, a koja nabava je procijenjene vrijednosti nabave ispod europskih pragova iz Direktive 2014/24/EU, a jednaka ili veća od vrijednosti pragova iz članka 12. Zakona o javnoj nabavi (200.000,00 kn za robe i usluge, 500.000,00 kn za radove), provodi se provjera postupaka takvih nabava prema sljedećoj metodologiji:

Faktori i bodovi koji će se uzeti u obzir za analizu su:

- nabave su pokrenute prije sklapanja ugovora o dodjeli bespovratnih sredstava: ne - dodjeljuje se 0 bodova / da – dodjeljuju se 2 boda

- u odnosu na udio nabave u projektu: ako je veći od 33%. AkoPT2 ocijeni kako je to potrebno, može primijeniti i stroži kriterij (umanjiti % udio nabave u vrijednosti projekta): ne - dodjeljuje se 0 bodova / da – dodjeljuju se 2 boda

- prethodno iskustvo u provedbi postupaka nabave sukladno Pravilima o provedbi postupaka nabava za neobveznike Zakona o javnoj nabavi u okviru EU sufinanciranih projekata: da – dodjeljuje se 0 bodova/ne –dodjeljuju se 2 boda

- financijske korekcije koje su korisniku određene u vezi provođenja postupka nabave u zadnje dvije godine[[6]](#footnote-6), a koje PT2 može potvrditi u okviru svog registra nepravilnosti: ne - dodjeljuje se 0 bodova / da – dodjeljuju se 2 boda.

- procijenjena vrijednost nabave roba ili usluga bez PDV-a je iznad 500.000,00 kuna, odnosno radova iznad milijun kuna: ne - dodjeljuje se 0 bodova / da – dodjeljuju se 2 boda.

Sve nabave koje po navedenoj metodologiji dosegnu 6 ili više bodova, PT2 provjerava ex-post.

Prilikom analize rizika koristi se kontrolna lista Prilog 21 ovog poglavlja.

Primjena strožeg kriterija (kako je navedeno za kriterij udjela nabave u projektu) ovisi o diskrecijskoj ocjeni PT2 u odnosi na portfelj nabava u Planu nabave koji se pregledava. Može se koristiti kako bi se potencijalno dobio veći uzorak.

* 1. **Obveznici Zakona o javnoj nabavi**

1. Kada subjekt koji je obveznik Zakona o javnoj nabavi provodi nabave procijenjene vrijednosti nabave jednake ili veće od europskih pragova iz Direktive 2014/24/EU ili Direktive 2014/25/EU, **uvijek** se provodi se provjera postupaka takvih nabava.

1. U slučaju nabava procijenjene vrijednosti nabave ispod europskih pragova iz Direktive 2014/24/EU ili Direktive 2014/25/EU, a jednaka ili veća od vrijednosti pragova iz članka 12. Zakona o javnoj nabavi (200.000,00 kn za robe i usluge, 500.000,00 kn za radove), provodi se provjera postupaka takvih nabava prema sljedećoj metodologiji:

Faktori i bodovi koji će se uzeti u obzir za analizu su:

- u odnosu na grupe nabave: ako je riječ o tri ili više grupa nabave. Ako PT2 ocijeni kako je to potrebno, može primijeniti i stroži kriterij (dodjelu 2 boda ukoliko nabava ima dvije ili više grupa nabave): ne - dodjeljuje se 0 bodova / da – dodjeljuju se 2 boda

- predmet nabave je izvođenje građevinskih radova: ne - dodjeljuje se 0 bodova / da – dodjeljuju se 2 boda.

- predmet nabave uključuje izvođenje radova na dvije ili više lokacija[[7]](#footnote-7): ne - dodjeljuje se 0 bodova / da – dodjeljuju se 2 boda.

- u odnosu na udio nabave u projektu: ako je veći od 33%. Ukoliko PT2 ocijeni kako je isto potrebno, može primijeniti i stroži kriterij (umanjiti % udio nabave u vrijednosti projekta): ne - dodjeljuje se 0 bodova / da – dodjeljuju se 2 boda

- u odnosu na vrstu nabave: za otvoreni postupak dodjeljuje se 0 bodova, za ostale postupke dodjeljuju se 2 boda

- financijske korekcije koje su korisniku određene u vezi provođenja postupka nabave u zadnje dvije godine[[8]](#footnote-8), a koje PT2 može potvrditi u okviru svog registra nepravilnosti: ne - dodjeljuje se 0 bodova / da – dodjeljuju se 2 boda.

Sve nabave koje po navedenoj metodologiji dosegnu 6 ili više bodova, PT2 provjerava ex-post.

Prilikom analize rizika koristi se kontrolna lista iz Priloga 20 ovog poglavlja.

Primjena strožeg kriterija (kako je navedeno za kriterije grupa nabava i udjela nabave u projektu) ovisi o j ocjeni PT2 u odnosi na portfelj nabava u Planu nabave koji se pregledava. Može se koristiti kako bi se potencijalno dobio veći uzorak.

1. **Objedinjene nabave gdje dio stavaka/predmeta nabave nije EU financiran**

Ukoliko Plan nabave predviđa objedinjenu/e nabavu/e (nabave gdje dio stavaka/predmeta nabave nije EU financiran), u analizu rizika se kao relevantan uzima samo udio vrijednosti/predmet/grupe/lokacije koje se odnose na prihvatljive troškove EU sufinanciranog projekta.

1. **Dodatno uzorkovanje prilikom odabira inicijalne liste za ex-post provjeru**

Uz nabave koje su ušle u uzorak na temelju metodologije opisane u točkama 6.1. i 6.2., PT2 dodatno odabire 3% ili najmanje jednu (u slučajevima kada je 3% postupaka manje od jedne) od preostalih nabava temeljem nasumičnog odabira (nasumični odabir se može i ne mora temeljiti na procijenjenoj vrijednosti nabave)..

Tijelo ima pravo, u odnosu na procjenu i radnu opterećenost djelatnika povećati uzorak pregleda u odnosu na minimalno traženi (npr. uzimanjem na pregled jednostavnu/e nabavu/e) nasumičnim odabirom temeljenim na objektivnoj procjeni osobe koja obavlja analizu.

PT2 može raspisati dodatne kriterije u svrhu povećanja uzorka za provjeru u odnosu na onaj dobiven primjenom metodologije iz ovog Priloga.

Ukoliko utvrdi potrebu za istim, PT2 ima pravo, ovisno o okolnostima, odrediti drugačiji odgovarajući uzorak za dodatnu provjeru, i opisati u svom priručniku o postupanju, koju proceduru prethodno odobrava Upravljačko tijelo.

1. **Dodatni odabir nabave/a koju/e je potrebno uključiti zbog utvrđivanja nepravilnosti u postupcima nabave tijekom provedbe projekta**

U slučaju kada PT2 tijekom provjere postupka nabave koji je proveo korisnik utvrdi nepravilnosti, potrebno je, temeljem zadnjeg izmijenjenog/dopunjenog plana nabave koji korisnik ima obvezu dostavljati tijekom provedbe projekta, ponovo utvrditi broj nabava koje će biti predmetom ex-post provjere .

Dodatne nabave koje je na taj način potrebno uključiti u analizu rizika ne odnose se na nabave temeljem kojih je PT2 u postupku provjere zahtjeva za nadoknadom sredstava - dostavljenog/ih do trenutka donošenja odluke o nepravilnosti za nabavu na kojoj je (sumnja) na nepravilnost utvrđena - djelomično ili u potpunosti odobrio troškove.

Voditelj projekta će utvrditi broj dodatnih nabava koje će biti predmetom ex-post pregleda u roku od 10 radnih dana od datuma donošenja odluke o nepravilnosti za nabave na kojima je utvrđena nepravilnost, uzimajući u obzir sljedeće:

* U slučaju donošenja odluke o nepravilnosti koja uključuje neprihvatljive troškove (prema Pravilima o financijskim korekcijama ) u rasponu 1%- 25%: potrebno je uključiti jednu dodatnu nabavu najveće procijenjene vrijednosti u ispunjeni Prilog 20 ili 21. U slučaju utvrđivanja većeg broja nepravilnosti koje odgovaraju definiranom rasponu (na dvije ili više nabava u okviru projekta) potrebno je uključiti dvije dodatne nabave najveće procijenjene vrijednosti.
* U slučaju nepravilnosti koja uključuje neprihvatljive troškove (prema Pravilima o financijskim korekcijama) u rasponu 26% - 100%: potrebno je uključiti dvije dodatne nabave najveće procijenjene vrijednosti u ispunjeni Prilog 20 ili 21. U slučaju utvrđivanja većeg broja nepravilnosti koje odgovaraju definiranom rasponu (na dvije ili više nabava u okviru projekta) potrebno je uključiti tri dodatne nabave najveće procijenjene vrijednosti.

Ako je procijenjena vrijednost svih preostalih nabava do 200.000,00 kn za robe i usluge i do 500.000,00 kn za radove, u odgovarajuću kontrolnu listu se uključuje jedna nabava te vrijednosti.

Ukoliko utvrdi potrebu za istim, PT2 ima pravo, ovisno o okolnostima, odrediti drugačiji odgovarajući uzorak za dodatnu provjeru, i opisati u svom priručniku o postupanju, koju proceduru prethodno odobrava Upravljačko tijelo.

Ukoliko su nepravilnosti prilikom provjere nabava utvrđene prilikom provjere Završnog ZNS-a, PT2 ima pravo, ovisno okolnostima, odrediti drugačiji odgovarajući uzorak za dodatnu provjeru, i opisati u svom priručniku o postupanju, koju proceduru prethodno odobrava Upravljačko tijelo.

1. **Dodatni uzorak ugovora o (javnoj) nabavi iz sub-populacije**

Prije slanja izjave o izdatcima metodološki pristup i broj ugovora koji će biti obuhvaćeni dodatnom provjerom utvrđuju UT i PT-2, po potrebi u suradnji s Tijelom za reviziju.

1. Pojam lokacije podrazumijeva lokacije korisnika i partnera, odnosno sve lokacije na kojima se odvijaju projektne aktivnosti, neovisno o tome je li riječ o npr. dvije lokacije u istom gradu. [↑](#footnote-ref-1)
2. Promatra se razdoblje od dvije godine koje prethodi datumu potpisivanja ugovora o dodjeli bespovratnih sredstava. [↑](#footnote-ref-2)
3. Pojam lokacije podrazumijeva lokacije korisnika i partnera, odnosno sve lokacije na kojima se odvijaju projektne aktivnosti, neovisno o tome je li riječ o npr. dvije lokacije u istom gradu. [↑](#footnote-ref-3)
4. Napomena: jednostavna nabava ne smatra se ostalom vrstom postupka kojoj je potrebno dodijeliti 2 boda. [↑](#footnote-ref-4)
5. Promatra se razdoblje od dvije godine koje prethodi datumu potpisivanja ugovora o dodjeli bespovratnih sredstava. [↑](#footnote-ref-5)
6. Promatra se razdoblje od dvije godine koje prethodi datumu potpisivanja ugovora o bespovratnih sredstava. [↑](#footnote-ref-6)
7. Pojam lokacije podrazumijeva lokacije korisnika i partnera, odnosno sve lokacije na kojima se odvijaju projektne aktivnosti, neovisno o tome je li riječ o dvije lokacije npr. u istom gradu. [↑](#footnote-ref-7)
8. Promatra se razdoblje od dvije godine koje prethodi datumu potpisivanja ugovora o dodjeli bespovratnih sredstava. [↑](#footnote-ref-8)