|  |  |  |  |
| --- | --- | --- | --- |
| **Ministarstvo regionalnoga razvoja i fondova EU**  **(UT)** | **PRAVILA**  **2014.-2020.** | **Broj pravila** | **11** |
| **Vrednovanje Operativnog programa** | **Datum** | **Prosinac 2020.** |
| **Verzija** | **7.0** |
| **Pravilo donosi** | **Ministrica MRRFEU** |

# SADRŽAJ

[1. SVRHA 2](#_Toc417665095)

[2. OPSEG PRIMJENE 2](#_Toc417665096)

3. PRAVNI OKVIR I ZAJEDNIČKI ZAHTJEVI......................................................................2

4. DEFINICIJE I KRATICE.......................................................................................................2

[5. POPIS PRILOGA 2](#_Toc417665097)

[6. ODGOVORNOSTI I REVIZIJSKI TRAG........................................................................... 2](#_Toc417665099)

[7. PROCEDURE 4](#_Toc417665100)

[8. PREGLED PROMJENA 7](#_Toc417665107)

# 1.SVRHA

Svrha ovog poglavlja Zajedničkih nacionalnih pravila (ZNP) je odrediti evaluacijske[[1]](#footnote-2) zadatke i funkcije između različitih razina upravljanja i provedbe, kao i pojasniti korake koje treba poduzeti u fazama pripreme i provođenja evaluacijskih aktivnosti.

Ovim poglavljem ZNP-a se razrađuje uloga UT-a u postupku pripreme, koordinacije i upravljanja Planom vrednovanja[[2]](#footnote-3), kao i drugim postupcima evaluacije (odnosno vrednovanja) te se posredno naznačuje uloga KT-a u postupku pripreme, koordinacije i upravljanja Strategijom vrednovanja[[3]](#footnote-4).

# 2. OPSEG PRIMJENE

Zahtjevi za vrednovanjem OP-a koji se navode u ovom ZNP-u primjenjuju se na tijela u SUK-u OPKK-a. U postupak se mogu uključiti i drugi dionici, npr. neovisne zajednice konzultanata i stručnjaci za vrednovanje te vanjski stručnjaci. Pravilo 11 ZNP-a se odnosi na evaluaciju učinkovitosti, djelotvornosti i učinka OPKK-a koji je sufinanciran iz EFRR-a i KF-a u razdoblju od 2014.-2020. Relevantne odredbe EU-a se nalaze u člancima 54.-57. i članku 114. Uredbe (EU) br. 1303/2013.

**3. PRAVNI OKVIR I ZAJEDNIČKI ZAHTJEVI**

Pravni okvir i zajednički zahtjevi su sadržani u Zajedničkom poglavlju ZNP-a „Pravni okvir i zajednički zahtjevi“.

**4. DEFINICIJE I KRATICE**

Definicije i kratice sadržane su u Zajedničkom poglavlju ZNP-a „Definicije i kratice“.

**5. POPIS PRILOGA**

Pravilo 11 ZNP-a ne sadrži prilog.

# 6. ODGOVORNOSTI I REVIZIJSKI TRAG

| **Br.** | **Tijelo**  **Aktivnosti** | **KT** | **UT** | **PT1** | **PT2** | **OzP** | **Ulaz/izlaz aktivnosti i referenca na obrazac dokumenta koji se mora ispuniti radi revizijskog traga** |
| --- | --- | --- | --- | --- | --- | --- | --- |
| 1. | Izrada Strategije vrednovanja | R | C |  |  |  | Pripremljena Strategija vrednovanja |
| 2. | Osnivanje i vođenje Upravljačke skupine za vrednovanje (USV) | C | R | C |  |  | Donesena odluka o osnivanju USV-a  Imenovan Voditelj i zamjena Voditelja vrednovanja OPKK-a i članovi USV-a  Sastanci USV-a sazvani i održani  Dnevni red sastanaka i dodatne točke potvrđeni  Bilješke sa sastanaka USV-a izrađene/odobrene/proslijeđene članovima USV-a uključujući potpisne liste sudionika |
| 3. | Izrada Plana vrednovanja | I | R | C |  |  | Pripremljen Plan vrednovanja  Plan vrednovanja usvojen od strane USV-a |
| 4. | Podnošenje plana vrednovanja OzP-u | I | R |  |  | A | Raspravljen i usvojen Plan vrednovanja |
| 5. | Razmatranje i ažuriranje (izmjene i/ili dopune) Plana vrednovanja | I | R | C |  | A | Izmjene i dopune plana vrednovanja raspravljene i usvojene na USV-u  Po potrebi identificirana specifična vrednovanja |
| 6. | Provedba i praćenje Plana vrednovanja | I | R | C |  | I | Izrađena dokumentacija o nabavi (opis posla) za provedbu vrednovanja  USV informiran o odabranim ponuditeljima  Komentirane i usvojene isporučevine  Proveden Plan vrednovanja u skladu s dinamikom provedbe OP-a |
| 7. | Osiguravanje vidljivosti i širenje aktivnosti vrednovanja | C | R | C |  |  | * Diseminacija procesa i rezultata vrednovanja kroz upotrebu kanala i ciljnih skupina prema odobrenom Planu vrednovanja |

Pojašnjenje matrične „RACI” tablice:

**R-** *responsible* (*odgovoran*) – odgovoran za obavljanje posla i postizanje neposrednih rezultata aktivnosti te jamče da će se aktivnost obaviti, a rezultati poslati odobravatelju.

**A-** *approver (odobravatelj*) - donosi odluke i odobrava neposredne rezultate aktivnosti.

**C-** *contributor* (*doprinositelj)-* suradnici ili stručnjaci na predmetnom području koji mogu doprinijeti aktivnosti i s kojima postoji dvosmjerna komunikacija.

**I-** *informed (obaviješten)-* informirani o tijeku napretka aktivnosti i s kojima postoji jednosmjerna komunikacija.

# 7. PROCEDURE

**7.1. PRIPREMA, KOORDINACIJA I UPRAVLJANJE STRATEGIJOM VREDNOVANJA**

U skladu s člankom 6. stavkom 2. Zakona, KT je nadležan za pripremu Strategije vrednovanja u suradnji s UT-ovima odgovornima za upravljanje i provedbu Plana vrednovanja za OP iz svoje nadležnosti.

Plan vrednovanja kao podredni dokument nastaje u skladu sa Strategijom vrednovanja (SV).

## Priprema, koordinacija i upravljanje PLANOM VREDNOVANJA

* + 1. **Plan vrednovanja**

Glavna svrha izrade i postojanja Plana vrednovanja u skladu s odredbom članka 56. Uredbe (EU) br. 1303/2013 je osiguravanje sveobuhvatnog okvira za vrednovanje tijekom cjelokupnog programskog razdoblja te učinkovitog korištenja i integriranja evaluacije kao upravljačkog alata tijekom provedbe OPKK-a. Temeljem članka 5. stavka 3. točke 45. Uredbe, UT izrađuje Plan vrednovanja za OPKK.

Prema smjernicama EK-a, Plan vrednovanja treba sadržavati sljedeće elemente:

* okvirni popis evaluacija koje treba provesti, njihov predmet i obrazloženje;
* metode koje se koriste za pojedinačne evaluacije i zahtjevi za podacima;
* odredbu da će podaci potrebni za određene evaluacije biti dostupni ili prikupljeni;
* vremenski raspored;
* strategija kojom se osigurava korištenje i razmjena informacija o evaluacijama;
* trenutno angažirani ljudski resursi;
* okvirni proračun za provedbu Plana vrednovanja;
* ako je moguće, plan osposobljavanja.

Vrednovanja definirana u Planu vrednovanja primjenjivat će kombinaciju kvalitativnih i kvantitativnih metoda, a s ciljem atribucije učinaka proizašlih iz provedbe programa te tumačenja uzročno posljedičnih veza intervencija. Istraživački pristup usvojen za proces vrednovanja uzet će u obzir raznolikost istraživačkih metoda i tehnika, čija će primjena doprinijeti učinkovitijoj provedbi OPKK te pospješivanju pozitivnih učinaka programa na društveno-gospodarsku situaciju u Hrvatskoj. U okviru svakog predviđenog vrednovanja razvit će se detaljna metodologija, uzimajući u obzir specifično područje koje je potrebno procijeniti, trenutak provođenja i ciljeve studije.

### Odobrenje Odbora za praćenje OP-a

U skladu s člankom 114. Uredbe (EU) br. 1303/2013, nacrt Plana vrednovanja se dostavlja Odboru za praćenje na odobrenje najkasnije godinu dana od usvajanja OP-a. Iz navedenog proizlazi kako sve naknadne izmjene i/ili dopune Plana vrednovanja također treba odobriti Odbor za praćenje. Nalazi izvješća vrednovanja čija je provedba definirana važećim Planom vrednovanja podnose se EK do 31. prosinca 2022.

### Provedba i praćenje Plana vrednovanja

U skladu s člankom 56. stavkom 2. Uredbe (EU) br. 1303/2013, UT osigurava raspoloživost odgovarajućih kapaciteta za provođenje evaluacija. UT osigurava sredstva koja su potrebna za provođenje vrednovanja, organizaciju provođenja vrednovanja i prikupljanje potrebnih podataka te dostupnost različitih vrsta informacija koje osigurava sustav praćenja.

UT uspostavlja unutarnju ustrojstvenu jedinicu odgovornu za vrednovanje i imenuje Voditelja vrednovanja, a čiji su zadaci:

* koordiniranje izrade nacrta Plana vrednovanja i njegovog ažuriranja te podnošenje na odobrenje OzP-u,
* organiziranje i vođenje partnerskih aktivnosti potrebnih da bi se odredile teme evaluacijskih pitanja,
* vođenje USV-a pri čemu osigurava da ni jedan član USV-a kao ni pojedine podskupine ne pokušaju utjecati na rezultate vrednovanja,
* koordiniranje i upravljanje provedbom Plana vrednovanja što uključuje objavljivanje poziva, ugovaranje usluge vrednovanja i rad s ugovorenim stručnjacima za vrednovanje odnosno pripremu opisa posla, ocjenjivanje ponuda i ugovaranje, organiziranje inicijalnih sastanaka, nabavljanje svih podataka i kontakata potrebnih za provođenje evaluacije, organiziranje sastanaka u svrhu praćenja provedbe ugovora o vrednovanju, vođenje rasprave na sastancima, organiziranje sastanaka radnih skupina i tematskih podskupina,
* operacionaliziranje komentara, preporuka i mjera usvojenih od strane OzP-a u svezi s predloženim/provedenim vrednovanjima,
* usuglašavanje tekućih i planiranih vrednovanja s izmjenama i/ili dopunama Operativnog programa „Konkurentnost i kohezija“,
* promicanje provedbe Plana vrednovanja i proizašlih preporuka te korištenje rezultata vrednovanja u sadašnjem i budućim programima, strateškim odlukama i relevantnim nacionalnim politikama.

Za potrebe provedbe i praćenja Plana vrednovanja, MRRFEU u svojstvu UT za OPKK odlukom osniva Upravljačku skupinu za vrednovanje (USV). USV djeluje kao koordinator funkcije evaluacije na razini OP-a, kao poticatelj profesionalnog razvoja stručnjaka za evaluaciju te kao onaj koji pruža potporu inicijativama s ciljem podizanja kulture evaluacije unutar OPKK-a. USV-om predsjeda Voditelj vrednovanja, a USV se redovito sastaje kako bi pratio napredak u postizanju ciljeva Plana vrednovanja. Članstvo USV-a je sastavljeno od predstavnika KT-a, UT-a i PT-ova 1. Druge osobe sa specifičnim interesima za vrednovanje OPKK-a, relevantni stručnjaci u predmetnom području kao i predstavnici PT-ova 2 mogu se također pozvati na sastanke USV-a. Rad USV definira se Poslovnikom koji sastavlja UT i daje ga na razmatranje i usvajanje članovima USV-a.

USV sudjeluje u izradi i ažuriranju Plana vrednovanja OPKK, prati napredak provedbe Plana, sudjeluje u pripremi prijedloga dokumentacije o nabavi za predmetna vrednovanja, osigurava relevantne informacije ugovorenim vanjskim stručnjacima za vrednovanje, razmatra izvješća o provedenim vrednovanjima, predlaže pokretanje specifičnih vrednovanja, osigurava diseminaciju rezultata provedenih vrednovanja u skladu s Planom vrednovanja, osigurava provedbu nalaza provedenih vrednovanja kroz uključenost u pripremu prijedloga korektivnih mjera, prati provedbu korektivnih mjera te promovira kulturu vrednovanja.

O napretku u provedbi Plana vrednovanja izvještava se Odbor za praćenje.

## Vidljivost i širenje evaluacijskih aktivnosti

Plan vrednovanja definira i detaljno određuje metode širenja informacija o evaluacijskim aktivnostima. Plan vrednovanja predviđa prikupljanje informacija i (sa)znanja od tijela SUK-a, institucionalnih i socijalnih partnera, uključujući EK te tijekom provedbe Plana vrednovanja, UT obavještava relevantne dionike uključene u proces evaluacije o napretku u provedbi. **USV osigurava odgovarajuće širenje informacija o procesima i rezultatima provedenih vrednovanja** te prosljeđuje informacije, nalaze i preporuke, ciljanim skupinama metodama diseminacije kako je to predviđeno Planom vrednovanja.

Evaluacijske aktivnosti, koje proizlaze iz Plana vrednovanja, sve do rezultata provođenja evaluacijskih aktivnosti, trebaju imati (ostvarenu) maksimalnu vanjsku vidljivost, stavljanjem evaluacijskih izvješća na raspolaganje javnosti u cijelosti.

Redovna izvješća o provođenju evaluacijskih aktivnosti predstavljaju se OzP-u.

## Financiranje evaluacijskih aktivnosti

Financiranje provođenja evaluacijskih aktivnosti predviđeno je Prioritetnom osi 10 - Tehnička pomoć OPKK.

1. **PREGLED PROMJENA**

|  |  |  |  |
| --- | --- | --- | --- |
| **Broj verzije** | **Datum promjene (datum odobrenja)** | **Promijenjena poglavlja/odjeljci/postupci** | **Komentar (ako je primjenjivo)** |
| 1.1. | kolovoz 2015. (odluka od 22. srpnja 2015.) | **n/p** | Prva objava ovog ZNP-a je u verziji 1.1. |
| 2.0 | travanj 2016. | **n/p** |  |
| 3.0 | Lipanj 2017. | Evaluacijska strategija – strategija vrednovanja | Jezične izmjene |
| 3.1 | Studeni 2017. |  | Nije bilo izmjena |
| 4.0. | Svibanj 2018. | Pravilo izmijenjeno i dopunjeno |  |
| 5.0. | Ožujak 2019. | Nije bilo izmjena |  |
| 6.0. | Svibanj 2020. | Poglavlje 2. Opseg primjene – jezične izmjene  Poglavlje 7.2.1. Plan vrednovanja – u dijelu sadržaja plana vrednovanja izmijenjena je točka koja se odnosi na potrebne ljudske resurse, izmijenjen je zadnji odlomak  •Poglavlje 7.2.2. Odobrenje Odbora za praćenje OP – izmijenjeno u dijelu koji se odnosi na podnošenje Plana vrednovanja EK  Poglavlje 7.2.3. Provedba i praćenje Plana vrednovanja – dorađeni su zadaci ustrojstvene jedinice odgovorne za vrednovanje i Voditelja vrednovanja |  |
| 7.0 | Prosinac 2020. | Manje nomotehničke izmjene | - |

1. U tekstu ovog poglavlja ZNP-a izrazi „vrednovanje“ i „evaluacija“ koriste se kao istoznačnice. [↑](#footnote-ref-2)
2. U tom smislu izraz “Plan vrednovanja” (Uredba, br. 107/2014) je istoznačnica pojmovima “Evaluacijski plan” (Uredba (EU) br. 1303/2013) i „Plan evaluacije“. [↑](#footnote-ref-3)
3. U tom smislu izrazi „Evaluacijska strategija“ i „Strategija vrednovanja“ koriste se kao istoznačnice. [↑](#footnote-ref-4)