< navesti naziv Pružatelja usluga, sjedište i OIB > , (u nastavku teksta: Pružatelj usluge)

i

< navesti naziv Korisnika, sjedište i OIB > , (u nastavku teksta: Korisnik),

sklapaju

**Ugovor o pružanju usluga na temelju vaučera izdanog u okviru Poziva**

< navesti referentni broj >

Preambula

Stranke suglasno utvrđuju sljedeće:

1. Usluga koju Pružatelj usluge pruža Korisniku je specificirana u Pozivu koje je objavilo: < navesti > ;
2. Naziv i referentni broj poziva iz točke 1. ove preambule (u nastavku teksta: Poziv) je: < navesti > ;
3. Mrežna stranica na kojoj je objavljen Poziv i cjelokupna dokumentacija Poziva na temelju koje se reguliraju odnosi između strana ovoga ugovora (o tome u članku 8./9. ovoga Ugovora) je: < navesti, a u prethodnoj zagradi navesti primjenjivi članak > ;
4. Usluga čije ispunjenje Korisnik ima pravo zahtijevati od Pružatelja usluge, a Pružatelj usluge ima obvezu pružiti Korisniku (u nastavku teksta: Usluga) je: < navesti, ako je primjenjivo >, a detaljnije je u pogledu konkretnih uvjeta, kakvoće i sl. Usluga specificirana u Pozivu/vaučeru;
5. Vrijednost Usluge je: < navesti, ako je primjenjivo > kuna;
6. Stopa sufinanciranja Korisnika je: < navesti broj/nula> %;
7. Korisnik/ovlaštena osoba Korisnika je, prilikom sklapanja ovoga Ugovora identificirana uvidom u sljedeću ispravu: < navesti > ;
8. Ovlaštenje Korisnika da od Pružatelja usluge zahtjeva pružanje Usluge je, prilikom sklapanja ovoga Ugovora, utvrđeno uvidom u vaučer (u nastavku teksta: Vaučer) izdan u postupku provedenom po Pozivu (navedenom u točki 2. ove preambule), dana < navesti >, serijski broj < navesti > ;
9. Preslika isprava iz točaka 7. i 8. ove preambule su u prilogu ovoga Ugovora;
10. Strane ovoga Ugovora su izvršile uvid u Poziv i cjelokupni sadržaj mrežnih stranica iz točke 3. ove preambule te su im te odredbe jasne;
11. Korisnik je Vaučer prilikom sklapanja ovoga Ugovora predao Pružatelju usluga i u prostor određen na samom Vaučeru je uredno ispunio i tako izdao naredbu da se Pružatelju usluge (pri čemu je navedeno konkretno ime Pružatelja usluge iz ovoga ugovora) u njegovo ime i za njegov račun isplati iznos iz Vaučera (u slučaju da je primjenjiva Metoda isplate Pružatelju usluge);
12. Nadležno tijelo za potrebe ovoga Ugovora je određeno Pozivom i ono je: < navesti nadležni PT> (u nastavku teksta: Nadležno tijelo);
13. *Metoda nadoknade Korisniku*, je metoda unovčenja prava iz vaučera po kojoj Korisnik, nakon što mu Pružatelj usluge, nakon sklapanja ovoga Ugovora, pruži odgovarajuću Uslugu, a Korisnik mu je plati, od Nadležnog tijela zahtjeva naknadu isplaćenog iznosa, u visini i pod uvjetima određenima u Pozivu/Vaučeru;
14. *Metoda isplate Pružatelju usluge* je metoda unovčenja vaučera po kojoj Pružatelj usluge, nakon što Korisniku pruži Uslugu, a Korisnik mu preda Vaučer i sklopi s njim ovaj Ugovor od Nadležnog tijela zahtjeva naknadu za pruženu odgovarajuću Uslugu, u visini i pod uvjetima određenima u Pozivu/Vaučeru;
15. Pozivom je određena i za potrebe ovoga Ugovora primjenjiva Metoda < navesti >,
16. Korisnik je ujedno i osoba koja je zakoniti imatelj Vaučera;
17. Pružatelj usluge je osoba koja je, kao takva od nadležnog tijela imenovana osobom koja je ovlaštena pružiti konkretnu Uslugu, a uz to je u Pozivu i/ili Vaučeru kao takva poimence navedena.

Članak 1.

Pružatelj usluge se obvezuje Korisniku izvršiti Uslugu opisanu u preambuli ovoga Ugovora, u roku od < navesti > dana od dana potpisivanja ovoga Ugovora.

Članak 2.

(1) Pružatelj usluge se obvezuje Uslugu ispuniti Korisniku na način i pod uvjetima, te na razini kakvoće koji su određeni Pozivom (specifikacije određene na mrežnim stranicama navedenim u točki 3. preambule ovoga Ugovora).

(2) Pružatelj usluge mora Uslugu pružiti u cijelosti da bi Korisnik/Pružatelj usluge (ovisno o tome koja je metoda iz preambule ovoga Ugovora primjenjiva) mogao od Nadležnog tijela (ili kojeg drugog nadležnog tijela navedenog u Pozivu) zahtijevati (potpunu ili djelomičnu) isplatu po Vaučeru. Ugovorne strane su svjesne da u slučaju djelomičnog ispunjenja Usluge, neće moći tražiti čak niti djelomičnu naplatu Vaučera.

Članak 3.

(1) U slučaju da je primjenjiva Metoda isplate Pružatelju usluge (točka 15. preambule ovoga Ugovora):

1. Pružatelj usluge za pruženu Uslugu nema pravo naplate od Korisnika;
2. Korisnik se oslobađa obveze prema Pružatelju usluga predajom valjanog Vaučera Pružatelju usluga;
3. Pružatelj usluge se naplaćuje za, temeljem ovoga Ugovora Korisniku izvršenu Uslugu, na način da u roku od 30 dana po izvršenoj Usluzi nadležnom tijelu podnosi zahtjev za isplatu, uz predočenje Vaučera, na način kako je to određeno Pozivom i ugovorom koji je Pružatelj usluge sklopio sa nadležnim tijelom (nepravovremeno podneseni zahtjevi ili zahtjevi koji nisu sastavljeni sukladno odredbama Poziva neće se prihvatiti, pa Pružatelj usluge u tom slučaju neće imati pravo naplate).

(2) U slučaju da je primjenjiva Metoda naknade Korisniku (točka 15. preambule ovoga Ugovora):

1. Korisnik je obvezan Pružatelju usluge isplatiti vrijednost usluge;

2. Pružatelj usluge nema pravo naplate od Nadležnog tijela (niti kojih drugih tijela navedenih u Pozivu);

3. Korisnik ostvaruje pravo na naknadu iznosa isplaćenog Pružatelju usluge, na način da u roku od 30 dana po izvršenoj Usluzi Nadležnom tijelu podnosi zahtjev za isplatu, uz predočenje preslika Vaučera, na način kako je to određeno Pozivom (nepravovremeno podneseni zahtjevi ili zahtjevi koji nisu sastavljeni sukladno odredbama Poziva neće se prihvatiti, pa Korisnik u tom slučaju neće imati pravo naplate).

(3) U slučaju da na strani Korisnika i/ili Pružatelja usluga ovaj ugovor sklope strane koje ne udovoljavaju uvjetima iz točaka 16. i 17. preambule ovoga ugovora, niti jedna od ugovornih strana nemaju nikakva prava prema nadležnim tijelima navedenim u Pozivu.

Članak 4.

(1) Korisniku/Pružatelju usluge Nadležno tijelo, niti koja treća osoba, nema obvezu naknaditi iznos koji premašuje iznos naveden u Vaučeru/Pozivu, a ni u kojem slučaju ni iznos koji prelazi stopu sufinanciranja od strane nadležnog tijela, navedenu u Vaučeru/Pozivu (ako je primjenjiva stopa sufinanciranja).

(2) < ako je primjenjivo ostaviti > Stranke suglasno utvrđuju da iznos pružene Usluge iznosi \_\_\_\_\_ kn (slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kuna), što prelazi iznos vrijednosti Vaučera za iznos od \_\_\_\_\_ kn (slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kuna). Iznos iz prethodne rečenice, koji prelazi iznos vrijednosti Vaučera Pružatelju usluge je obvezan isplatiti Korisnik; ugovorne strane nemaju pravo taj iznos naknaditi od nadležnih tijela, a potpisom ovog Ugovora ugovorne strane potvrđuju da je Korisnik Pružatelju usluge taj iznos isplatio[[1]](#footnote-1).

Članak 5.

Svaka ugovorna strana u cijelosti i isključivo odgovara drugoj ugovornoj strani i Nadležnom tijelu (ili kojem drugom nadležnom tijelu navedenom u Pozivu) za naknadu štete nastale u slučajevima krivotvorenja Vaučera, pokušaja dvostrukog iskorištavanja istog vaučera i svih ostalih pokušaja zlouporaba prava iz Vaučera.

Članak 6.

Ugovorne strane se obvezuju u roku od 30 dana od dana izvršenja Usluge od strane Pružatelja usluge o tome, uz dostavu primjerka ovoga Ugovora, na način i uz prateću dokumentaciju određenu Pozivom, izvijestiti Nadležno tijelo.

Članak 7.

Pružatelj usluge je odgovoran Korisniku za naknadu štete nastale zbog nedostataka u izvršenju Usluge, naknadu štete koja je Korisniku nastala nepružanjem ugovorene Usluge, neadekvatnom razinom kakvoće pružene Usluge (koja je u neskladu sa uvjetima određenim u Pozivu) i za sve propuste nastale u obavljanju Usluge, sukladno općim propisima obveznog prava i, ako je primjenjivo, odredbama Poziva. Za ispunjenje Usluge Korisniku u cijelosti odgovora isključivo Pružatelj usluge i ugovorne strane su svjesne da Korisnik nema pravo potraživati izvršenje Usluge, isplatu ili naknadu po bilo kojoj osnovi od Nadležnog tijela ili kojeg drugog nadležnog tijela navedenog u Pozivu (s izuzetkom naknade iznosa plaćenog Pružatelju usluga u slučaju ugovorene Metode naknade Korisniku).

Članak 8.

(1) Stopa sufinanciranja Usluge od strane Korisnika proizlazi iz Poziva i iznosi < navesti, ako je primjenjivo – ako nije, brisati cijeli članak i paziti na izmjenu daljnje numeracije članaka >

(2) Kod primjene stope sufinanciranja Korisnik/Pružatelj usluge (ovisno o tome koja je metoda iz preambule ovoga Ugovora primjenjiva) nadležnom tijelu prilikom podnošenja zahtjeva za isplatu prilaže račun sa punim iznosom vrijednosti Usluge, kao i račun kojim se potvrđuje da je Korisnik podmirio dio koji je obvezan sufinancirati.

(3) Iznos koji odgovara stopi sufinanciranja iz stavka 1. ovoga članka Pružatelju usluge plaća izravno Korisnik te isplatu toga iznosa ni Pružatelj usluga, niti Korisnik ne može tražiti od Nadležnog tijela, niti trećih osoba.

(4) Korisnik, sukladno odredbama Poziva u pogledu sufinanciranja, se obvezuje Pružatelju usluge isplatiti iznos od < navesti > kuna u roku od < navesti > dana od dana izvršenja Usluge i to toj činjenici u daljnjem roku od 30 dana Ugovora (a najkasnije uz dostavu dokumentacije koju je nadležnom tijelo obvezno dostaviti prema odredbama Poziva) obavijestiti Nadležno tijelo */ili, ako je primjenjivo, odabrati prethodnu ili sljedeću rečenicu, a nepotrebnu brisati/* Ugovorne strane potpisom ovoga Ugovora potvrđuju da je Korisnik isplatio Pružatelju usluge iznos koji odgovara stopi sufinanciranja iz stavka 1. ovoga članka, te će to toj činjenici Korisnik, u roku od 30 dana od dana potpisa ovoga Ugovora (a najkasnije uz dostavu dokumentacije koju je nadležnom tijelo obvezno dostaviti prema odredbama Poziva) obavijestiti Nadležno tijelo.

Članak 9.

Pružatelj usluge i Korisnik su upoznati sa odredbama i uvjetima Poziva, obavljenih na mrežnim stranicama navedenim u točki 3. preambule ovoga Ugovora i pristaju da se na njihove međusobne odnose, u slučaju sklapanja ovoga Ugovora, u pogledu ispunjenja Usluge i s time povezanim pravima i obvezama, gdje je primjenjivo, primjenjuju, uz ovaj Ugovor, i odredbe Poziva.

Članak 10.

(1) Strane ovoga Ugovora su suglasne i potvrđuju da su ovaj Ugovor izradile na način predviđen Pozivom, uporabom obrasca koji je sastavni dio Poziva, da taj obrazac nije ni na koji način izmijenjen od strane ugovornih strana, nego je preuzet sa mrežnih stranica poziva iz točke 3. preambule ovoga Ugovora i samo uredno popunjen u za to predviđenim rubrikama unutar strjelastih/kutnih zagrada („<“ i „>“).

(2) Strane ovoga Ugovora su svjesne da Korisnik/Pružatelj usluga (ovisno o tome koja je metoda iz preambule ovoga Ugovora primjenjiva) ne može od Nadležnog tijela (niti kojeg drugog nadležnog tijela navedenog u Pozivu) zahtijevati isplatu po osnovu pružene Usluge, ako Nadležnom tijelu ne predoči ovaj Ugovor sastavljen isključivo na način kako je određeno u stavku 1. ovoga članka. Samo neizmijenjeni, na valjan način popunjen tipski ugovor koji je bio naveden kao prilog Poziva (poveznicom iz točke 3. preambule ovoga Ugovora) je (uz istovremeno obvezno prilaganje Vaučera i prateće dokumentacije određene u Pozivu), valjan da bi se na temelju toga vršila isplata Korisniku/Pružatelju usluga (ovisno o tome koja je metoda iz preambule ovoga Ugovora primjenjiva).

Članak 11.

Strane ovoga Ugovora će sporove koji proizlaze iz primjene ovoga Ugovora pokušati riješiti mirnim putem, u protivnom ugovaraju nadležnost < popunjavaju strane ugovora > suda.

Članak 12.

Ovaj Ugovor stupa na snagu trenutkom potpisa obiju ugovornih strana.

Članak 13.

(1) U slučaju raskida ovoga Ugovora, Pružatelj usluge će Vaučer odmah vratiti Korisniku te će svaka od ugovornih strana o činjenici raskida, u roku od 3 dana od raskida, obavijestiti Nadležno tijelo, uz naznaku je li Vaučer vraćen Korisniku.

(2) U slučaju raskida ovoga Ugovora Korisnik nema pravo od Nadležnog tijela (niti kojeg drugog nadležnog tijela navedenog u Pozivu) tražiti naknadu sredstava koje je eventualno isplatio Pružatelju usluga, a Pružatelj usluge nema pravo od Nadležnog tijela (niti kojeg drugog nadležnog tijela navedenog u Pozivu) tražiti isplatu vrijednosti (djelomično) pružene Usluge.

Članak 14.

(1) Ovaj je Ugovor sastavljen u 4 (četiri) istovjetna primjerka, od kojih svaki ima snagu izvornika. Svaka ugovorna strana zadržava po 2 (dva) primjerka.

(2) Izvornik primjerka ovog Ugovora Nadležnom tijelu dostavlja strana koja zahtjeva isplatu sredstava (unovčenje vaučera)

Članak 15.

Ugovorne strane potpisuju ovaj Ugovor u znak pristanka na u njemu utvrđena prava i obveze.

|  |  |
| --- | --- |
| Pružatelj usluga | Korisnik |
| Naziv, sjedište, ime ovlaštene osobe, funkcija ovlaštene osobe, pečat, potpis, mjesto i datum | Naziv, sjedište, ime ovlaštene osobe, funkcija ovlaštene osobe, pečat, potpis, mjesto i datum |

Prilog:

1. Preslika isprave kojom je identificiran Korisnik (sve strane)
2. Preslika Vaučera (sve strane)

1. Prilagoditi postupku dodjele bespovratnih sredstava. [↑](#footnote-ref-1)