**Obrazac izjave prijavitelja o istinitosti podataka, preuzimanja obveza u slučaju dodjele vaučera, izbjegavanju dvostrukog financiranja, ispunjavanju preduvjeta za sudjelovanje u postupku dodjele[[1]](#footnote-1) vaučera**

I. Ja, prijavitelj1 < *umetnuti ime/naziv, adresa, OIB* >, odnosno osoba ovlaštena za zastupanje Prijavitelja < *umetnuti* *naziv Prijavitelja*> (u nastavku teksta: Prijavitelj), dolje potpisani, (u svoje ime i u ime Prijavitelja) potvrđujem da su podaci sadržani u dokumentaciji projektnog prijedloga < *umetnuti* *naziv* > u postupku dodjele bespovratnih sredstava < *umetnuti* naziv postupka i referentni broj >, **istiniti i točni**.

II. Ja, gore imenovani, potpisivanjem ove Izjave i podnošenjem projektnog prijedloga na poziv na dodjelu bespovratnih sredstava u obliku vaučera, < *navesti referentni broj i naziv te link na stranicu poziva i dokumentaciju* > (u nastavku teksta: Poziv), kojoj prijavi je priložena ova Izjava, (u svoje ime i u ime Prijavitelja) pristajem da se u svrhu utvrđivanja prava i obveza Prijavitelja i Upravljačkog tijela (Ministarstvo regionalnoga razvoja i fondova Europske unije, u nastavku teksta: UT), Posredničkog tijela razine 1 < *navesti to tijelo* > (u nastavku teksta: PT1) i Posredničkog tijela razine 2 < *navesti to tijelo* > (u nastavku teksta: PT2) primjenjuju uvjeti utvrđeni u Pozivu. U tom smislu, ako se Prijavitelju, u skladu s uvjetima Poziva dodijeli vaučer, Prijavitelj potvrđuje da je razumio sve uvjete Poziva te pristaje na njih i obvezuje se i na sljedeće (kao prijavitelj na Poziv te korisnik bespovratnih sredstva u obliku vaučera):

1. Usluga/nematerijalni proizvod iz vaučera kojeg se dodjeljuje Prijavitelju, a čije ispunjenje Prijavitelj/Korisnik može tražiti od Pružatelja usluge[[2]](#footnote-2) se odnosi isključivo na određenu uslugu/nematerijalni proizvod - vrste i/ili vrijednosti specificirane u Pozivu/vaučeru,
2. Prava i obveze između korisnika i pružatelja usluge utvrđuju se u Ugovoru o pružanju usluga na temelju vaučera izdanog u sklopu Poziva, koji predstavlja zasebni dvostrani obveznopravni odnos,
3. Izdavatelj vaučera ili tijelo od kojeg se Pružatelj usluge ili Prijavitelj/Korisnik može naplatiti po izvršenju odgovarajuće usluge iz vaučera je naznačen u Pozivu i u vaučeru[[3]](#footnote-3), a objavljuje se i na odgovarajućim web stranicama kako je definirano u Pozivu
4. Prijavitelj potvrđuje da će na odnos između Prijavitelja/Korisnika, Pružatelja usluge i nadležnih tijela biti primjenjiva metoda < *navesti metodu* >
5. Metodu na temelju koje će se utvrditi uvjeti Poziva odabire PT1, a odobrava UT,
6. Ako je u Pozivu određena metoda isplate Pružatelju usluga Prijavitelj/Korisnik nema pravo naplate vaučera od UT-a, PT-a 1, niti PT-a 2,
7. Ako je u Pozivu određena Metoda naknade Korisniku, Prijavitelj/Korisnik mora Pružatelju usluge isplatiti cijenu usluge, a taj iznos može naknaditi od nadležnog tijela pod uvjetima i u visini određenoj u Pozivu/vaučeru
8. Ispunjenje usluge iz vaučera Prijavitelj/Korisnik može zatražiti isključivo od Pružatelja usluga koji su kao takvi naznačeni u samom Pozivu/vaučeru, odnosno na mrežnoj stranici [www.strukturnifondovi.hr](http://www.strukturnifondovi.hr),
9. Ispunjenje usluge iz vaučera Prijavitelj/Korisnik može ostvariti samo uz predočenje vaučera uz sklapanje ugovora s Pružateljem usluge u skladu s obrascem koji je sadržan u dokumentaciji Poziva,
10. Prijavitelj/Korisnik odgovara UT-u, PT-u 1 i PT-u 2 za bilo koju štetu koja bi mogla nastati ako izvršenje usluga iz vaučera zatraži od osobe koja nije u vaučeru ili Pozivu naznačena kao Pružatelj usluga, a ako je uslugu zahtijevao od osobe koja u vaučeru i/ili Pozivu nije navedena na listi Pružatelja usluga, od nadležnog tijela nema pravo tražiti naknadu isplaćenog osobi koja mu je uslugu izvršila,
11. Prilikom zahtijevanja izvršenja usluge od Pružatelja usluge, Prijavitelj/Korisnik se mora valjano i u skladu s propisima identificirati kao osoba naznačena kao Korisnik u vaučeru,
12. Uslugu iz vaučera smije iskoristiti isključivo Prijavitelj/Korisnik i on ne može ni na koji način pravo na pružanje usluge iz vaučera prenijeti na drugu osobu,
13. Prijavitelj/Korisnik uslugu iz vaučera smije iskoristiti isključivo u namjenu i u skladu s ciljevima koji su određeni Pozivom,
14. Vrijednost pružene usluge ne smije prelaziti iznos određen u vaučeru, a ako prelazi, razliku snosi Prijavitelj, bez prava na naknadu toga troška; ni Prijavitelj/Korisnik, niti Pružatelj usluge ne mogu od nadležnog tijela zahtijevati isplatu iznosa koji prelazi iznos određen vaučerom, a u slučaju kad vaučer nije iskorišten u cijelosti (iznos koji je naveden u vaučeru premašuje iznos vrijednosti usluge) ni Prijavitelj/Korisnik niti Pružatelj usluge ne može zahtijevati isplatu razlike od izdavatelja usluge,
15. Ukoliko postoje objektivne okolnosti zbog kojih vaučer u propisanom roku nije mogao biti iskorišten, korisnik je bez odgađanja obvezan obavijestiti nadležno tijelo o tim okolnostima, a u kojem slučaju nadležno tijelo može poništiti vaučer,
16. Ako je u vaučeru određena konkretna usluga, bez navođenja novčanog ekvivalenta ili vrijednosti vaučera (ili ako je u vaučeru određena i vrijednost usluge i vrsta usluge), Prijavitelj/Korisnik od Pružatelja usluga nema pravo zahtijevati ispunjenje druge usluge na osnovi toga vaučera (kao zamjenu za vaučer ili vaučerom određenu uslugu i slično),
17. Prijavitelj/Korisnik snosi neprihvatljive troškove, troškove PDV-a i drugih poreznih obveza i oni nisu pokriveni vaučerom i koji se ni inače ne smatraju prihvatljivim troškom sukladno Pravilniku o prihvatljivosti izdataka za OPKK,
18. Ako je Pozivom određena stopa sufinanciranja, Prijavitelj/Korisnik mora snositi svoj dio sufinanciranja (stopa sufinanciranja se određuje na način da Pružatelj usluge ispostavlja račun/predračun Prijavitelju/Korisniku, pri čemu se Prijavitelj/Korisnik obvezuje snositi dio razmjeran stopi njegovog sufinanciranja),
19. O izvršenoj uplati financiranog dijela i/ili aranžmanima odgode i obročnog plaćanja sklopljenog sa Pružateljem usluga (u smislu prethodne podtočke) Prijavitelj/Korisnik se obvezuje u roku od 30 dana od plaćenog/ugovorenog, obavijestiti PT 1 i/ili PT 2[[4]](#footnote-4), ali puni iznos sredstava koje snosi Prijavitelj mora biti Pružatelju usluga uplaćen (i o tome izvješten PT 1 i/ili PT 2 PT2) najkasnije u roku određenom u Pozivu,
20. Ako se primjenjuje metoda naknade Prijavitelju/Korisniku, nije moguća obročna otplata, ni drugi aranžmani odgode plaćanja, osim ako Pozivom nije drugačije određeno
21. Komunikaciju s nadležnim tijelom Prijavitelj (i nadležno tijelo s Prijaviteljem) vrši isključivo na način određen u Pozivu, a prijava se dostavlja nadležnom tijelu putem sustava eFondovi
22. Prijavitelj je dužan čuvati podatke (uključujući i arhivski primjerak vaučera), račune, druge isprave i informacije nastale u pogledu iskorištavanja usluge naznačene u vaučeru, projektni prijedlog, rezultate poslovanja koje su u svezi sa uslugom iskorištenom predmetnim vaučerom, 5 godina po iskorištenju tog vaučera (i isplate dijela koji snosi Prijavitelj/Korisnik Pružatelju usluga, u cijelosti),
23. Svu relevantnu dokumentaciju Prijavitelj/Korisnik dostavlja nadležnom tijelu u skladu s uvjetima Poziva
24. Prijavitelj/Korisnik je dužan osigurati pristup podacima vezanim uz vaučere, postupak dodjele i uz izvršenje predmeta vaučera nadležnim tijelima (kao što su UT, PT1, PT2, Tijelo za ovjeravanje (Ministarstvu financija), Tijelo za reviziju (Agencija za reviziju sustava provedbe programa Europske unije), Europska komisija, kao i ostala tijela koja po pozitivnim propisima imaju pravo uvida u iste), u vremenskom razdoblju od 5 godina po iskorištenju vaučera (i isplate dijela koji snosi Prijavitelj/Korisnik Pružatelju usluga, u cijelosti),
25. Ako korisnik ima pravo odabrati pružatelja usluge, izbor konkretnog Pružatelja usluge Prijavitelj/Korisnik neće vršiti diskriminatorno (po rasnoj, nacionalnoj, vjerskoj osnovi, po osnovi političkog uvjerenja, spola, obiteljskog stanja, invaliditeta, niti po ijednoj drugoj diskriminatornoj osnovi),
26. Prijavitelj/Korisnik će, ukoliko je to moguće i sukladno odredbama navedenima u konkretnom Pozivu, poduzeti potrebne korake za osiguranje vidljivosti da je određena usluga/nematerijalni proizvod koju koristi sufinancirana novcem Europske unije, u skladu s uvjetima iz Poziva,
27. Prijavitelj/Korisnik mora od Pružatelja usluga/nematerijalnog proizvoda zatražiti početak ispunjenja obveze najkasnije u roku od 60 dana od dana primitka vaučera, ali nikako poslije isteka važenja vaučera, naznačenog na vaučeru. Ako se prekorači ovaj rok Prijavitelj/Korisnik, niti Pružatelj usluge nemaju pravo tražiti isplatu po vaučeru od nadležnog tijela (isplatu koju je Korisnik izvršio Pružatelju usluge ili isplatu iznosa navedenog u vaučeru). U navedenom roku, u svrhu utvrđivanja međusobnih prava i obveza Prijavitelj/Korisnik i Pružatelj usluge potpisuju ugovor o pružanju usluga na temelju vaučera izdanog u okviru Poziva, koji je sastavnim dijelom dokumentacije Poziva,
28. U slučaju da Pružatelj usluga odbije izvršiti u vaučeru naznačenu uslugu, izvršenje usluge Prijavitelj/Korisnik će zatražiti od drugih naznačenih Pružatelja usluge/pružatelja usluge kojeg odredi nadležno tijelo (ako je primjenjivo), a Pružatelja usluge je u slučaju neopravdanog odbijanja izvršenja usluge moguće brisati sa liste Pružatelja usluga, ali tu uslugu ili novčanu protuvrijednost iste (u slučaju da mu je ne pruže Pružatelji usluga), kao niti zamjenu za drugu uslugu, nema pravo zahtijevati od UT-a, PT-a 1 niti PT-a 2, a o činjenici neispunjenja obveze od strane Pružatelja usluge će izvijestiti PT 1 i PT 2 u roku 3 radna dana od dana saznanja te činjenice; UT, PT 1, niti PT2 ne preuzimaju nikakvu odgovornost u pogledu kvalitete izvršenja usluge kao niti samog izvršenja usluge što je isključivo predmet ugovornog odnosa Prijavitelja/Korisnika i Pružatelja usluge,
29. Prijavitelj/Korisnik će pisanim putem obavijestiti PT 1 i/ili PT 2 o činjenici izvršenja usluge iz vaučera u roku od 30 dana od dana izvršenja usluge te mu dostaviti primjerak ugovora sklopljenog sa Pružateljem usluga o pružanju usluga na temelju vaučera izdanog u okviru Poziva. U tom smislu obvezan je dostaviti i izvještaj u kojem je utvrđeno da je usluga isporučena te da je odgovarajuće zahtijevane kvalitete. Ako korisnik nije zadovoljan uslugom, neće predati vaučer pružatelju usluge niti potpisati izvještaj. U tom slučaju kao i u slučaju da pružatelj usluge ne izvrši ugovorenu uslugu korisnik može, uz prethodno obavještavanje PT-a 1, zatražiti od drugih pružatelja usluge ispunjenje usluge, a odnos između korisnika i pružatelja usluge kojom je korisnik nezadovoljan predmet je njihova ugovornog odnosa, te korisnik ne može potraživati plaćanje za takvu uslugu od PT-a ni UT-a.
30. Ako je predviđena Metoda naknade Prijavitelju/Korisniku, Prijavitelj/Korisnik mora u roku od 30 dana od dana isporuke usluge i plaćanja, na u Pozivu predviđen način, podnijeti PT-u 2 zahtjev za naknadu troška te iskorišteni vaučer (ako u Pozivu nije drugačije navedeno), zajedno sa pratećom dokumentacijom koja je u Pozivu navedena kao dokumentacija koja se obvezno dostavlja u svrhu nadoknade sredstva. Prilikom podnošenja zahtjeva za isplatu/naknadu po osnovi vaučera, navedena se osoba mora legitimirati kao za to ovlaštena osoba. Prijavitelj/Korisnik nema pravo na naknadu zateznih kamata od isplate učinjene Pružatelju usluge. Nepravovremeni zahtjevi i oni koji nisu sačinjeni na način predviđen Pozivom, neće se prihvatiti i u tom slučaju Prijavitelj/Korisnik neće imati mogućnost naknade sredstava isplaćenih Pružatelju usluga,
31. Prijavitelj/Korisnik u cijelosti i isključivo odgovara pružatelju usluga i nadležnim tijelima navedenim u Pozivu za naknadu štete nastale u slučajevima krivotvorenja Vaučera, pokušaja dvostrukog iskorištavanja istog vaučera i svih ostalih pokušaja zlouporaba prava iz Vaučera, za koje je odgovoran Korisnik.
32. Prijavitelj/Korisnik će sve sporove koji između njega i UT-a, PT-a 1 ili PT-a 2 nastanu vezano uz primjenu vaučera nastojati riješiti mirnim putem, izvansudski i sporazumno,
33. Prijavitelj/Korisnik će poštivati sve ostale odredbe o predviđenim pravima i obvezama Prijavitelja/Korisnika, PT-a 1, PT-a 2, UT-a i/ili Pružatelja usluga koje su objavljene u Pozivu na web stranicama < *navesti web site* > ,
34. Prijavitelj je suglasan i pristaje na to da se prava i obveze Prijavitelja iz cijele ove točke II. primjenjuju i na Prijavitelja u fazi kada postane Korisnik (vaučera), dakle, u slučaju da se Prijavitelju, u postupku dodjele sukladno Pozivu, dodjeli vaučer i tako Prijavitelj postane Korisnik,
35. Prijavitelja ova Izjava obvezuje od trenutka njezinog podnošenja nadležnom tijelu, te ju on može opozvati samo povlačenjem prijave podnesene na Poziv, do trenutka dodjele vaučera,
36. U slučaju da se Prijavitelj ne pridržava bilo koje od prethodnih podtočaka ove točke, on se obvezuje:

* ne iskoristiti vaučer, odnosno ne zatražiti od Pružatelja usluge izvršenje usluge određene vaučerom,
* vaučer odmah vratiti nadležnom tijelu,
* ne potraživati od nadležnog tijela iznos koji je isplatio Pružatelju usluga u slučaju da je primjenjiva Metoda nadoknade Prijavitelju/Korisniku,
* ne potraživati od nadležnih tijela nikakve naknade,
* naknaditi nadležnom tijelu iznos određen vaučerom, koji je isplaćen Pružatelju usluga (ako je vaučer iskorišten, tj. usluga pružena, a određena Metoda Isplate Pružatelju usluge), sa zateznim kamatama tekućim od dana izdavanja vaučera,
* vratiti nadležnom tijelu iznos određen u vaučeru, koji je isplaćen Prijavitelju/Korisniku (ako je vaučer iskorišten, tj. usluga pružena, a određena Metoda naknade Korisniku), sa zateznim kamatama tekućim od dana izdavanja vaučera,
* u slučaju da vaučer glasi na ispunjenje konkretne usluge, a ne na novčani iznos, a usluga je izvršena, Prijavitelj se obvezuje vratiti PT-u 1 iznos tržišne vrijednosti predmetne usluge koja se izračunava kao prosjek cijena po kojoj Pružatelji usluge istu pružaju (PT1 će od svih Pružatelja usluge zatražiti očitovanje u tom smislu i odrediti navedeni prosjek), sa zateznim kamatama tekućim od dana izdavanja vaučera.

III. Ja, imenovani u točki I. ove Izjave poštujući **načelo zabrane višestrukog dodjeljivanja bespovratnih sredstava** potvrđujem da iz proračuna Unije nisu primljena bespovratna sredstva koji se odnose na isto djelovanje. Poštujući **načelo izbjegavanja dvostrukog financiranja**, potvrđujem da predloženi prihvatljivi troškovi (izdaci) nisu prethodno (su)financirani bespovratnim sredstvima, niti da će isti troškovi (izdatci), neovisno o okolnostima, biti dvaput financirani iz proračuna Unije. Navedeno znači i da trošak (izdatak) prijavljen u zahtjevu za plaćanje jednog od ESI fondova nije prijavljen za potporu drugog fonda ili instrumenta Unije ili za potporu istog fonda u okviru drugog programa. Također, primam na znanje činjenicu i potvrđujem da trošak (izdatak) koji je financiran iz nacionalnih javnih izvora ne može biti/nije financiran iz proračuna Unije i obrnuto.

IV. Ja, imenovani u točki I. ove Izjave, u svoje ime (i u ime Prijavitelja) potvrđujem da su na strani Prijavitelja **ispunjeni preduvjeti za sudjelovanje u postupku dodjele bespovratnih sredstava (dodjele vaučera)**, odnosno da se Prijavitelj, niti osobe navedene u točkama niže **ne nalaze niti u jednoj od situacija**:

1. podnesen je prijedlog za pokretanje predstečajnog ili stečajnog postupka nad Prijaviteljem; pokrenut prethodni postupak radi utvrđivanja uvjeta za otvaranje stečajnog postupka; otvoren predstečajni ili stečajni postupak, ispunjeni uvjeti za pokretanje ili je pokrenut postupak likvidacije (po službenoj dužnosti ili po prijedlogu); podnesen prijedlog za otvaranje postupka izvanredne uprave; ako njime upravlja osoba postavljena od strane nadležnog suda ili je pokrenut postupak nadležnog suda za postavljanje osobe koja će njime upravljati; ako je u nagodbi s vjerovnicima ili je pokrenut postupak nagodbe s vjerovnicima; ako je obustavio poslovne djelatnosti, ili ako se nalazi u postupku koji su, prema propisima države njegova sjedišta ili nastana kojima se regulira pitanje insolvencijskog prava, slični nekom od prethodno navedenim postupaka[[5]](#footnote-5);
2. da je protiv je Prijavitelja ili osoba ovlaštenih po zakonu za zastupanje Prijavitelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) donesena pravomoćna presuda za bilo koje od sljedećih kaznenih djela odnosno za odgovarajuća kaznena djela prema propisima države sjedišta Prijavitelja ili države čiji je državljanin osoba ovlaštena po zakonu za zastupanje Prijavitelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta):

* sudjelovanje u zločinačkoj organizaciji, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) iz Kaznenog zakona (NN, br. 125/11, 144/12, 56/15, 61/15, 101/17, 118/18), članka 333. (udruživanje za počinjenje kaznenih djela) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* terorizam ili kaznena djela povezana s terorističkim aktivnostima, na temelju članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam), članka 101.a (putovanje u svrhu terorizma) i članka 102. (terorističko udruženje) Kaznenog zakona (NN, br. 125/11, 144/12, 56/15, 61/15, 101/17, 118/18) i članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* pranje novca ili financiranje terorizma, na temelju članka 98. (financiranje terorizma) i članka 265. (pranje novca) Kaznenog zakona (NN 125/2011, 144/2012, 56/2015, 61/2015, 101/2017, 118/2018) i članka 279. (pranje novca) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* dječji rad ili druge oblike trgovanja ljudima, na temelju članka 106. (trgovanje ljudima) Kaznenog zakona (NN, br. 125/11, 144/12, 56/15, 61/15, 101/17, 118/18) i članka 175. (trgovanje ljudima i ropstvo) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* korupciju, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona (NN, br. 125/11, 144/12, 56/15, 61/15, 101/17, 118/18) i članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* prijevaru, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona (NN, br. 125/11, 144/12, 56/15, 61/15, 101/17, 118/18) i članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12),

1. da je Prijavitelj ili osoba ovlaštena po zakonu za zastupanje Prijavitelja proglašena krivom zbog **teškog profesionalnog propusta**[[6]](#footnote-6)*,*
2. da nije ispunjena obveza isplate **plaća** zaposlenicima, **plaćanja doprinosa za financiranje obveznih osiguranja** (osobito zdravstveno ili mirovinsko) ili plaćanja **poreza** u skladu s propisima Republike Hrvatske kao države u kojoj je osnovan prijavitelj i u kojoj će se provoditi Ugovor o dodjeli bespovratnih sredstava i u skladu s propisima države poslovnog nastana Prijavitelja (ako oni nemaju poslovni nastan u Republici Hrvatskoj).[[7]](#footnote-7) Ukoliko prijavitelj/korisnik ima pravnu osnovu po kojoj mu je odobrena odgoda plaćanja ili je obveza plaćanja na određeni način modificirana zakonskim odredbama, smatra se da isti ispunjava svoje obveze isplate plaća, doprinosa i osiguranja te plaćanja poreza.
3. da je Prijavitelju utvrđeno **teško kršenje ugovora**[[8]](#footnote-8) **zbog neispunjavanja obveza iz Ugovora o dodjeli bespovratnih sredstva** koji je potpisan nakon provedbe drugog postupka dodjele bespovratnih sredstava postupka (su)financiranog sredstvima Europske unije, odnosno Europskih strukturnih i investicijskih fondova.
4. da je Prijavitelj/osoba ovlaštena po zakonu za zastupanje prijavitelja u **sukobu interesa[[9]](#footnote-9)** u predmetnom postupku dodjele bespovratnih sredstava;
5. da Prijavitelj nije izvršio povrat sredstava prema odluci nadležnog tijela računajući od:

* zaprimanja rješenja Upravljačkog tijela kojim se odbija prigovor korisnika na Odluku o nepravilnosti kojom je utvrđen povrat sredstava, ili
* od proteka roka za povrat sredstava na temelju raskida ugovora o dodjeli bespovratnih po bilo kojoj osnovi, ili
* od proteka roka za povrat sredstava na temelju obavijesti o obvezi povrata predujma

1. da je Prijavitelj u postupku prisilnog povrata sredstava,
2. da Prijavitelj ne udovoljava obvezama u skladu s odobrenom obročnom otplatom duga,
3. Prijavitelj podliježe neizvršenom nalogu za povrat sredstava na temelju prethodne odluke Komisije kojom se potpora što ju je dodijelila država članica ocjenjuje nezakonitom i nespojivom s unutarnjim tržištem, u skladu s odredbom članka 1.točke 4. (a) Uredbe (EU) br. 651/2014,
4. Projekt uključuje aktivnosti koje su bile dio operacije koja je, ili je trebala biti, podložna postupku povrata sredstava u skladu s člankom 71. Uredbe (EU) br. 1303/2013 nakon promjene proizvodne aktivnosti izvan programskog područja,

sve prethodno navedeno, neovisno o tome kojem financijskom razdoblju jer riječ (financijsko razdoblje 200.7-2013. ili financijsko razdoblje 2014.-2020.), i o kojem izvoru je riječ (kada se radi i javnim sredstvima).

V. Ja, imenovani u točki I. ove Izjave poštujući **načelo dodatnosti**, ujedno, u svoje ime (i u ime Prijavitelja) potvrđujem da, u dijelu u kojem traži sufinanciranje iz Fondova u predmetnom postupku dodjele bespovratnih sredstava, Prijavitelj nema osigurana sredstva za provedbu projekta na način, u opsegu i vremenskom okviru kako je opisano u projektnom prijedlogu, odnosno potporom iz Fondova osigurava se dodana vrijednost, bilo u opsegu ili kvaliteti aktivnosti, ili u pogledu vremena potrebnog za ostvarenje cilja/ciljeva projekta.

VI.Ja, imenovani u točki I. ove Izjave, u svoje ime i u ime Prijavitelja p**od materijalnom i kaznenom odgovornošću** potvrđujem da sam svjestan da će se **u slučaju davanja lažne izjave** ili **lažnih podataka** primijeniti za to propisane mjere.

U < *umetnuti mjesto* >, dana < *umetnuti* *datum* > 20< umetnuti godinu).

Prijavitelj *ili umetnuti, ako je primjenjivo - osoba po zakonu ovlaštena za zastupanje Prijavitelja*

Funkcija < *umetnuti* >

Potpis < *umetnuti* > i pečat < umetnuti >

1. Prijavitelj, kao potencijalni Korisnik u postupku dodjele bespovratnih sredstava, potpisuje Izjavu i dostavlja ju uz projektni prijedlog. Prijavitelj postaje Korisnik ako je udovoljio svim uvjetima Poziva te ga je nadležno tijelo obavijestilo o prihvaćanju njegovog projektnog prijedloga. [↑](#footnote-ref-1)
2. Pružatelj usluge je za to akreditirana osoba, koja je ovlaštena korisniku vaučera ispuniti određenu uslugu i za to, ako je u Pozivu određena metoda isplate Pružatelju usluge, od nadležnog tijela zahtjevati unovčenje vaučera. [↑](#footnote-ref-2)
3. U pozivu se određuje ima li se pravo naplatiti Korisnik (koji je prethodno platio uslugu Pružatelju usluga-metoda naknade Korisniku) i/ili Pružatelj usluge (koji je od Korisnika preuzeo vaučer – metoda isplate Pružatelju usluge). [↑](#footnote-ref-3)
4. Potrebno je utvrditi u pozivu i prilagoditi obrazac. Primjenjuje se na sve situacije u tekstu u kojima se navodi „PT 1 i/ili PT 2“. [↑](#footnote-ref-4)
5. Potrebno prilagoditi uvjetima uputa za prijavitelje konkretnog poziva na dodjelu bespovratnih sredstava. [↑](#footnote-ref-5)
6. Profesionalni propust predstavlja postupanje protivno propisima iz područja prava koje uređuje obavljanje njegove djelatnosti, prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, prava tržišnog natjecanja, prava intelektualnog vlasništva te postupanje protivno pravilima struke. [↑](#footnote-ref-6)
7. Specifična pravila u pogledu poslovnog nastana Prijavitelja/korisnika bespovratnih sredstava u obliku vaučera, definiraju se u Pozivu. [↑](#footnote-ref-7)
8. Teško kršenje ugovora obuhvaća situacije: (a) ako je nadležno tijelo od Prijavitelja u svojstvu Korisnika za drugi projekt financiran kroz neki drugi postupak dodjele zatražilo povrat svih dodijeljenih sredstava; ili (b) ako je nadležno tijelo jednostranom odlukom raskinulo Ugovor o dodjeli bespovratnih sredstava (bez obzira radilo se o postupku dodjele bespovratnih sredstava ili vaučera). [↑](#footnote-ref-8)
9. Općenito, radi se o situaciji u kojoj se dolazi u priliku svojom odlukom ili drugim djelovanjem pogodovati sebi ili sebi bliskim osobama, društvenim skupinama i organizacijama. Sukob interesa razmatra se i kroz članak 61. Uredbe (EU) br. 2018/1046. [↑](#footnote-ref-9)